
PRVI DIO. | 
I. 


E ih je na okupu pet, sa. silnim ramenicama. 
Uprli lakte o stol i pili u nekakvom tamnom 
prostoru, — njihovu noćištu na brodu, — koje zauda- 
raše po rasolu i moru. 

To noćište bijaše suviše nizko prema visini njihova 
stasa, pa se na jednom kraju suzivalo kao prazna utroba 
velikog morskog galeba. Ljuljaše se polagano i pospano. 

Vani je bilo more i noć, a unutra se nije znalo ni 
za more ni za noć; jedan jedini otvor isječen na svodu 
bijaše zatvoren drvenim pokrovcem, a svjetlo im davaše 
stara svjetiljka, što je visjela na uzici. 

U peći je praskala vatra, njihove su se promočene 
haljine sušile i izparivale, pa se je para miešala s dimom 
njihovih zemljenih lula. 

Debeo, težak stol zapremaše cieli njihov stan, te je 
oko njega ostalo samo toliko prostora, da su se mogli 
zavući i sjesti na sanduke pričvrštene za hrastova brvna. 

Debele se grede pružahu nad njima, da su ih mogli 
malo ne glavama doseći, a iza ledja bijahu usječena 
u drvu ležišta, koja su naličila izdubinama kakove grob- 
nice. Cielo to drveno nastanište bijaše prosto iztesano i 
natopljeno vlagom i solju, a izrabljeno i ugladjeno de- 
belim njihovim rukama. 

Islandski ribari. 1 


Pili su iz svojih vrčeva turšiju od jabuka, pa se na 
licima, na njihovim. iskrenim i čestitim licima odsievala 
radost života. 

Sada su ostali za stolom i razgovarali svojim- bre- 
tonjskim narječjem o ženama i ženitbama. 

U zadku, na počastnom mjestu, bila je na jednoj 
daščici pričvrštena Majka Božja, načinjena od ilovače. 
Bila je već stara ta pokroviteljica ovih mornara, a na- 
. čičkana i naličena još vrlo naivnom umjetnošću. Ali.lica 
od ilovače traju dulje od živih ljudi, pa zato je njezina 
crveno-modra odjeća bila.još vrlo svježa, osobito u tamnoj 
njihovoj drvenoj kućici. 

Mora da se je već naslušala puno vrućih molitava 
u očajnim časovima! | 

Na psdnožju su njezinu pričvrstili dvie kitice umjet- 
noga cvieća i krunicu. 

Sva petorica bijahu jednako odjevena: debela modra 
košulja obavijaše im tielo sve do pojasa, a na glavi ima- 
djahu prtenu kapu, smolom natopljenu. 

Bili su različite dobi. Kapetanu je bilo po prilici 
četrdeset godina, a ostaloj trojici dvadeset i pet do tri- 
deset. Najmladjemu, koga su zvali Silvestar ili Lurlu, 
nije bilo više od sedamnaest godina. Po stasu i po snazi 
bio je već čovjek; erna, vrlo nježna brada obrubila mu 
obraz; samo je još imao djevičanske oči, sivo-plavetne 
oči, koje bijahu vrlo umiljate i naivne. 
> Poradi maloga prostora bili su prinudjeni, da se stisnu 
jedan uz drugoga, pa su osjećali vrlo veliko zadovoljstvo, 
što su tako blizu jedan drugome u svom tmurnom ležištu. 

. Vani bijaše more i tamna noć, čuo se silan šum 
tmurne duboke vode. 

Bakreni je sat visio na zidu i pokazivao jedanaesti 
. sat, bez sumnje jedanaesti sat u noći, a na drvenom 
svodu čulo se škropljenje kiše. 


Hal 

Vrlo su veselo razgovarali medju sobom o ženama i 
ženitbama, — ali niesu kazali ništa ružna. Nipošto! 
jer su se njihovi razgovori ticali samo mladića, koji se 
još ne pooženiše, ili pričahu o smiešnim dogadjajima, koji 
se dogodiše u njihovu kraju na svečanostima i svatbama. 

Kadkada bi s posmjehom dobacili koju napomenu 
o ljubavi, koja bijaše odviše iskrena, ali ljubav, kako ju 
shvaćaju ovi ljudi, uviek je zdrava, pa i u svojoj prostoti 
ostaje čista kao sunce. 

Silvestar se medjutim dosadjivao, jer drugi, koji se 
zvaše Jean, nije još dolje došao. 

Pa zaista, gdje je taj Jean? Zar uviek gore na brodu 
radi? Za što ne silazi dolje, da se malko porazgovori i 
proveseli s drugovima? 

— Skoro će već i ponoć odbiti, — reče kapetan. 

I dignuvši se s mjesta, pridigne glavom drveni po- 
krovac, da zovne Jeana. 

U taj čas pade kroz otvor čudno svjetlo u utrobu ladje. 

— Jeane! Jeane!... Ej! čovječe! 

Jean se iz vana otresito odazva. 

I modro-bliedo svjetlo, što no prodrie izpod pridi- 
gnuta pokrovca, naličilo je mnogo svjetlu dana. 

i — Skoro će već i ponoć odbiti . . . 

Ali medjutim bijaše to ipak sunčana svjetlost, kao 
tračak jutarnjeg sunca, što no iz daleka dolažaše kližući 
se po mističnim zrcalima. 

Čim je otvor bio zaklopljen, noć se opet vrati, a 
svjetiljka sa svoda stala opet žućkasto svietliti. 

Za malo se začu, kako Jean sa drvenim cipelama 
silazi niz stepenice. 

Pojavi se na vratima Bijaše prisiljen, da se zguri, 
kao medvjed, jer je bio malo ne pravi gorostas. 

Iznajprije se namršti i uhvati za nos, jer ga je 


zadunuo žestok miris rasola. 
* 


Nešto je suviše svojom veličinom nadvisivao obične 
ljude, a ramenicama po gotovo, jer bijahu upravo silne ; 
kad bi ga sprieda gledao, mišice njegovih ramenica 
tvorile su pod modrom košuljom dvie debele kruglje na 
. kraju njegovih ruku. 

Imao je velike sive živahne oči, koje su bile nešto 
divlje, ali prekrasne. 

Silvestar obujmi rukama toga Jeana, privuče ga 
k sebi ljubko, kako djeca obično čine. On bijaše vjerenik 
Jeanove sestre, pa ga je zato ljubio i pazio kao brata. 

Jean se je dao milovati kao umiljati lav, gledajući 
milim posmjehom. 

Smiešeći se pokazivaše svoje zube, — zube, koji su 
kod njega imali mnogo širu ogradu nego kod drugih 
ljudi, pa su zato bili poredjani daleko jedan od drugoga 
i pričinjahu se vrlo malenima. 

Plavičasti brkovi bijahu dosta kratki, premda ih nije 
nikada rezao, već ih je samo pridizao nad usnama, koje 
su bile baš prekrasne. 

Bradu je brijao, pa je zato ružičasto njegovo lice 
bilo svježe kao u kakove djevojke. | 

Kad je i Jean sio, napuniše na novo čaše i zovnuše 
mornarskoga derana, da napuni i zapali lule. 

To pripaljivanje i punjenje lula bila je za nj prava 
zgoda, da malko puši. 

Bio to malen, čvrst dječačić, okruglih obraza, nećak 
svih tih mornara, koji su manje ili više bili rodjaci. Po- 
slije njegova dosta težkog posla svi su ga mazili. Jean 
mu dopusti, da se još napije iz njegove čaše, a onda ga 
poslaše spavati. 

Poslije toga nastaviše veliki svoj razgovor o ženitbama. 

— A ti Jeane, što ti misliš, — upita Silvestar, -- 
kada ćemo već jednom plesati u tvojim svatovima? _ 

— Zar te nije stid, — progovori kapetan, — tako 

odrasao čovjek kao što si ti, komu je već dvadeset i pet 
godina, pa se još ni oženio nisi! Što moraju o tebi dje- 
vojke da misle, kad te vide? : 

Slegnuvši prezirno svojim strašnim ramenicama, od- 
vrati on: 

— Ženim se i ja kadkada, kako mi se kada svidja. 

Odslužio je bio svojih pet godina u državnoj mor- 
narici, pa je ondje, kao _ mornarski topnik, naučio fran- 
cuzki razgovarati i skeptički o ženama suditi. 

Tada stade pričati o svojoj posljednjoj svatbi, koja 
trajaše četrnaest dana. 

Bilo je to u Nantu, gdje se upoznao s nekom pje- 
vačicom. 

Neke večeri vraćajući se iz luke unidje malko na- 
kresgan u neki Alkazar. Na vratima stajaše djevojče, koje 
prodavaše kite evieća po dvadeset franaka. 

Kupio je jednu kitu i ne znajući pravo, što će s njome, 
a zatim, čim je unišao, baci je, što je jače mogao, upravo 
u lice onoj pjevačici, koja pjevaše na pozornici. Ta se 
je žena gotovo srušila od iznenadjenja, ali ga je poslije 
toga ipak obožavala pune tri nedjelje. 

— Što više, — reče on, — kad sam odlazio, po- 
klonila mi je ovaj zlatni sat. | 

Da im ga pokaže, bacio ga je na stol kao kakovu 
malo vriednu igračku. 

On je to pričao krupnim riečima, ali ipak vrlo slikovito. 

Medjutim je ta banalnost civilizovana života stojala 
u čudnoj opreci s okolinom tih primitivnih ljudi, koji 
življahu na tihoj pučini morskoj, što ih okružavaše, oba- 
sjani ponoćnim sunčanim polarnim svjetlom, što je pro- 
diralo izpod drvena njihova poklopca. 

Taj način Jeanova govora dirnuo je Silvestra i silno 
ga iznenadio. 

Silvestar imadjaše posve djevičansku dušu, jer ga 

je odgojila stara neka baka, udovica nekog ribara iz 
sela Ploubazlanec. 

Dok je još bio malen, išao je svaki dan s njome mo- 
liti krunicu na grob svoje majke. 

Sa groblja, koje se steralo na pećini, vidjelo se u 
daljini sinje more, u kojem je za vrieme bure otac njegov 
zaglavio. 

I on i njegova baka bili su vrlo siromašni, pa je 
toga radi za rana počeo ploviti morem ribareći; tako je 
svoju mladost izmladovao na pučini morskoj. 

Još je i sada svake večeri molio svoje molitve, a 
oči mu zadržaše čisti djevičanski izraz. I on je bio liep, 
a iza Jeana najjačega stasa od svih brodara. Ljubki glas 
i djetinjski naglasak bijaše u opreci s visokim njego- 
vim stasom i crnom bradom. Pošto je vrlo naglo izrasao, 
bio je gotovo u neprilici, što je tako širok i tako visok. 

Nakanio se oženiti skoro s Jeanovom sestrom a 
do sada nije ni taknuo ženskinje. 

. Na ladji su bile samo tri postelje, — jedna za dvo- 
jicu, pa su zato išli izmjenice spavati. 

Kad su završili svoju svečanost, koju su slavili u 
slavu uzašašća Marije, svoje zaštitnice, bila je već ponoć. 

Trojica od njih legoše spavati u male tamne izdu- 
“bine, koje su naličile ljesovima, a ostala trojica uzidjoše 
na palubu, da nastave prekinuto ribarenje: — bio je to 
Jean, Silvestar i još jedan zemljak, koji se zvao Guillaume. 

Vani je bio dan, vječiti dan. | 

Nu to bijaše bliedo svjetlo, vrlo bliedo, koje nije 
ničemu naličilo, a vuklo se po stvarima kao odsjev sunca 
na umoru. 

Oko njih se odmah šistdla., neizmjerna praznina, 
koja nije imala nikakove boje, a pričinjalo se, kao da je 
dalje od brvana njihova broda sve prozirno, nepomično, 
neograničeno. 

Oko je jedva razaznavalo, da je to more; u blizini 
bijaše more nalik na neku vrst drhtava zrcala, a dalje, 
u dalekoj daljini, kao da se je širila maglena ravnica, — 
a zatim... ništa više, jer nije bilo ni obzorja. 

Vlažna svježina zračna bila je jača i žešća od prave 
zime, pa bi udišući ju osjećali jak ukus soli. 

Sve bijaše mirno. Kiša nije više padala. Gore nad 
njihovim glavama micahu se čudni oblaci bez ikakve boje, 
koji kao da bijahu natopljeni tom bezimenom svjetlošću. 
Bistro si mogao gledati, ali si bio uvjeren, da je noć, 
jer to bljedilo nisi mogao okrstiti imenom nijednog po- 
znatog svjetla. 

Ta tri čovjeka, što stajahu na brodu, živjela su od 
svoga djetinjstva na tom hladnom moru i u toj blje- 
dolikoj svjetlosti. Već su se priučili gledati tu promjen- 
ljivu neizmjernost, koja titraše oko njihove uzke drvene 
kućice, jer su im se i oči već na to privikle kao oči 
ptica, što živu na morskoj pučini. 

Brod se lagano ljuljao- uviek jednako škripecći i je- 
«cajući, jednolično jecajući, kao kad sanen čovjek pjeva 
bretonjsku pjesmu. 

Jean i Silvestar brzo pripraviše svoje udice, dok je 
treći otvorio sudić soli, brusio veliki svoj nož i čekao, 
. sjedeći iza njih. 

Nije trebao dugo čekati! 

Tek što su bacili svoje udice u tu mirnu i hladnu 
vodu, odmah ih digoše sa teškim ribama sivo-svietle 
boje, koja je nalik na boju čelikovu. 

I uviek, uviek su se hvatale žive treske. Naglo su 
i neprestano ribarili i hvatali obojica negovoreći ni rieči. 

Treći je svojim velikim nožem parao, solio i brojio, 
pa se je rasol, koji će poslije njihova povratka donieti 
zlatnih novaca, slagao iza njihovih ledja još svjež i živ, 

Sati su jednolično prolazili, a svjetlo se u neizmjernoj 

praznini lagano izmjenjivaše; sada je bilo već mnogo 
jasnije. Što bijaše neka vrst jasna sumraka, postajaše 
sada nekakovim svitanjem, koje se odsievaše na gladčini 
sinje pučine morske... 

— Ti se svakako moraš oženiti, Jeane, — reče na 
jednom Silvestar vrlo ozbiljno, pa gledaše u dubljinu 
morsku. (Činilo se, kao da poznaje neku ljepoticu u Bre- 
tagni, koja se je zagledala u tamne oči njegova velikog 
brata, ali je bio vrlo bojazljiv, kad je o tome počeo raz- 
govarati.) 

— Ja!... Da, ja ću se jednom vjenčati, — pa se 
nasmješi sievnuvši živahnim svojim očima, — vjenčat ću 
se sjednom, ali ni s jednom djevojkom iz našega kraja; 
ne, nipošto, već s morem, pa vas sve pozivam na ples, 
koji ću tom prilikom prirediti: 

Oni nastaviše ribariti, jer nije bilo umjestno gubiti 
vrieme u razgovoru. 

Bili su upravo u sredini neizmjernoga jata riba, što 
no je putovalo i već dva dana prolazilo i nije moglo da 
prodje. 

Prošle su noći svi bdjeli i uhvatili za dvadeset i 
četiri sata više od hiljadu debelih i velikih tresaka, i 
zato su se njihove jake ruke umorile, pa stadoše drie- 
mati. Samo je njihovo tielo bdjelo i nastavilo lov riba, 
dok im se je duh više puta zanio u san. 

Nu zrak nad pučinom morskom, koji su udisali, bio 
je nekako djevičanski kao onaj za prvih dana u početku 
svieta, pa ih oživljivaše kraj svega njihova umora. Oni 
osjećaše, kako im se prsa šire, a obrazi svježinom ob- 
ljevaju. 

Jutarnje se svjetlo na jednom razprši na obzorju ; 
kao u vrieme stvaranja svieta razdieli se svjetlo od tame, 
koja kao da se je gomilala na kraju obzorja i slagala 
tamo u tmurnim oblacima. 

Sada se je na jednom opazilo, da je prestala noć i 
nastao dan, i da je ono prijašnje svjetlo bilo nestalno i 
čudno kao san. 

Na tom gustom nebu bilo je tamo i amo praznina, A 
jasnih praznina, koje su bile nalik na crkvene prozore, 
kroz koje ulaze silne zrake ružičasto srebrene boje. 

Donji su se oblaci naslagali na podnožju obzorja 
poput tamnoga obruča, pa se pomicahu na gladčini 
. morskoj i izpunjahu silne daljine tamnom neizvjestnošću. | 
Sve je to bilo slično zatvorenoj, ograničenoj praznini, 
kao -da je neizmjernost bila prikrivena gustim zastorom, 
da se ljudskomu pogledu sakriju božanske tajne. 

A tamo gore visoko u daljini caklile se pećine sure 
Islandije . . . 

Svatba Jeanova s morem!... Silvestar je mislio 
na to vjenčanje, ali se nije usudio ni rieči izustiti. On je 
osjetio silnu tugu, slušajući velikoga svog brata, gdje iz- 
vrgava ruglu otajstvo ženitbe. 

Već je odavna pomišljao na svatbu Jeanovu! On je 
ganjario, da će se svatba slaviti sa Gaudom Mevelovom, 
— nekom plavojkom iz Paimpola, i da će se on veseliti 
ua toj svečanosti prije nego ode u vojnike, prije toga 
progonstva od pet godina, iz koga se možda ne će po- 
vratiti. Kidalo mu se srce, kad je opažao, da se neizbje- 
živo primiče to vrieme. | 

Bilo je četiri sata iz jutra. 

Ostala trojica, koji su dolje spavali, dodjoše, da ih 
izmiene. Još su malo driemali i srkali svom snagom čisti, 
hladni zrak. Uzlazeći navlačili su još svoje velike čizme 
i trepetali očima, jer su bile u prvi mah zasliepljene od- 
sjevom bljedolikog svjetla. 

Tada Jean i Silvestar stadoše brzo doručkovati dvo- 
pek; a pošto ga razmrskaše, počeše grizkati, da je sve 
škripalo, pa se pri tom smijahu, što je bio tako tvrd. Bili 

su vrlo veseli, misleći, da će poći spavati i da će im 
biti liepo toplo u njihovim ležištima. Držeći jedan dru- 
goga oko pasa, zaputiše se obojica prema otvoru utrobe 
ladje, njišući se i pjevuckajući neku staru pjesmu. 

Prije nego se zavukoše kroz jamu u nutrinu ladjinu, 
zaustaviše se da se poigraju s , Turčinom“, njihovim mladim 
psićem, koji je imao velike i još nespretne štenačke šape. 
Dražkali su ga prstom, a on ih grizkao kao mladi vučić, 


dok ih nije baš čvrsto ugrizao oštrim svojim zubom. | 


- Tada se Jean razljuti i namrštivši čelo odturi ga suviše 
jakim udarcem, da je odmah odletio na drugu stranu 
broda i stao zavijati. 

Taj Jean imaše dobro srce, ali mu je narav bila 
ponešto divlja, pa kad je tko godj u njegovo tielo malo 
jače dirnuo, često bi se njegovo milovanje izvrglo u silan 
udarac. 


II. 


Njihova se ladja zvala Marija, a kapetan Guermeur. 
Išla je svake .godine na opasni veliki ribolov u ona hladna 
mora, gdje ljeti nema noći. 

Brod je bio vrlo star, kao i njegova pokrovitelj'ca 1 
zaštitnica Majka Božja, načinjena od ilovače. Njegove su 
“hrastove rebrenice bile iztreane, izlizane, natopljene vlagom 
i rasolom, ali zato su bile ipak čvrste, te su pokazivale 
života uza svoj oštri zadah smole. Kad je brod počivao, 
bio je nekako nespretan i težak, ali kad je zapirio jak 
vjetar zapadnjak, nekako bi se pomladio i postao lagan, 
kao galeb, koga je vjetar probudio. Tada je na svoj posebni 
način razavio jadra i raširenim krilima zaplovio pučinom 
laglje i brže od mnogih mladjih ladja, koje su na naj- 
noviji način sagradjene. 

Što se njih tiče, tih šest starih mornara zajedno 
s malim mornarskim početnikom, svi su Islandijci, snažni 

mornari, koji žive razasuti u Bretagni oko Paimpola i 
Tr6guiera, te se već kroz ciela pokoljenja bave tim ribo- 
lovom u vodama Islandije. 

Oni možda niesu nikada proživjeli ljeta u Francuzkoj. 
Na izmaku svake zime prime sa ostalim ribarima u luci 
Paimpolskoj blagoslov pri odlazku. i 

Za taj svečani dan bio je vazda na obali sagradjen 
žrtvenik u slici špilje, a u njezinoj sredini medju kotvama, 
veslima i mrežama stajaše ljubko i nepomično Djevica, 
zaštitnica mornara, koja je radi njih izašla iz svoje crkve 
i gledala uviek, od roda do roda, istim očima bez života 
one sretnike, za koje će nastati sada dobro godišnje doba, 
i one, koji se ne će nikada više vratiti. 

Sveto tielo, praćeno laganom povorkom žena i ma- 
tera, vjerenica i sestara, nosi se duž luke, gdje ga svi 
islandski brodovi pozdravljaju zastavama. 

Svećenik se zaustavi pred svakim brodom, izmoli 
nad njim molitve i blagoslovi ga rukom. Poslije toga svi 
brodovi odplove kao brodovlje kakove male države, osta- 
vivši doma gotovo prazan kraj, jer na kopnu nije više 
ni muževa, ni ljubovnika, ni sinova. 

Odtiskujući se od obale pjevaju mornari drhtavim 
glasovima pjesmu o Mariji, zviezdi morskoj. 

I svake je godine bila na obali ista svečanost pri od- 
lazku i isto opraštanje. 

Poslije toga živu na pučini osamljeno, zajedno tri 
četiri druga, posred hladnih morskih sjevernih voda. 

Do sada su se vazda sretno vratili, jer je Marija, 
zviezda morska, štitila taj brod, koji je nosio njezino ime. 

Pod kraj kolovoza bijaše doba, da se vrate. 

Nu ,Marija“ bi se na povratku samo dotakla luke 
Paimpolske, a zatim je zalazila u zaliv Gascognski, gdje 
se ribe dobro prodaju i sol jeftino kupuje za budući ribolov. 

Po tim južnim lukama, u kojima još sunce sja, raz- 

prše se na nekoliko dana ti čvrsti sjeverni mornari, pa 
se ondje, željni zabave, opijaju. Čim se dignu prve jesenske 
magle, vraćaju se na svoje domaće ognjište, u Paimpol ili 
u kućarice, što no su razasute na pećinama Gočla, da 
žive u obitelji i ljubavi, da se brinu za ženitbe i krštenja. 

Gotovo vazda nalaze pri povratku novorodjenčad, za- 
četu prošle zime, koja čekaju na kumove, da mogu biti 
krštena: — ti ribari trebaju mnogo djece, jer ih Islan- 
dija silno guta. 


II. 


Jedne liepe večeri ove godine, u nedjelju mjeseca 
srpnja, bile su u Paimpolu dvie žene vrlo zabavljene pi- 
sanjem lista. Dogadjalo se to pred velikim otvorenim prozo- 
rom, kojemu su na granitnom podnožju bili poredjani lonci 
puni evieća. Kako su bile nagnute nad stolom, obje se pri- 
činjahu mladima; jedna je imala neobično veliku kapu 
stare mode, a druga sasma malu kapicu nove vrsti, koju 
su stale nositi mlade Paimpolke. Na prvi bi pogled po- 
mislio, da su to dvie ljubovce, koje zajedno pišu ljubavno 
pismo kojemu liepomu Islandijeu. 

Ona, koja je u pero kazivala — s velikom kapom — 
pridigne glavu, da sabere misli. 

Gle! ona bijaše stara, vrlo stara, premda joj stas bi- 
jaše mladjahan, kad bi je otraga gledao izpod njena ma- 
loga sivog rubčića. Baš je bila dosta stara, prava dobra 
baka, koja je navršila punih sedamdeset godina. Ali bi- 
jaše ipak ljepušna i svježa, vjere mi, vrlo svježa, sa svojim 
ružičastim obrazima, kao što ih imadu neki starci. Nje- 
zina je kapa bila na čelu i tjemenu vrlo nizka i sastav- 
ljena od dvie ili tri široke biele vrpce, koje su sezale 
do ramenica. 

Njenu je licu dobro pristajao taj bijeli okvir i ti 
nabori. Ljubke dobre oči odavahu veliku dobrodušnost. 

Zubima' nije više bilo ni traga, pa kad bi .se gro- 
hotom nasmijala, mogao si vidjeti samo čiste okrugle če- 
ljusti, kao u kakova djeteta. Premda joj se je brada su- 
zila u šilj kao šiljata cipela (što je ona i sama u šali ka- 
zivala), lice joj ipak nije bilo godinama pokvareno, pa si 
na prvi pogled mogao razaznati, da je moralo biti pra- 
vilno i čisto kao u kakove svetice. | 

Gledala je kroz prozor i razmišljala, što bi još pri- 
čala u pismu, da razveseli svoje unuče. 

U cielom kraju i okolici Paimpolskoj nije zaista bilo 
starice, koja bi kao ona znala pričati toliko veselih i 
smiešnih stvari o svem i svačem. 

U tom su listu bile već tri ili četiri krasne priče, — 
ali pričane bez truna zlobe, jer u nje ne bijaše zlobno srce. 

A druga, opazivši, da misli ne dolaze, stade pomno 
pisati naslov: 

Gospodinu Moanu Silvestru, na brodu , Mariji“ 
pod kapetanom Guermeurom, u moru lslandije, preko 
Reickavicka. 

A poslije i ona pridigne glavu, da upita: 

— Jesmo li gotovi, bako Moanova ? 

Ovo je bila vrlo mlada, divno mlada djevojka; bilo 
joj je tek dvadeset godina. Imala je vrlo plavu kosu — 
riedka boja u onom kraju Bretagne, gdje su svi erno- 
manjasti — vrl6 plavu kosu a sive oči sa gotovo crnim 
trepavicama. A obrve, premda plavetne kao i kosa, bile 
gu ipak samo nešto malo tamnije, što podavaše njezinu 
licu izraz odlučan i snažan. Lice joj bijaše plemenito. 
Nos je išao ravno s crtom čela kao u Grkinje, a odebele 
dobroćudne usne grizkala bi svojim bielim zubićima, kad 
bi je morile kakove misli, da bi odmah izpod tanke kože 
vidio crvenilo krvi. 

Cieli joj stas i biće odavaše neki ponos i neku oz- 
biljnost, što je baštinila od svojih smjelih islandskih 

mornarskih pradjedova. Oči su imale izražaj silovit, ali 
ujedno i ljubak. 

Njezina se mala kapica spustila prama čelu a s kra. 
jeva se pridigla, te si mogao vidjeti guste začešljane kose, 
kao što ih Paimpolske djevojke po starom načinu češljaju. 

Već se moglo na prvi pogled opaziti, da je odgo- 
jena drugačije nego li ta siromašna starica, koju nazi- 
vaše bakom, ali joj u istinu bijaše samo neka daleka 
tetka. 

Bila je kći gospodina Mevela, nekoga starog Islan- 
dijeca, koji se je obogatio smionim podhvatima na moru. 

Liepa soba, u kojoj su pisale pismo, bijaše njezina 
spavaća soba s novim krevetom po gradskoj modi, ure- 
šenim zastorima i čipkama, a debeli zidovi bijahu pre- 
kriveni svietlim tapetama. Debela je naslaga bieloga 
kreča prikrivala silne BnonI na svodu, koji su odavali 
starost kuće. 

— Jesmo li svršili, bako? Više nemate ništa da mu 
pišete ? 

— Ne imam, kćerko moja, samo te molim, dodaj 
još moj pozdrav sinu Gaosovu. 

— Sinu Gaosovu!... ili pravije Jeanu... — Liepo, 
ponosito djevojče zacrveni se pišući to ime. 

Čim je to na kraju pisma dopisala, digne se, skre- 
nuvši glavom, kao da hoće gledati kroz prozor na tržište. 

Kad stajaše, bila je nešto ovelika. Struk joj je bio 
stisnut steznikom, kao u kakove gradske gospodjice. Ma 
da je imala seosku kapicu, naličila je ipak gradskoj dje- 
vojci. Dapače i njezine ruke, ako i niesu bile onako si- 
ćušne, kao što zahtieva naša pokvarena uljudba, bile su 
liepe i biele, jer nije nikada radila težkih posala. 

Istina je, da je i ona u djetinjstvu živjela, kao mala 
Gaud, trčeći bosonoga po vodi i travi, jer nije imala 
žive majke, pa je bila sasma prepuštena svojoj voljici za 

cielo vrieme ribarenja, dok je njezin otac boravio u vo- 
dama Islandije. Ljepušna, silovita, tvrdoglava i nestašna 
brzo je rasla na bistrom morskom zraku. 

U ono ju je vrieme uzela k sebi preko ljeta stara 
baka Moanova, pa je čuvala njezino malo unuče Silvestra, 
dok je starica radila u kućama Paimpolskih ribara. 

I ona je poput male majke obožavala to njojzi po- 
vjereno čedo, što no je bilo od nje jedva osamnaest mje- 
geci mladje, a bilo: je onako crno, kako ona bijaše plava, 
onako pokorno i ljubko, kako ona bijaše živahna i ne- 
stašna. 

Ona se još sjećaše svoje mladosti, jer je ni bogatstvo 
ni gradski život nisu opojili i pokvarili; svega se je toga 
sjećala kao u daleku snu: divlje slobode, onog mističnog 
i neizvjestnog doba, kad je obala bila za nju neizmjerno 
velika, a pećine neobično visoke... 

Kad je navršila petu ili šestu godinu, obogatio se 
njezin otac kupujući i preprodajući ladjama dovažane 
ribe, pa ju je poveo sa sobom u Saint-Brieuc, a poslije 
iu Pariz. 

Tada postade a Gaud gospdjicom Margueritom, 
velikom, ozbiljnom, ponositom djevojkom. U Parizu do- 
duše nije bilo obale bretonjske, ali ona bijaše uviek pre- 
puštena samoj sebi, pa je zato zadržavala svoju silovitu 
djetinjsku narav. 

Ono, što je znala o životu, saznala je slučajno, ali 
joj je njezin ponos očuvao čast čistu i netaknutu. 

Kadkada bijaše vrlo smiona, pa bi javno govorila 
štošta, da su se mnogi snebivali od čuda, a svoga lie- 
poga i jasnoga pogleda ne bi obarala pred inladićima, — 
nu taj pogled bijaše tako pošten, da se oni, koji ga vi- 
dješe, nisu varali, jer su opazili, da je to čestita dje- 
vojka, čista srca i vedra lica. 


* 

U velikom se gradu više promienilo njezino odielo, 
nego li ona sama. : 

Premda je zadržala kapicu, koju Bretonjke težko 
skidaju, brzo je naučila drugačije se odievati. I njezin slo- 
bodni struk liepoga ribarskoga čeda, kad je stao evjetati 
iz pupoljka, što no je proklijao na morskom vjetru, po- 
stajaše u pojasu vitak, a bio je stegnut dugačkim stez- 
nikom kao u gradska gospodjice. 

Svake bi se godine sa svojim ocem vraćala u Bre- 
tanju, i to ljeti na kupanje, pa bi poprimila za nekoliko 
dana opet svoje negdašnje uspomene i svoje nježno ime 
Gaud, što u bretonjskom narječju znači Margareta. 

Bila je doduše i malko izvjedljiva, da vidi te Islan- 
dijee, od kojih je svake godine po gdjekoji ostao tamo 
gore u hladnome moru, — i da čuje govoriti i pričati 
o onoj Islandiji, koja joj se pričinjaše dalekim bezdnom, 
— a u blizini njezinoj plovi sada onaj, za kojim uzdiše. 

I zatim je nekoga liepoga dana bila došla za uviek 
u taj ribarski kraj, jer je njezin otac htio da ondje za- 
vrši svoj život i da proboravi posljednje dane svoga ži- 
vota kao gradjanin na trgu Paimpola. 

Dobra stara baka, siromašna ali čista, zahvali i otidje, 
čim je list bio pročitan. Stanovaše dosta daleko, u selu 
Ploubazlanec, u istoj kućarici, gdje se je rodila, gdje 
je imala djece i unučadi. Prolazeći gradom odzdravljaše 
mnogima, koji su joj zaželjeli dobar večer, jer ona bijaše 
iz stare, čestite i obćenito štovane porodice. 

Kako je pomno pazila na red i čistoću, bile su još 
pristale njezine stare, siromašne, izlizane haljine. 

Još je uviek ravno hodala, a ne pognuto kao starice, 
pa je zaista, i kraj šiljate brade, sa svojim dobrim očima 
i čistim licem bila upravo liepa. Svi su ju u okolici po- 
štivali, što se je razabiralo i iz pozdrava, kojima ju su- 
sretahu prolaznici. Idući gradom sastala se i sa svojim 


) Odiei, 


o teži 
zin sle 
cvjetat 
ru, Je 


! 
m ste 


u Bre 
ekoliko 


no imet 


: 

Islan: 
) tamo 
pričati 
dno | 
uzdiše 
uviek 
e 28 
a de 


tidje. 
selu 
gi) 
rljaše 
)ijaše 


1 još 


riee, 
IMA 
po 
gu- 
jim | 


17 


starim negdašnjim udvaračem, stolarom od zanata, osam- 
desetgodišnjim starcem, koji je uviek sjedio na vratima, 
dok su mladići, njegovi sinovi, u radionici radili. Govorilo 
se, da se nije nikada utješiti mogao, što ga ona nije 
htjela uzeti ni kao mladića ni poslije kao udovca. Ali ta 
ljubav izvrgla se godinama u neku vrst smiešne mržnje 
koja bijaše na pola prijateljska a na pola zlobna, pa bi 
je zato uviek na prolazku upitao: 

— Ej, ljepojko! kada ću vam doći uzeti mjeru? .. 

Ona mu zahvali i odgovori, da još nema kada 
da se brine za takovo odielo. Starač je naime u svojoj 
nešto imalo ružnoj šali govorio o onom odielu od hrastovih 
dasaka, kojim se odievamo na koncu svoga života. | 

— Pa dobro, naručite me, kad bude potreba, i ne 
stidite se onda, ljepojko moja... 

On se već više puta tako našalio, ali danas, se ona 
teškom mukom nasmija, jer je osjećala, da je umorna i 
slomljena od teških posala, —— a osobito što je pomislila 
na svoje milo unuče, svoje posljednje diete, koje će po- 
slije povratka iz Islandije otići u vojsku. — I pet će go- 
dina tamo ostati! Možda će otići u Kinu na vojnu! Hota li 
ona još živjeti, kad se povrati? — Užas ju obuzme, kad 
nato pomisli. Ne, zaista, siromašna starica nije bila tako 
vesela, kao što se je činilo, pa je već eno u licu sta- 
doše hvatati grčevi, kao da će sad na zaplakati. 

To je dakle moguće, to će dakle biti istina, da će 
joj oteti i posljednjega unuka! Jao si ga njojzi, ako bude 
morala umrieti, a da ga više ne vidi. 

Išla je doduše moljakati gospodu u gradu, koju po- 
znavaše, da ga ostave kao podporu staroj baki, koja više 
ne može da radi poradi starosti. Ali nije uspjela, — po- 
radi onog drugoga, Jeana Moana, uskoka, starijega Sil- 
vestrova brata, o kome u obitelji nisu više ni govorili 
niti ga spominjali, a živio je negdje u Americi. A a 

Islandski ribari. 2 

pokon su joj spomenuli i malu mirovinu, koju uživa kao 
udova mornarova. Jednom rieči, niesu je .držali za dosta 
siromašnu. 

Kad se je vratila pod krov svoje kolibe, izmoli mo- 
litve za sve pokojnike, za sinove i za unučad; zatim je 
molila s gorljivim pouzdanjem za svoga maloga Silvestra 
i onda stade driemati, — sanjareći o odielu od dasaka, 
a srce joj se stislo od pečali, kad je pomislila, kako je 
stara i slabašna u čas, kad ima da podje njezino unuče 
u vojnike. 

Mlada je djevojka ostala na prozoru i gledala, kako 
se na granitnim ulaštenim pločama odsieva sunce na za- 
padu i kako crne laste leprše po zraku. 

Paimpol je uviek bio vrlo miran i mrtav, dapače i 
u nedjelju mjeseca svibnja. 

Djevojke niesu imale nikoga, da im malko udvara, 
pa su se šetale dvie a dvie, tri a tri, sanjareći o svojim 
ljubavnicima na pučini morskoj. 

»: . . Pozdrav sinu Gaosovu .. .“ 

Vrlo se je zbunila, kad je napisala te rieči, pa ju 
zato ime Gaos nije više ostavilo i vazda joj pred očima 
lebdjelo. 

Često je probavila svoje večeri na tom prozoru, kao 
prava gradska gospodjica. Ocu nije bilo dragv, da se šeće 
s drugim djevojkama njezine dobi. | 

Kad bi joj otac izišao iz kavane i šetao se s ostalim 
starim mornarima, bio je vrlo zadovoljan, što je vidio 
gore na prozoru, medju loncima evieća, svoju kćerku, 
kako stanuje u toj bogataškoj kući. 

Sin Gaosov!... 

I nehotice gledaše ona na onu stranu mora, koje se 
doduše nije vidjelo, ali ga je za to osjećala u blizini tamo 
na kraju malih uličica, gdje su se imali na povratku 
mornari obali primaći. 

Njezine se misli zanesoše u neizmjernu daljinu, sa- 
njareći o nečem privlačivom, što te začarava i muči, za- 
nesoše se daleko, daleko medju polarne vode, gdje je 
brodila na površini ,,Marija“ pod zapovjedničtvom ka- 
petana Guermeura. 

Čudnovat je mladić sin Gaosov!... bježao je, da 
ga nisi mogao dostići, premda se je najprije približio na 
način vrlo smion i vrlo ljubak. 


Zatim je sanjareći razmišljala i sjećala se svog po- 
vratka u Bretanju prošle godine. 

Jednoga jutra mjeseca prosinca vlak dolazeći iz Pa- 
riza donio nju i njezina oca u Guingamp. Bilo je su- 
mračno, maglovito i vrlo hladno. 

Tada ju obuze neko nepoznato čuvstvo. Stari gradić 
u kojem je boravila samo ljeti, nije mogla da prepozna, 
pa ju snadje čuvstvo osamljenosti. Taj vječiti mir iza 
pariske buke, taj mirni način života ljudi, koji tuma- 
raju po magluštini, zabavljeni sitnim svojim poslovima, 
sve ju je to nemilo diralo. Stare kućarice od tam- 
noga granita, koje su bile vlažne i crne od kišovite noći, 
sve te bretonjske stvari, — koje je sada tako voljela, jer 
ljubljaše Jeana, — pričiniše joj se onoga jutra vrlo tuž- 
nima. Gazdarice su uranile i otvarale već vrata svojih 
kućarica. Prolazeći gledaše u te starinske stanove sa ve- 
likim pećima, uz koje su sjedjeli djedovi s velikim kapama. 

Čim se je razdanilo, pošla je u crkvu, da se Bogu 
pomoli. — Kako joj se pričinjala ogromnom i tamnom 
ta divna ladja crkve, — i kako bijaše drugačija od pa- 
riskih crkava, sa svojim prostim stupovima, izlizanim na 
podnožju, i sa svojim starim podrumskim mirisom. U 
tami iza stupova gorjela je svieća, i neka žena klečaše 
pred žrtvenikom ; nema sumnje, da se je zavjetovala. Pla- 


mečak te svieće gubio se u praznini ogromnih svodova... 
* 


20 


Na jednom ondje osjeti trag nekoga već zaborav- 
ljenog čuvstva, osjeti naime neku tugu i strah, što je 
oćutjela nekada, kad je bila još malena, kod prve 
službe Božje nekoga zimskoga jutra u Paimpolskoj crkvi. 

Pa ona ipak nije za cielo žalila za Parizom, premda 
imade tamo mnogo liepih i divnih stvari. S početka joj 
bijaše u Parizu gotovo tjeskobno, jer je u njenim žilama 
kolala krv oceanskih mornara. A zatim osjećaše se u 
njem kao u tudjini. Pariskinje su žene, kojih tanki struk 
ima na plećima umjetni zavoj, koje umiju na poseban 
način hodati i uvijati se u steznik iz ribjih kostiju, a 
ona je bila suviše duhovita, a da sve to oponaša. S. ka- 
picom Paimpolskom bilo joj je nekako neprijatno hodati 
po pariskim ulicama, jer nije znala, ako se toliko i oba- 
ziru za njom, da to čine za to, što je dražestna. 

Motrila je neke Parižanke, koje su bile ukusno i krasno 
odjevene, ali je dobro osjećala, da ih ne bi mogla opo- 
našati i s njima se upoznati. A od ostalih, koje su bile 
na nižem stepenu od nje, a bile bi drage volje s njome 
sklopile poznanstvo, prezirno se odvraćala, jer ih nije 
držala dostojnima. Živjela je dakle bez družtva i bez 
drugarica sa svojim ocem, koji je često izbivao, zabavljen 
poslovima. Medjutim nije baš žalila, što živi u tudjini i 
u samoći. | 

Nu toga dana, vraćajući se kući, bijaše vrlo neugodno 
dirnuta, gledajući golu Bretagnu usred ciče zime. Po- 
misao, da će se morati voziti još četiri ili pet sati u ko- 
lima, pa zabrazditi još dalje u taj tužni kraj, da dodje 
do Paimpola, ta ju je pomisao silno dirnula i u grlu 
stisnula. | 
Cielo poslije podne istoga tmurnog dana putovaše 
socem u staroj maloj otreanoj kočiji. Već je i noć pala, 
a oni se taljigali kroz tužna sela, kraj sjenatih stabala, 
obavitih gustom maglom. 

Naskoro su morali zapaliti svjetiljke, pa se onda nije 
ništa više vidjelo do dvie zelenkaste luči, koje su kao 
letjele sa svake strane kraj njih iza konja. To bijaše 
svjetlo dviju svjetiljaka, štono ga sipahu na bezkrajnu 
cestu, okruženu zelenilom. 

Odakle to zelenilo u mjesecu prosincu? ... 

Iznajprije se začudi i nagne, da boje vidi, a zatim 
razazna, da je to živica, vječita živa obala bretonjskih 
cesta, koja u okolici Paimpolskoj nikada ne požuti. U 
isto vrieme započe duvati topliji vjetar, koji je takodjer 
prepoznala, jer je donosio sa sobom morski zadah. 

Kad su već bili blizu cilja, sasma se razdriema i 
stane se radovati od pomisli, koja joj sunu glavom: 

— Gle, zima je, pa ću sada vidjeti te liepe islandske 
ribare. 

Oni će biti sada u mjesecu prosincu kod kuće, jer 
su se svi vratili: i braća i vjerenici, i ljubanici i bratići, 
o kojima su joj za “ljetnog boravka, na večernjoj šetnji 
toliko pričale njezine male i velike drugarice. Ta ju je 
* pomisao zabavljala, premda joj se nožice stadoše smrzavati 
u kočiji... ' 


IV. 


Prvi je put vidjela njega, Jeana, drugi dan poslije 
povratka na islandskoj slavi 8. prosinca na blagdan 
Marije, pokroviteljice ribara, — vidjela ga je poslije obhoda. 
Tmurne su ulice bile još nakićene bielim vrpcama, čem- 
presom, paomama i zimskim eviećem. 

Kod te slave bijaše veselje nešto malo divlje pod 
tužnim nebom. Bijaše to veselje bez radosti, pomiešano 
nekom nebrigom, snagom i vinom, ali na njem ležaše 
gotovo peprikrivena prietnja skore smrti. 

U Paimpolu bijaše vrlo bučno; zvona su zvonila, 
a svećenici pjevali. — Iz krčama prodiraše takodjer druga 

pjesma, oštra i jednolična, stara mornarska uspavanka, 
pa onda staračke naricaljke, a neki zvukovi dolažahu 
s mora iz daleke daljine i tmurne tame. Po više se mor- 
nara držalo za ruke i prolazeći ulicama teturahu od obi- 
čaja, jer su već naučni teturati, kad im se ladja ljulja 
na moru, a bili su nešto malo i veseli, pa su bacali nešto 
življe i gorljivije poglede na žene, nakon tako dugog bo- 
ravka na pučini morskoj, gdje niesu vidjeli nikakove 
ženskinje. 

Skupina se djevojaka šetaše s bielimi kapicama poput 
koludrica, sa liepim grudima i divnim očima, punim lju- 
bavi, koja je cielo ljeto spavala. 

Stare granitne kuće bile su pune života, a stari kro- 
vovi pričahu o svojim borbama protiv vjetrova kroz viekove 
i viekove, o maglama i kišama, o svem onom, što more 
šalje; pričali su takodjer i žestoke priče, koje su se pod 
Djima skrivale, stare zgode smjele i srdačne ljubavi. 

Neko religijozno čuvstvo obuzima čovjeka, jer nad 
cielorm tom okolicom lebdi daleka prošlost pod okriljem 
čiste Djevice. 

Pokraj krčme diže se crkva sa stubištem, osutim 
žutim lišćem. Kroz veliki otvoreni tamni ulaz prodire 
miris tamjana, a u daljini svjetluca se u mraku po koja 
svjećica, da lako možeš vidjeti svuda naokolo po stienama 
slike mornarske s burnim prizorima. 

Kraj zaljubljenih djevojaka stoje vjerenice nestalih 
mornara, a udove postradalih plaču pokraj mrtvačkih 
ploča, što no su obavite dugim žalosnim crnim rubcima, 
pa oborivši oči prema zemlji čine se posred bučnog i 
mladenačkog života kao kakove crne opomene. 

A tamo dolje u blizini more, koje je hranilo i gutalo 
te snažne ljude, burkalo se i bučilo, da i ono sudjeluje 
kod te svečanosti. 

Svi su ti dojmovi izmjenice djelovali na Gaudu, pa 

se u njenoj duši izmiešali. Rado bi se smiešila i radovala, 
ali ju nešto oko sreca stište, pa osjeća neki strah, kad 
pomisli, da će od sada uviek boraviti svoje dane u ovom 
kraju. | 

Na trgu je bilo igrača i šaljivdžija, pa se i ona 
onuda šetala sa svojim prijateljicama, koje su joj i s lieva 
is desna pokazivale mladiće iz Paimpola i iz Ploubazlaneca. 

Pred pjevačima stajaše skupina ,Islandijaca“, koji 
su upravo bili okrenuli ledja. Gaud se iznenadi, opazivši 
jednoga medju njima gorostasna struka i osobito širokih 
pleća, pa je nešto malo porugljivo dobacila: 

— Ovaj je, vjere mi, dobro izrastao. 

Tima riečima htjela je po prilici kazati: 

— Onoj, koja se za nj udade, bit će u kući nešto 
tiesno i tjeskobno! 

On se okrenu, pa ju pogleda od glave do pete brzim 
pogledom, koji je htio kazati: 

— A tko je to djevojče, što nosi doduše Paimpolsku 
kapicu, a tako je liepo; ma ja ga još niesam do sada 
vidio. 

Iza toga je brzo oborio oči iz uljudnosti, pa se je 
zagledao u pjevače. Nije se više moglo vidjeti njegovo lice. 

Ona je bezobzirce pitala za imena mnogih drugih 
mladića, ali za ovoga nije se usudila zapitati. Liepo nje- 
govo lice, koje je u brzini opazila, tamne oči, nešto divlje 
oči, i nagli pogled, sve ju je to dirnulo i uplašilo. 

To mora da je ,sin Gaosa“, o kome je čula pričati 
kod Moanovih kao o prisnom prijatelju Silvestrovu. Pa 
zaista još istu večer sastala s ocem Silvestra i njega, 
gdje se šeću zajedno, pa su se i zaustavili, da ih pozdrave... 

.. Mali Silvestar postade odmah njojzi pravim bratom. 
Bili su u rodu kao bratić i sestra, pa su se počeli tikati 
kao nekada; ona je doduše iz početka oklievala tikati 
toga velikog sedamnaestgodišnjeg mladića, koji je već 


24 


imao ernu bradu, ali jer se njegove dobre i ljubke dje- 
tinjske oči niesu još promienile, pričinjaše joj se, da se 
nikada ni rastali niesu od djetinjstva. 

Kad bi došao u Paimpol, ona bi ga pridržala na 
večeri, pa su pričali o svome djetinjstvu. Taj Jean zaista 
nije baš bio spram nje ni najmanje uljudan kod prvog 
susreta, kad su se-sukobili sa Silvestrom i njime na ćošku 
neke male sive ulice. On je samo skinuo šešir_brzo, ali 
udvorno, a zatim ju je pogledao istim onim brzim po- 
gledom i okrenuo oči na stranu, kao da baš nije bio za- 
dovoljan, što ju*je sastao i kao da hiti otići svojim putem. 

Vjetar, koji je stao duvati za vrieme obhoda, sasuo 

je na zemlju požutjelo lišće i navukao na obzorje tmaste 
oblake. 
Gaud sanjareći o svojim uspomenama, vidjela je sve 
to živo pred očima: i tužno _primicanje tamne noći iza 
svršena proštenja, i bučne ,Islandijce“, tu djecu vjetrova 
morskih, koji ulaze pjervucajući u krčme, da se zaštite 
pred kišom, a osobito onoga velikog mladića, koji je 
stajao pred njom i okrenuo se, kao da mu je bilo ne- 
ugodno, što ju je vidio... Koliku je promjenu opazila 
u sebi od onoga časa! 

Pa kako je bila ogromna razlika medju onim bučnim 
danom proštenja i sadašnjom tišinom! Kako je isti onaj 
Paimpol bio tih, miran i prazan večeras u doba dugoga 
i toplog proljetnog sumračja, koje ju je nagnalo, da se 
nasloni na prozor samotna, zamišljena i puna čeznuća!... 

Drugi put se sastadoše na svatbi. Taj Gaosov sin 
imao je biti djever, a ona djeveruša. 

5 početka je pomišljala na svoju nepriliku, kako će 
je svi gledati, gdje prolazi ulicom s tim velikim mladićem, 
kako će cio sviet promatrati njegov visoki stas i da na- 

pokon ne će njojzi putem ništa pričati .. A valja reći, 
on ju je zaista i plašio svojim ponešto divljačkim po- 
gledom. 

U odredjeno vrieme svi su već stajali u povorci, da 
krenu u crkvu, ali Jeana nije jošte bilo. Vrieme je izmi- 
calo, a on još ne dolazi, tako da su već stali govoriti i 
predlagati, da se na nj i ne čeka. Onda je ona tek opa- 
zila, da je samo poradi njega obukla najljepše odielo, pa 
ako bude morala s kojim drugim mladićem  proboraviti 
tu svečanost i ples, da će za nju biti sve pusto i neve- 
selo. Napokon je i on došao, pa se je sasma slobodno 
izpričao kod roditelja zaručničinih. I on je bio svečano 
obučen. Eto, što se je dogodilo: iznenada se javilo iz En- 
glezke, da večeras dolazi veliko jato riba, koje niesu oče- 
kivali. Toga radi treba da se sve ladje u Ploubazlanecu 
naglo otisnu na pučinu. U selima je silna žurba. Žene 
traže svoje muževe po krčmama, guraju ih da trče; one 
dapače same razpinju jadra, pomažu kod priprema, jednom 
rieči, cieli je kraj uzbudjen . .. 

Svi su ga svatovi okružili, a on je pripoviedao sasma 
neprisiljeno, mahao rukama, prevrtao očima i smiešeći se 
liepim svojim posmjehom pokazivao svietle zube. Da 
bolje protumači žurbu svih tih priprava, usred pričanja 
pustio je neku vrst glasa, koji je imao oponašati naglost 
vjetra:.. hu!.. hu!... čudnovati neki krik, kojim 
mornari označuju silnu brzinu. 

Morao je u toj žurbi naći takova zamjenika, kojega 
je htio iznimno za danas uzeti vlastnik njegova broda, 
s kim se je pogodio za cieli zimski lov. 

Toga radi je zakasnio. Da ne propusti svatbu, iz- 
gubit će sada svoj dio dobitka od lova. 

Sve su to dobro razumjeli ribari, što su oko njega 
stojali, i svi slušaoci povladjivahu svemu, što je učinio ; 
— znade se, zar ne, da u životu sve više ili manje ovisi 

o nenadanim morskim talasima, o mieni vremena i o 
tajnovitim selitbama riba. Ostali Islandijci, što bijahu na 
svatbi, požališe, da nisu za vremena doznali i da se ne 
mogu, kao oni iz kraja Ploubazlanee, okoristiti blagom, 
koje sada prolazi mimo njihovu obalu. 





Tim gore, sada je već kasno, pa kad nije druge, 
treba ponuditi ruke djevojkama. Svirci su začeli guditi i 
svi izidjoše na cestu vesela srca. 

U početku joj je kazivao udvorne doskočice bez 
vriednosti, kakve se običavaju pričati za vrieme svatbe 
mladim djevojkama, koje nisu stare znanice. Od sviju 
parova te svatbe samo su oni dvoje bili tudji jedno dru- 
gome, ostali u povorci bili su svi bratići i sestrične, vje- 
renici i vjerenice. Bilo je doduše ljubavnika i ljubavnica, 
jer u okolici Paimpolskoj zalazi se daleko u ljubavi za 
vrieme povratka iz Islandije. (Ali srce ostaje kraj svega 
toga pošteno, pa se ljubavnici poslije i vjenčaju.) 

Ali na večer, kad su stali plesati, započe opet raz- 
govor o onom jatu riba, pa će na jednom njojzi, pogledav 
ju ravno u oči: 

— Samo ste vi u Paimpolu, — i, što više, na svietu, 
— te vama za volju propustih taj krasni lov; ne, zaista, 
ni za koju drugu djevojku ne bih ja ostavio svoga 1o- 
višta, gospodjice Gaud. 

Iznajprije je bila u čudu, da se je taj ribar usudio 
tako govoriti njojzi, koja je došla na taj ples kao kakova 
kraljica, a zatim bijaše ugodno dirnuta, pa mu odgovori: 

— Hvala vam, gospodine Jeane, jer i ja volim biti 
s vama, nego li s ikim drugim. 

To bijaše sve. 

Ali od tog su časa pa do kraja plesa stali drugčije 
razgovarati, tihim glasom i umiljato. 

Plesalo se do zore uz svirku gusala. Isti je par 

uviek zajedno plesao. Kad bi opet po nju došao, pošto 
je iz uljudnosti proplesao s drugom kojom djevojkom, 
izmienili bi prijateljski posmjeh i nastavili svoj predjašnji 
srdačni razgovor. 

Jean naivno pripoviedaše o svom ribarskom životu. 
o svojim naporima, zaslužbi, o negdašnjem siromaštvu 
svojih roditelja, kad su morali odgajati četrnaestero malih 
Gaosa, od kojih on bijaše najstariji. — Sada su se već 
izvukli iz neprilike, osobito odkako je njihov otac našao 
u moru nasukanu jednu ladju, koja mu je doniela 10.000 
franaka, pošto je državi izplatio njezin dio; tim novcem 
mogao je podići prvi kat na njihovoj kući, koja stoji 
upravo na okrsjku njihova okoliša Ploubazlanec, s ko- 
jega je mjesta krasan vidik na more. 

— Težak je i mučan, — kazivaše on, — taj ribarski 
zanat na Islandiji; odlazi se u doba mjeseca veljače u ona- 
kovu zemlju, gdje je tako zima i tako tmurno, gdje je 
more vrlo zločesto i burno... 

. . . Cieli taj razgovor na plesu, kojega se je ona 
sjećala kao da to bijaše jučer, Gaud je u sebi opetovala, 
gledajući, kako se svibanjsko sumračje spušta nad 
Paimpolom. 

Ako on nije pomišljao na ženitbu, zašto bi joj pri- 
čao bio sve te sitnice života svoga i svoje obitelji, 
koje je sitnice ona slušala kao kakova vjerenica; ta on 
ipak nije naličio običnomu vrtoglavu mladiću, koji na sva 
usta i cielomu svietu priča svoje tajne. 

— Pa ipak je posao dosta dobar, — kazivaše on, 
— pa ga toga radi ne ću nikada napustiti. Ima godina, 
kad dobijem na povratku 800 franaka, a kadkada i 1200, 
franaka, što odnesem svojoj majci. 

— Što, vi odnosite svojoj majci, gospodine Jeane ? 

— Pa dakako, uviek joj sve odnesem. Kod nas je 
Islandijaca to stari običaj, gospodjice Gaud. (Kazao je to, 

kao da se to samo po sebi razumieva 1 da je to sasma 
prirodno.) Tako na primjer, ja —, što vi ne ćete vjero- 
vati, -— ali, ja zaista gotovo nikada nemam novaca. U ne- 
djelju mi dade naša _ majka nešto, kad idem u Paimpol. 
Pa to je sve jedno, jer: ja imam, što mi treba. Tako mi 
je ove godine naš otac dao načiniti ovo novo odielo, što 
je na meni, jer bez njega ne bih htio doći u svatove, . 
oh! za cielo ne bih došao, jer vas ne bih mogao pratiti 
u svojem lanjskom odielu ... 

Za nju, koja je bila vikla gledati Parižane, nije to 
novo odielo Jeanovo bilo baš sasma elegantno, jer je 
kaput bio okratak, a prsluk nešto starijega kroja, ali tielo, 
koje bijaše pod tim odielom, bilo je neobično liepo, pa 
se je zato i plesač svidjao. 

Smiešeći se pogledaše joj duboko u oči svaki put, 
kad bi joj štogod kazao, da vidi, što misli. Sve je on to 
pričao, da ona unapried sazna, da nije bogat, a pogled 
mu pri tom uviek bijaše dobrodušan i pošten. - 

I ona se je njemu smiešila, gledajući mu ravno u lice. 
Malo je govorila, ali je slušala cielom svojom dušom, pa 
je sve više ćutjela 1 osjećala, kako je nešto k njemu vuče. 

On bijaše neka mješavina divljačke strogosti i dje- 
tinjaste ljubkosti! 

Ozbiljni njegov glas, koji u govoru s drugima bijaše 
naprasit i odlučan, postao je u razgovoru s njome ne- 
kako zvonak, svjež i umiljat; samo za nju znao je taj 
glas titrati neobičnom ljubežljivošću, kao daleki zvuk če- 
lične strune. 

Pa kako joj se pričinjaše čudnovato i neočekivano, 
da s tim velikim mladićem neprisiljena i odlučna vla- 
danja, a strašna izgleda, kod njegove kuće postupaju kao 
s malim djetetom i da on to drži za posve prirodno. 
Svidjaše joj se, što je on, koji je lutao po svietu, doživio 

svašta i protukao se kroz tolike pogibli, prema svojim 
roditeljima ostao tako ponizan i poslušan. 

Ona ga je stala izporedjivati s drugima, sa dva tri pa- 
riska fičfirića, što no su za njom klapsali i nametali joj 
svoju ljubav poradi njena imutka. 

Jean joj se pričinjaše najboljim i ujedno najljepšim. 
Da mu se što više približi, stade i ona _pripoviedati, da 
i u njenoj kući nije vladalo uviek takovo blagostanje, kao 
sada; i njezin je otac počeo ribariti oko Islandije, pa se 
i ona sjeća, da je bosonoga trčala po obali morskoj, kad 
je još malena bila, - pošto je umrla njezina siromašna 
majka. 

Ah! kako li bijaše liepa ta svatbena noć, divna noć, 
odlučna i jedina u njezinu životu, — no ta je noć davno 
prošla, jer je to bilo u prosincu, a sada je već mjesec 
svibanj. | | 

Svi liepi plesači one noći ribare sada tamo gore raz- 
treseni u vodama Islandije, — oni sada tamo jasno vide 
na bliedom sunčanom svjetlu, u onoj neizmjernoj samoći, 
— dok se ovdje polagano tama spušta na zemlju bretonjsku. 

Gaud ostade na svome prozoru. Trg grada Paimpola, 
koji bijaše gotovo sa sviju strana okružen starovjekim 
kućama, postajaše na izmaku dana sve tužniji; nigdje se 
nije čula buka živih bića. 

Nad krovovima se kuća praznina sve više smrkavala, 
širila j postajala sve to neizvjestnijom. 

Samo je ovda-onda netko zalupio vratima, zatvorio 
prozor, ili je kakvi stari mornar teturajući izišao iz krčme 
i zašao u koju uzku tamnu uličicu, ili su se djevojke 
kasno vraćale sa šetnje, noseći kiticu svibanjskoga evieća, 
Jedna od njih, koja poznavaše Gaudu, pozdravi ju i po- 
diže visoko.k njojzi cvieće, da ga pomiriši; u tami si još 
mogao razpoznati bielo evieće u kitici. Ali ona je osje- 
ćala još i drugi ljubki miris, koji se je širio iz vrtova, 

a takodjer i neki neobični. zadah morske trave, koji je 
donosio vjetrić iz luke. 

Sliepi miševi lebdjeli su po zraku mirnim i tibim 
poletom, kao kakav san. 

GFaud je proboravila mnogo večeri na tom prozoru, 
promatrala taj melankolički trg i razmišljala o mladim 
“ Islandijcima i o onom plesu. 

. Na koncu svatbe bilo je već vrlo vruće, pa su se 
jitogA glavice plesača i plesačica stale vrtjeti. Ona se je 
sjećala njega, kako je plesao s drugima, s djevojkama i 
ženama; mora da je bio nekada njihov ljubavnik, jer se 
je sjetila, kako je nekim načinom prezirno odgovarao na 
njihove pozive. A kako se je sasma inače pred njome 
vladao! 

Bio je prekrasan plesač, ravan kao vita jela, pa se 
okretaše ljubko ; lako i naravno držao glavu malo natražke. 
Crne njegove kovrčaste kose pale su zato malko na čelo, 
pa se gibahu na vjetru plesne dvorane; Gaud je bila 
dosta visoka, pa je osjetila, kako se dodire njegova kosa 
njezine kapice, kad bi se prignuo k njojzi, da je bolje 
obuhvati kod brzoga plesa. 

Prikazao joj je svoju malu sestricu Mariju i Silvestra, 
dvoje vjerenika, koji zajedno plesahu. 

Smiešio se dobrim veselim posmjehom, gledajući ih, 
kako su mladi, kako se kao nećkaju, kako se klanjaju 
strašljivo, kad izvode plesne slike i kako si šapću za cielo 
vrlo ljubazne rieči. | 

On doduše ne bi dopustio, da to bude drugačije, 
za cielo ne bi, ali ga je ipak zanimalo i zabavljalo, što su 
toliko naivni, gdje je on smion mladić, koji je toliko već 
doživio. Tada bi izmienio s Gaudom intimni posmjeh, 
kojim je htio kazati: 

-— Kako su dražestna i čudna ta naša dječica! 

Pod kraj su se, vjere mi, i ljubili; padali su tu po- 

ljubci bratića i sestrična, cjelovi vjerenika, nu svi su ti 
cjelovi bili kraj svega toga iskreni i pošteni, jer su bili 
dani usred lica i pred cielim svietom. 

On nje nije poljubio, to se samo po sebi razumije, 
jer to ipak ne bijaše dopušteno s kćerkom g. Mevela; 
možda ju je on samo nešto jače stiskao na svoja prsa 
na koncu plesa, a ona se nije tome opirala, već se je 
dapače naslonila i predala povjerljivo u njegovo naručje 
svom svojom dušom. Toj nenadanoj, silnoj i ljubkoj ne- 
svjestici, koja ju je bacila tako u njegovo naručje, mnogo 
svakako pomogoše strasti dvadesetgodišnje djevojke, ali 
kraj svega toga ipak je srce podalo prvi udarac. 

— Jeste li vidjeli tu zloću, kako ga gleda? — ka- 
zivahu dvie tri liepe djevojke, koje su nedužno oborile 
oči pod svojim crnim trepavicama i koje su imale medju 
plesačima *najmanje po jednoga ljubavnika, a možda i dva. 

Zaista, ona ga mnogo gledaše, ali jedina je njezina 
izprika, što je on bio prvi i jedini čovjek, koga je ona 
u svome životu pogledala i gledala. : 

Pred jutro na rastanku, kad se je cielo družtvo u 
neredu razilazilo, kazaše si ,s Bogom“ nekim osobitim na- 
činom, kao dvoje vjerenika, koji će se sjutra vidjeti. 

I zatim, vraćajući se kući, prelazila je preko istoga 
toga trga sa svojim ocem, osjećajući, da nije umorna, 
već nekako živa i vesela, vesela, što živi, što može udi- 
sati tu hladnu maglu tužnoga jutra, — i ćuteći, da je 
sve divno i ugodno. 

. . - Svibanjska je noć odavno već razavila svoja tamna 
krila. Svi su se prozori malo po malo pozatvarali. 

Gaud još uviek stojaše kod otvorenog prozora. 

Riedki prolaznici, koji su mogli u tami na pro- 
zoru razpoznati bieli lik njezine kapice, moradoše bez 
sumnje pomisliti: ,Ova djevojka za cielo sanjari o svome 
ljubavniku“. : 

Istina, ona je sanjarila, — sanjarila nekom željom, 
da zaplače; njeni bieli zubići grizkali su ružične usnice, 
a oči su nepomičnv zurile u tamu, ne razabirući ništa... 

. Ali za što nije on poslije onoga plesa k njojzi 
došao? Kad bi ga slučajno sastala, činilo se, kao da 
bježi od nje, jer je naglo na drugu stranu pogledao svojim 
brzim pogledom. 

Često se je o tome sa Silvestrom razgovarala, koji 
takodjer nije mogao, da to vladanje razumije. 

— Pa ipak bi se s njime morala vjenčati, Gaud, -— 
govoraše on, — ako samo tvoj otac dopusti, jer boljega 
ne ćeš u cielom kraju naći. Ponajprije ću ti reći, da je 
vrlo pametan, jer se vrlo riedko opija. Često je doduše 
tvrdoglav, ali u dubini svoje duše vrlo je dobar. Ne, ti 
ne možeš ni pomisliti, kako je dobar. Pa kakav je on 
mornar! Kad se polazi zimi u lov, svi se KDE za nj 
otimlju . 


Što | se diče dozvole njezina oca, — za nju je si- 
gurna, jer nikad se njezin otac nije opro njezinoj volji. 
Što nije bogat, — to je njojzi sasma svejedno. Takav 


mornar kao što je on, ako samo ima nešto malo novaca, 
da izuči mornarsku školu, može postati kapetanom, za 
koga će se otimati svi brodovlastnici. 

Bilo joj je takodjer sasvim svejedno, što je on bio 
neka vrst gorostasa; za žensku je pogrješka, ako je su- 
više jaka i velika, ali mužkarca to nipošto ne nagrdjuje. 

Ona je propitala, — sve onako mimogredee, — dje- 
vojke iz okolice, koje znadu sve ljubavne priče, pa je 
saznala, da nitko ne zna za kakvi njegov ljubavni odnošaj. 
Ni za jednu nije puno mario, već je sad jednoj sad 
drugoj udvarao, osobito onoj, koja mu je već pokazala, 
da s njime očijuka. 

Jedne je nedjelje vrlo kasno na večer vidjela, kako 
je prošao izpod njezinih prozora, prateći i vodeći neku 

Jeanie Caroffovu, koja je doduše bila dosta liepa, ali na 
vrlo zlu glasu. Kad je to opazila, — neizmjerno ju je 
zaboljelo u srcu. 

Još su joj pričali, da se kadkada silno razjedi; neke 
večeri, na primjer, došao je nakresan u jednu kavanu u 
Paimpolu, kamo obično zalaze Islandijci, pa je tamo 
bacio mramorni stol na staklena vrata, koja mu ne htje- 
doše otvoriti... 

Sre bi mu to mogla oprostiti, jer joj bijaše po- 
znato, kakovi su mornari, kad ih bjesnilo osvoji... Ali, 
ako je on u istinu imao dobro srce, za što se je k njojzi 
približio, njoj, koja nije ni na što prije mislila, — pa ju 
onda ostavio. Za što ju je cielu noć gledao i smiešio joj 
se liepim onim posmjehom, koji joj se pričinjao tako 
iskrenim i pouzdanim, — zašto joj je kao kakvoj vje- 
renici ljubkim glasom pričao svoje najsitnije tajne? 

Sada nije više mogla zavoljeti drugoga čovjeka, nije | 
ge više mogla promieniti. Kad bijaše još mlado djevojče, 
govorili su obično u tom njezinu rodjenom kraju, kad 
bi je htjeli prekoriti, da je zločesta i tvrdoglava; — to 
joj je i sada ostalo. Sada je doduše bila liepa gospodjica, 
nešto malko ozbiljna i ponosita, ali uviek jednako silovita, 
kao i prije. ' 

Poslije onoga plesa prodje joj zima u izčekivanju, 
da ga opet vidi, nu on nije došao, nije dapače došao, da 
se s njome oprosti prije odlazka na Islandiju. 

Sada, gdje njega nema, ništa za nju više ne živi, 
vrieme kao da ne će da izmiče, već se povlači... Samo 
da već jesen dojuri, jer je u jesen nakanila biti s njime 
na čistu... : 

Jedanaest je sati odbilo na gradskoj viećnici onim 
jasnim zvukom, kojim sati odbijaju u večernjoj tišini mir- 
noga proljeća. Jedanaest sati u Paimpolu, — to je vrlo 

kasno. Gaud je zatvorila prozor i zapalila svjetiljku, da 
ge svuče, . 

Možda je taj Jean nešto malo divlji ili ponosit kao 
i ona, pa se boji da ne bude odbijen, jer je ona bogata ? 

Već ga je sama htijela izravno pitati, zašto bježi 
od nje, ali joj Silvestar reče, da to ne bi dobro bilo, jer 
da djevojka ne smije biti tako odvažna. 

U Paimpolu su je već i onako stale klevetati poradi 
njene nošnje. 

Sada je stala skidati to odielo sa sebe polagano i 
raztreseno kao djevojče, koje je stao san svladavati: ponaj- 
prije snimi s glave svoju kapicu, zatim elegantnu odjeću 
gradskoga kroja, pa ju baci na stolac. 

Iza toga skine dugački djevojački steznik, o kome 
ge je mnogo pričalo poradi njegova pariskog oblika. 

Čim se je riešio okova, njezin struk bijaše kud i 
kamo dražestniji, jer nije bio tako stegnut ni tako tanak 
oko pasa, već je imao prirodnije crte, punane i oble crte 
kao kipod mramora. Njene su kretnje bile tako divne, 
da si se, gledajući ih, morao diviti i uživati. Mala drhtava 
svjetiljka osvjetljuje nekako mistično taj prizor, njene ra- 
menice i grudi i njeno prekrasno tielo, koje još nije ni 
jedan mužkarac dotaknuo i koje će po svoj prilici ostati 
netaknuto, pa će se sušiti i venuti, jer ga taj Jean nije 
nikako htio obujmiti u svome naručju. 

Znala je dobro, da je liepa u licu, ali nije ni sa- 
njala o krasoti svoga tiela. 

U ostalom, u onome kraju Bretagne, sve su te kćeri 
islandskih ribara vrlo liepe; pa se ta ljepota ni ne opaža. 
Ni najgore se njome ne diče, već ju dapače sakrivaju. 
Sada je-stala razpletati vitice svoje kose, koja bijaše 
omotana na tjemenu, pa se je sada razasula po njenim 
ramenicama, Kad bi je pogledao, mislio bi, da pred to- 
bom sjedi rimska djevica. 

Medjutim podigne ruke i ona, grizkajući usnice, mi- 
lovaše svoju plavu kosu, kao kakovo dijete, koje nateže 
kakvu igračku a pomišlja na sasma nešto drugo ; stala 
ju je plesti, pa onda razpletati... razpletati, rasipati. Na- 
ličila je šumskoj vili 
A zatim je ipak počeo san obavijati njene oči, premda 
.ju je ljubav morila i ma da je imala volju da zaplače, 
pa se brzo baci na ležište, sakrivši obraz u svilu svoje 
kose, koja bijaše sada razavita kao koprena. 





U svojoj kućarici na obronku Ploubazlaneca baka je 
Moanova, koja bijaše već na izmaku svoga života, stala 
takodjer driemati i spavati hladnim staračkim snom, sa- 
njareći o svojem malom unučetu i o smrti. 

I u taj isti čas, na palubi ,Marije“ i na pučini 
morskoj, koja bijaše ono veče vrlo nemirna, — Jean i 
Silvestar, o kojima se na domovinskom žalu toliko sa- 
njarilo, pjevucahu pjesmice i veselo hvatahu ribe na vje- 
čitom polarnom svjetlu. 


VI. 

Bilo je po prilici mjesec dana kasnije, mjeseca 
lipnja. . .. 

U vodama oko Islandije u to je doba vrieme vrlo 
mirno, a zovu ga bielim mirom, jer se u svemiru ništa 
ne miče, kao da se izerpiše i utišaše svi vjetrovi. 

Nebo bijaše zastrto nekom  bljedolikom koprenom, 
koja na podnožju obzorja postajaše sve tamnija i napokon 
sasma sura. 

A pod tom koprenom nepomične vode bijahu tako 
bliede i prozirne, da su ti se oči umarale, kad si ih 
gledao, a neka hladnoća obuzimala je tvoje tielo. 

Samo su se sitne magle igrale nad pučinom, lake 
magle kao dah, koji hukneš na zrcalo. 


* 


- a na 

Ciela jasna morska pučina kao da je bila prikrita 
tim lagašnim dimom, koji bi se malko dizao, miešao i 
gubio u ništa. | 

Da li je bila vječita noć ili vječiti dan, to nisi mogao 
razaznati: — sunce je vazda stojalo, a nije označivalo 
doba dana, stojalo je i motrilo tu mrtvu prirodu. Ta ni 
ono nije bilo živo, ni svietlo, već prikriveno gustim blie- 
dim plaštem. | 

Jean se i Silvestar primakoše jedan drugome i pje- 
vahu: ,Jean-Francois de Nantes“, pjesmu, koja nema za- > 
vršetka. Uživali su pjevajući tu pjesmu i gledali se izpod 
oka i smijali se djetinjariji, kojom su nastavljali i po- 
činjali iste stihove, trudeći se, da istim riečima podadu 
novi zadah i novu boju. | | 

Lica im bijahu ružične boje od slane svježine, što 
je iz mora dolazila. Djevičanski ih je zrak oživljavao, pa 
su ga hvatali i gutali punim grudima na izvoru, prije 
nego se dalje dolje na jugu izmieša sa raznim mirisima. 

Pa kraj svega toga oko njih sve se činilo nekako 
mrtvo, kao da su na kraju svieta ili da živu, gdje još 
sviet nije stvoren; svjetlo nije imalo topline, sve je bilo 
nekako nepomično i hladno. 

»Marija“ bacaše na tom gladkom prostoru dugo- | 
ljastu sjenu, koja je bila nekako zelenkasta na gladčini 
jasne pučine, o koju se odsievaše svjetlost nebeska. Na 
površini vode, koja bijaše zastrta sjenom broda i koja se 
nije svjetlucala, mogao si kroz prozirnu vodu sve raza- 
znati, što se pod vođom zbiva: — neizmjeran broj riba, 
mirijade i mirijade sasma sličnih riba plivahu polagano 
istim pravcem, kao da imadu neki cilj u svojem vječnom 
putovanju i seljenju. m 

Bijahu to treske, koje su putovale u zajednici, jedna 
uz drugu, mirno i nepomično, kao da teku poput teku- 
ćine, kao rieka puna mirna i tiha života. 

Kadkada bi se iznenada i u isto vrieme sve okre- 
nule i pokazale srebroliku svjetlost svojega trbuha, pa se 
onda opet iznenada okrenule na drugu stranu, sievnuvši 
svojim srebrolikim trbuhom, kao da je tisuće i tisuće 
mačeva sievnulo u tamnoj noći 

Sunce, koje i onako nizko stojaše, spuštalo se još 
većma, jer se bez sumnje primicala večer. Što se je više 
spuštalo u nizki dio obzorja, koji bijaše taman prema 
površini morskoj, to je postojalo žuće, pa si jasnije mogao 
opažati njegov okrug. Mogao si ga gledati prostim okom, 
kao što gledaš mjesec. 

Ipak je osvietljavalo obzorje, ali se je činilo, kao da 
to sunce nije daleko, činilo se, kad bi brodom pošao za: 
njim do na kraj obzorja, da bi vidio, gdje tužni taj ko- 
lobar plovi u zraku nad vodama. 





Ribarilo se brzo. Gledajući u tihu vodu, mogao si 
vidjeti, kako treske dolaze pecati lakomim poletom, kako 
se iza toga malko stresu, kad osjete, da su se nabole, a 
tom trešnjom još većma zakvače svoju njušku. 

I svaki trenutak, brzo, objema rukama, ribari su iz- 
vlačili svoje udice i odbacivali ribe onome, što ih je imao 
razporiti i složiti. 

Brodovlje Paimpolsko bijaše razasuto na tom mirnom 
. morskom zrcalu i oživljivaše njegovu pustoš. 

Ovdje ondje mogao si opaziti u daljini malo jadro, 
bilo je koje samo za šalu razavito, jer i onako nije vjetar 
duvao, pa se je u daljini bielilo kao galebovo krilo na 
tamnom obzorju. 

Toga se dana činjaše, da je taj zanat ribarenja tih, 
lagan, da je to zabava kao stvorena za nježne gospodjice. 

Jean-Francois de Nantes; 
Jean-Francois, 
Jean-Francois! 

Naša velika djeca pjevahu. 

Jean se baš nije puno brinuo, što ima tako plemenii 
lik i tako dobrodušno lice. U ostalom on je samo u družtvu 
sa Silvestrom pjevao i s njime se sigrao, dok je pred 
drugima bio suzdržaljiv, što više i ponosit. Kad bi ga 
tko zamolio za kakovu uslugu, bio je udvoran, a vazda 
bijaše dobar i susretljiv, ako ga niesi razljutio. 

Oni su pjevali jednu pjesmu, a druga dvojica nekoliko 
.koraka dalje opet nešto drugo, ali isto tako jednolično i 
tugaljivo. Nije im bilo dosadno, a vrieme je odmicalo. 

Dolje u kolibi vazda je gorjela vatra, na kojoj se je 
u gvozdenoj peći nešto kuhalo, a poklopac njihova nasta- 
ništa bijaše uviek pritvoren, da mogu spavati oni, koji su 
unutra, misleći, da je noć. 

Nije njima trebalo puno zraka za spavanje. Ljudi 
slabiji, što su odgojeni u gradovima, trebali bi svakako 
više zraka. Ali kad su snažna prsa disala cieli dan čisti 
zrak onoga neizmjernog obzorja, onda se lagano zaspi i 
ne miče se više, pa se može čovjek zavući bilo u kakovu 
rupu, kao što čini šumska zvjerad. u 
<" Išli su spavati zaredice, po volji, bilo u koje doba, 
jer sati niesu imali vriednosti pod tim vječito osvietljenim 
ebzorjem. I to je, vjere mi, bio sladak san, koji kriepi 
čovjeka. | 

Ali kad su pomislili na svoje ljubavce i žene, nije 
se ni ondje u vodama Islandije tvrdo spavalo. Još neko- 
liko nedjelja, pa će se ribarenje završiti, i imat će na 
noćištu nove ljubavce i već od prije ljubljene žene, — 
kad su na to pomislili, ležahu u svojim rupama s otvo- 
renim očima. 

Nu to se je riedko zbivalo, ili pravije, mislili su 
na to sve poštenim načinom; sjećali su se svojih žena, 
vjerenica, sestara i rodica. 

Bili su već naučni na takav osamljeni život, pa su. 
im ji strasti zaspale. 


Jean-Frangoi$š de Nantes, od 
Jean-Francois, 
Jean-Frangois! 

Sad su ugledali na dnu siva obzorja nešto, što nisu. 
odmah mogli razpoznati. Dim se dizao iz voda nešto 
tamnije od tanahne nebeske pare. Svojim očima, koje su 
.vične gledati u dubljine i daljine, brzo s su razaznali: 

Parobrod dolazi! 

— Ja mislim, — reče kapetan, motreći pozorno, 
mislim, da je to državni parobrod, — oklopnjača, što 
putuje oko Islandije. 

Taj daleki dim donosio je ribarima novosti iz Fran- 
cije, a medju ostalima i jedno pisamee stare bake, pisano 
ručicom ljepušne neke djevojke. On se lagano primicaše. 
Doskora su opazili njegov crni dimnjak, — bijaše to za- 
ista oklopnjača, koja je došla obilaziti vode islandske. U 
isto vrieme digao se lak povjetarac i stao mjestimice 
podrhtavati mirnom vodom, talasi se počeše dizati na 
zelenkastoj gladčini morskoj jedan za drugim, pa se ši- 
riti po vodi kao kakve lepeze. Obnavljali se naglo i šu- 
movito, to bijaše znak, da je nestalo prijašnje tišine. A 
i nebo kao da je sadrlo s lica svoju koprenu, i postade 
jasno. Magle otisnute s obzorja gomilahu se na podnožju 
njegovu, kao sivi pamuk, i stvarahu neku vrst mekanih 
zidina naokolo i morske pučine. Oba neizmjerna zrcala, 
medju kojima bijahu ribari, — ono nad njima iono pod 
njima — opet su postala prozirna, kao da je tkogodj 
obrisao s njih maglu, što ihje potamnjivala. Vrieme se 
promienilo, i to naglo promienilo, a to bijaše vrlo opasno. 

I sa sviju strana tih sjevernih voda primicali se ri- 
barski brodovi: i oni iz Francije, Bretanje, Normandije “ 

i iz Dunkerka. Kao ptice, koje se okupljaju na poziv, 

sabraše se brodovi oko oklopnjače; dolazili su dapače iz 
praznina obzorja; njihova su mala sivkasta krila od sva- 
kuda lepršala, i napučila tu bliedu pustinju. 

Pojavila se daleko tamo na pučini i hladna Islandija, 
pa se pričinjaše, kao da se i ona hoće da primakne ; sve 
većma je stala pokazivati velike svoje gole kamenite pe- 
ćine, kojih nikada nije sunce osvietlilo ozgo već samo 
sa strane. 

Sunce je uviek nisko stajalo i povlačilo se, kao da 
nema života, pa se pričinjaše kao mrtvo tielo, što no se 

je ondje u kaosu zaustavilo i zamrlo... 

Oklopnjaču sada okruži sitno brodovlje islandskih ri- 
bara. Sa svakog broda spustiše u more po jedan čamae, 
koji je sitan kao orahova ljuska doplazio do oklopnjače 
i izbacio na njezinu palubu surove ribare s velikim bra- 
dama, odjevene u dosta divljačke haljine. 

Svi su imali nešta da zatraže, kao djeca, koja uviek 
imadu nešta da mole ; jednim je trebalo liekova za liječenje 
lakih ozleda, drugim živeža, treći izčekivahu listove, a 
nekoji dodjoše; jer ih je njihov kapetan poslao, da pre- 
trpe kaznu u negvama poradi kakove nepokornosti. Kako 
su malo ne svi služili nekada u državnoj mornarici, držali 
su posve za prirodno, da se kazna mora pretrpjeti. Pa 
kad bi jedan dio palube bio zakrčen od petorice ili še- 
storice tih velikih izpruženjih mladića u negvama na no- 
gama, doviknuo bi im stari mornar, koji ih je zakivao: 
»Lezite uzduž, sinci moji, da se može prolaziti“, a oni 
.bi to poslušali i učinili s posmjehom na usnama. 

Ovaj je put došlo mnogo listova za te Islandijee. 


Medju ostalima dva za , Mariju“ pod zapovjedničtvom kape- . 


tana Guermeura, jedan upravljen na ,gospodina Gaosa 
Jeana“, a drugi na ,gospodina Moana Silvestra“, (ovaj 


> 

je došao preko Danske, jer ga je oklopnjača u Reicka- 
vicku preuzela). 

Listonoša vadio listove iz svoje platnene torbe i dielio 
ih mornarima. Često se je mučio čitajući naslove, koji 
nisu bili baš čitljivo napisani. 

Zapovjednik bi mu tađa doviknuo: 

— Požurite se, požurite se, barometar pada. 

Nije mu bilo baš po volji gledati u tolikoj blizini 
sve te male ladjice, s tolikim ribarima, sakupljenim na 
tim nesigurnim vodama. | 

Jean i Silvestar običavali su čitati zajedno svoje listove. 

Ovaj su ih put čitali na svjetlu ponoćnoga sunca. 

Obojica su na strani sjedjela u jednom zakutku 
palube, pa nasloniv se jedan drugome o ramenice, čitahu | 
lagano, kao da su hijeli bolje proniknuti u sve ono, što 
im se javljalo iz zavičaja njihova. 

U Jeanovu je listu Silvestar našao viesti o Mariji 
Gaosovoj, svojoj vjerenici, a u Silvestrovu je čitao Jean 
vesele pričice stare bake Ivonne, koja je izvrstno znala 
zabavljati odsutne, i napokon posljednji ređak, koji se je 
njega ticao: ,Pozdrav od mene sinu Gaosovu“. 

I kad su pročitali listove, Silvestar je bojazljivo po- 
kazao svoje pismo velikomu svome drugu, da ga upo- 
zori na ruku, koja je to pismo pisala: 

. — Pogledaj, zar to nije liepo pismo, Jeane ? 

Ali Jean, koji je dobro znao, čije je to djevojačko 
pismo, okrenu se na drugu stranu i slegne ramenima, 
kao da je htio kazati, da mu već suviše dosadjuje s tom 
Gaudom. | 

Tada Silvestar pažljivo složi siromašni prezreni papir, 
pa ga turi u omot i spremi na prsa izpod košulje, pro- 
gundjavši neveselo : 

— Za cielo je on ne će nikada uzeti... Ali što 
mu je ona skrivila? ... 


42 


... Ponoć je odbila na satu oklopnjače, a oni uviek 
još ondje sjedjahu, pomišljajući na svoj rodni žal, na one, 
kojih ovdje nema, na tisuću malenkosti, na sve i svašta. 

U to vrieme vječno sunce, koje se je malko u vodu 
umočilo, stalo je opet lagano, sasma lagano uzlaziti... 
I jutro svanu... 


go“ 


*w 














DRUGI DIO. 


I. 


.. . Sunce Islandije promienilo -je svoj oblik i svoju 
boju, pa je osvanuo novi dan sa zlogukim jutrom. Sada 
sunce nije više bilo zavito u koprenu, već je slalo jasne. 
velike zrake, koje su navieštale blizo nevrieme. 

Već nekoliko dana bijaše vrieme suviše liepo, pa je 
bilo potrebno da se jednom promieni. 

Vjetar je duvao na sakupljene ladje, kao da ih je 
htio raztjerati i osloboditi od njih pritisnuto lice morsko. 
One se zaista stadoše razilaziti i brzati odanle, kao vojska 
u biegu i to pred prietnjom, napisanomi na obzorju, o 
kojoj nitko više nije mogao sumnjati. ' 

Vjetar je sve jače duvao i prietio. I ljudi i brodovi 
stadoše podrhtavati. | 

Još učestaše maleni valovi jedan iza drugoga, stadoše 
se gomilati, a bili su obrubljeni bielom pjenom na okraj- 
cima ; iza toga poče se more dimiti i bučiti, da ti se pri- 
činjaše, e je sve stalo vreti i ključati, e je sve oživjelo 
pekim mističnim životom. 

Sada se više nije mislilo na ribolov, nego samo na to, 
da se ravna ladjom. : ' 

Udice su bile već spremljene, pa su svi hitili na po- 
vratak, — jedni htjedoše da se zaštite u zalivima prije, 
nego što se zapute kući, a drugi su voljeli ostaviti iza 

ledja južni kraj Islandije, jer su držali, da je sigurnije 
biti na debelom i širokom moru, pa uz povoljne vjetrove 
odmagliti kući. | 

Tamo amo na pučini mogao si vidjeti, kako se je 
sad pomolilo sad opet izčezlo siromašno, mokro jadro, 
— ali se je ipak napokon osovilo kao dječija igračka, 
iz bazgove srsi, koju povališ, kad duneš na nju, a ona 
se ipak opet osovi, kad prestaneš duvati. 

Sve one magle, što počivahu na dnu obzorja poput 
zida, sada se dizahu i plovljahu obzorjem. Taj zid od 
magle i oblaka bijaše neizerpiv, vjetar bi ga razpršivao, 
komadao i trgao, nu uza sve to odanle se je izvlačila i 
dizala silna množina tamnih magluština i oblaka, koje pre- 
ploviše jasno žuto nebo i potamnješe ga sasvim. 

Vjetar je sve jače duvao i sve oko sebe oživljavao. 

Oklopnjača je otišla prama zakloništima Islandije, a 
ribari su ostali sami na uzburkanom moru, koje je po- 
stajalo sve strašnije i sve crnje. 

Svi su se žurili, hitili, odmicali, pa se sve većma 
udaljivahu jedan od drugoga, da se naskoro niesu ni vi- 
djeti mogli. 

Za nekoliko sati bijaše sve burno i poremećeno u. 
tim jučer još tako mirnim krajevima. 

U tren oka nastao je taj sadašnji neizvjestni pre- 
okret. A u koju svrhu nastade ta promjena? ... Kakova 
je to tajna sliepoga i mističnog narušaja mira i pokoja!... 

Oblaci se već razaviše za borbu, samo si amo tamo 
mogao još opaziti nekoliko svietlih točaka, gdje je svjetlost 
mogla medju oblacima prodirati i odakle je sunce raza- 
sulo još jednom posljednje svoje zrake. 

A vode su sada sasvim pozelenjele i bile narešene 
pjenom, kao kakovim čipkama. 

O podne je ,Marija“ bila već spremna, da dočeka 
buru i nevrieme, jer otvori bijahu zatvoreni, a jadra smo- 

tana, te je ona lagano i okretno igrala na valovima u 
početku bure, kao morski vepar, koga bura razveseljuje 
i oživljuje. 

Gore na visinama bilo je sada sve tmurno, kao da 
je cieli svod bio prekriven crnim zastorom. S početka, ako 
si gore pogledao, pričinilo ti se, da je sve mirno, ali po- 
zorno motreći vidio bi, da je svod sav uzrujan, biesan i 
uzburkan, jer su veliki sivi oblaci hitili, htjeli su da stignu 
druge, a drugi dolažahu opet iza njih iz dubljine tamnog 
obzorja, da se u žurbi izmiešaju . 

»Marija“ je hrlila pred olujom, žurila se i izmicala 
sve brže i brže, — nu i vrijeme je takodjer hrlilo — 
pred nečim misterioznim i strašnim. 

Vjetar, more, , Marija“, oblaci, sve je istom brzinom 
i istom žurbom hrlilo u neizmjernost. 

Ali vjetar bijaše ipak najbrži, a iza njega valovi ; 
veliki, težki i nešto sporiji valovi sliedili su vjetar, pa 
napokon ,Marija“, zanesena cielim tim gibanjem, stade 
brzati i rezati vodu, što je bolje mogla. Valovi su je 
progonili, rušili se, dizali i spuštali, a ona — premda su 
je uviek stizali i prestizavali — ipak im se ugibala, jer je 
vješto iza sebe ostavljala brazdu, gdje se je njihovo bje- 
snilo završilo. 

I u tom biegu osjetiv si neku lakoću, jer je sve bez 
muke i napora odmicalo, hrlilo i bježalo. 

Kad bi valovi Mariju“ podigli, bilo je to lagano, 
bez škripe i buke, kao da su je vjetrovi podigli, a kad 
bi se spustila niz valovje, samo bi se oskliznula. Sklizala 
ge, kao da ide mnatražke, jer su vodeni bregovi izpod 
nje napried hrlili, pa bi ona onda ležala u nizini u bez- 
dnu, koje se je takodjer pomicalo, bježalo i hitilo napried, 
kao i sve ostalo, što je hitilo i nestajalo kao dim u ni- 
štavilu ... 

U nizini toga vodenog bezdna bijaše tamno, vrlo tamno. 

Čim je jedan val“ projurio, vidio si iza ledja, gdje 
drugi dolazi, drugi, još veći val, koji se dizaše i naglo se 
primičući proizvadjaše biesnu buku, kao da je htio ka- 
zati: Čekajte, samo da vas stignem i da vas progutam. 

Ali on je nije progutnuo, već samo dizao kao. la- 
gano pero, dizao ju lagano, da su mornari jedva osjetiti 
mogli, kako izpod njih prolazi bučeći i ričući. 

I tako dalje, uviek i uviek, nu sve jače i silnije. Va- 
lovi su dolazili jedan iza drugoga, sve veći, kao dugački 
niz bregova, kojih su prodolice bile vrlo opasne. I cielo 
to gibanje postajaše sve. brže i silnije pod tamnim i surim 
nebom, posred sve to veće buke. 

Vrieme je zaista bilo ružno i opasno, pa je trebalo 
biti na oprezu. Nu dobro je još bilo, što su imali pred 
sobom slobodan prostor i mjesto, gdje su se mogli gibati. 

Ove je godine ,Marija“ probavila svoje vrieme ri- 
barenja najjužnije od Islandije, pa ju je njezin bieg pri- 
bližavao domaćemu žalu. 

Jean i Silvestar bili su kod kormila privezani oko 
pojasa. Pjevali su još uviek pjesmu ,Jean-Francois de 
Nantes“ ; kako su bili opojeni brzinom i gibanjem ladje, 
pjevali su iz.svega grla i smijali se, što niesu čuli jedan 
drugoga u toj neizmjernoj buci, uživajući, kad bi okre- 
nuli glavu da pjevaju proti vjetru i da gutnu malko zraka. 

— No! djeco, je li gore tjeskobno? — upita ih 
Guermeur, proturivši svoju obraslu glavu kroz poluotvo- 
reni pokrovac, kao djavo, koji će sad na iskočiti iz jame. 

— 0, ne, nije ovdje nipošto tjeskobno. 

Nisu se oni bojali, jer su točno znali prosuditi, što 
je moguće podnieti, jer su se pouzdavali u jakost svoje 
ladje i snagu svojih mišica. A pouzdavali su se takodjer 
u pokroviteljstvo i zaštitu Majke Božje od ilovače, koja 
je već kroz četrdeset godina često puta plesala taj zlo- 

guki ples oko Islandije i uviek se smiešila izmedju ovoga 
uresa: od pravljena evieća. 
Jean-Francois de Nantes, 
Jean-Francois, 
Jean-Francois! 

U istinu se nije moglo daleko oko ladje vidjeti, 
jedva nekoliko hvati u okolo, jer je sve oko njih bilo na- 
gomilano ogromnim pjenastim valovima. 

Uviek si mogao misliti, da s'ojiš na istom mjestu, 
premda se je okolina neprestance mienjala, nu sve oko. 
njih bijaše zastrto nekim vodenim dimom, koji je u obla- 
cima oko njih obilazio neizmjernom brzinom i razprostro 
se po cieloj površini morskoj. | 
*< Ali ovda-onda tamo na sjevero-zapadu opazili bi na 
obzorju nešto svjetla, nešto malo neba, odsjev, koji im je 
još jače predočio tamninu ostaloga neba. 

I taj svietli dio neba bio je vrlo tužan, stiskao ti je 
srce, jer ti je kazivao, da vlada kaos svuda naokolo, da 
sve bjesni, dapače na dalekom i praznom obzorju. 

Strahota nije imala granica, a oni bijahu sami u srcu 
tih strahota. 

Neizmjerna se je buka i jeka odbijala i razliegala 
ga svih strana, kao predigra apokalipse, šireći užas na 
sve krajeve svieta. Mogao si razaznati sve moguće gla- 
gove: u neizmjernim visinama čuli su se mukli i zviždeći 
glasovi, koji ti se činjahu, da iz daleka dolaze, jer su bili 
neizmjerni; to je bio vjetar, velika duša toga nereda, ne- 
vidljiva sila, što svim time ravna. Vjetar te je doduše 
plašio, ali je bilo još i druge buke, mnogo bliže, mnogo 
tvarnije, koja je prietila sve razoriti, a stvaraše ju uzbur- 
kana voda. 

Pogibao i bura sve većma rastijaše. 

Premda ti se pričinjalo, da to sve izmiče, ipak je 

more htjelo da ih pokrije, da ih ,proždere“, kako su 
oni kazivali. 

Sitna je voda poput magle šibala otraga, a valovi se 
valjahu po njima, da ih slome, 

Talasi su postajali sve to većima, sve višima, a vjetar. 
ih zanosio i kidao nad njihovim glavama. Silna je voda 
u gomilama padala na palubu, da je sve pucalo, i tada 
je ,»Marija“ uzdrhtala i zajecala, kao da ju je nešto 
zaboljelo. 

Sada se naokolo nije više moglo ništa razaznati, jer 
je vodena prašina bila po zraku razasuta, pa kad bi vrtlog 
vjetra stao jače duvati, vidio bi tu vodenu prašinu, kako 
se u okruglastom stupcu diže... diže nebu pod oblake, 
kao što se ljeti diže prašina na cestama. 

Sad je dapače i dažd počeo padati i to njima u lice, 
pa je to sve zajedno stalo zviždati, sjeći, udarati u obraz, 
kao da te tkogod bičevima po licu bije. 

> Njih obojica stajahu kod. kormila svezani i obučeni 
u odielo katranom namazano, koje je bilo tvrdo i svietlo 
kao kitova koža. Svezali su ga dobro oko vrata, oko ruku 
i oko gležanja, da im voda ne dolazi k tielu. 

o Sve je curilo s njih, kad je dažd stao padati. Koža 
njihova lica stala im je gorjeti, svaki čas bi morali stisnuti 
usne, da ne moraju disati, jer je bilo nemoguće da udahnu 
onaj kužni vodom natrušeni zrak. 

Kad bi ih god val poškropio, pogledali bi se i na- 
smijali, što im se je nakupila u bradama tolika sol. 
= Napokon je to bjesnilo stalo umarati, jer se nije ni- 
kako htjelo stišati. 

Bjesnilo se ljudi i životinja izerpe i brzo utaloži, ali 
bjesnilo valova treba strpljivo i mirno podnositi, jer je 
ono bez uzroka i bez svrhe nastalo, jer je ono mistično, 
kao život i smrt. 

Jean-Francois de Nantes, 
Jean-Francois, 
Jean-Francois |! 

Njihove su usne već probliedile, nu stara je pjesma 
ioš ozvanjala, ali nekako sumorno i jadno. 

Neizmjerno ih gibanje i buka opoji, pa premda su 
bili mladi, njihov je smieh bio ipak već nenaravan, jer 
su zubima morali evokotati od silne studeni. Oči su im bile 
već na pola zatvorene izpod živih trepavica, koje se niesu 
mogle micati. | 

Prikopčani za kormilo radili su svojim zgrčenim ru- 
kama već bez sviesti, od navade, i ne znajući što rade. 

Iz kose im je kapala voda, usta im bjehu izkrenuta, 
pa su napokon tako zadobili sasma divljački izgled. 

Više se nijesu ni vidjeli, već su samo osjećali, da su 
jedan drugomu blizu. | 

U opasnijim časovima, svaki put, kad bi se iza njih 
podigao novi, bučni strašni val, koji se je oborio na nji- 
hovu ladju, da je sve stenjala, svakomu se jedna ruka 
nesvjestno dizala, da se posliednji put prekrsti. 

Više nisu ni na što mislili, ni na Gaudu, ni na koju 
ženu, ni na kakvu ženitbu. To je sve već odviše dugo 
trajalo, pa niesu mogli ništa misliti. Opojeni bukom, 
umorom i zimom -- sve je pred njihovim očima po- 
tamnjelo. 

Sada postadoše dva stupa od ukočene puti, koji su 
ravnali kormilo; postadoše dvie snažne životinje, koje su 
ge svom snagom svoga nagona prihvatile za ono komad 
drveta, da ne propanu. 


II. 
... Bilo u Bretagni polovicom injeseca rujna. Dan 
Islandski ribari. 4. 

je već bio dosta hladan. Gaud sama samcita koracaše 
okolicom Ploubazlaneca prema Pors-Evenu. 

Već se prije mjesec dana povratiše islandski bro- 
dari. — izuzevši dvie ladje, koje su propale u onoj buri 
mjeseca lipnja. Nu ,Marija“ se održala, pa se tako svi 
njezini brodari živi i zdravi vratiše kući. 

Gaud se vrlo uznemiri, kad je pomislila, da sada 
ide prema kući Jeanovoj. 

Samo ga je jedan put vidjela poslije njegova povratka 
sa Islandije. Bilo to onda, kad su svi zajedno izpratili 
maloga siromašnog Silvestra pri odlazku njegovu u voj- 
ničtvo. (Pratili su ga do stanice. On je malko plakao, 
njegova je baka plakala puno, pa je tako otišao, da se 
u Brestu najavi kod svoje oblasti.) 

Jean je takodjer došao, da ogrli maloga svoga pri- 
jatelja, ali je svraćao drugamo svoje poglede, kad bi ga 
ona pogledala, pa kako bješe mnogo ljudi kraj njegovih 
kola, — drugih novaka, koji su odlazili, i roditelja, koji 
su ih pratili — niesu nikako mogli doći do razgovora. 

Tada je napokon Gaud stvorila zamašnu odluku, pa 
se je nešto malo u strahu primicala domu Gaosovih. 

Njezin je otac bio nekada u poslovnoj svezi s Jea- 
novim ocem, (ta sveza bijaše vrlo zamršena, kao što 
se već zapleću poslovi seljaka i ribara), pa mu je Gaudin 
otac imao dati nekoliko stotina franaka od prodaje neke 
barke. 

— Dajte meni, oče, — kaza mu ona, — da odnesem 
tamo taj novac; ponajprije bih rado posjetila Mariju Gao - 
sovu, a zatim još niesam nikad bila tako daleko u oko- 
lini Ploubazlaneca, pa bi me veselilo, da tamo podjem. 

A ono je Gaud bila u istinu izvjedljiva, da vidi 
obitelj Jeanovu, u koju će se možda jednom udati, da 
vidi kuću i njihovo selo. 

Prije odlazka saobćio joj je Silvestar, razgovarajući 
se s njome zadnji put, zašto se njegov prijatelj tako tudji. 

— Vidiš li, Gaud, on ti je takav, ne će nikako da se 
ženi; to si je utuvio, jer veli, da ne ljubi ništa nego 
more, pa mi je dapače u šali jednom kazao, da je obećao 
vjenčati se s morem. 

Zato mu je ona i opraštala njegovo vladanje. Njoj 
je lebdio pred očima samo njegov liepi posmjeh, što ga 
je opazila na plesu i od onda je živjela u nadi. 

Ako ga nadje kod kuće, ne će mu za cielo ništa 
kazati, jer nije htjela da se pokaže tako smionom. Ali 
on, — kad je vidi, možda će ipak progovoriti . . . 


III. 


Stupala je cestom već cieli sat, naglo, živahno i uzru- 
jano, pa je udisala zdravi morski povjetarac. 

Na razkršću putova bilo je mogo križeva. 

Prolazila je malim morskim selima, koja ciele godine 
vjetrovi šibaju i koja bojom naliče više na pećine nego 
na kuće. 

U jednom od tih sela, kojim je uzka cesta vijugala 
medju tamnim zidovima i visokim šiljastim celtičkim 
krovovima, nasmijala se napisu na krčmi: ,Kod kinezke 
jabučnjače“, a izpod njega bijahu naličena dva Kineza u 
zelenoj i crvenoj odjeći, s repovima, kako piju jabuč- 
njaču. Bila je to po svoj prilici fantazija kakova neg- 
dašnjeg mornara, koji je onuda putovao... 

Prolazeći onuda sve je motrila. Ljudi su bili zabav- 
ljeni pripremama za budući ribolov. 

Seoce je sad bilo već daleko iza nje 

Što se je većma primicala bretonjskomu žalu, to je 
drveće postajalo rjedje, a okolina tužnija. 

Cesta je bila pećinasta, pa se je s njezine visine 
vidjelo more. 


s? 

Ondje više ne bijaše stabala, već samo golo tlo sa 
nešto malo zelenih busenova, i ovdje ondje znamenje križa, 


gdje pod otvorenim nebom Isus širi svoje prikovane ruke i. 


podaje cielomu onomu kraju obličje neizmjernoga stratišta. 

Na jednom razkršću, koje je čuvao ogromni razapeti 
Isus, stade oklievati i promišljati, na koju će stranu. 

Malo neko djevojče, što je onuda prolazilo, izbavi 
ju iz neprilike: 

— Dobar dan, gospodjice Gaud ! 

Bijaše to mala Gaosova kćerka, sestra Jeanova. Iza 
kako ju je izljubila, upita je, da li su joj roditelji 
kod kuće. 

— Otac i majka jesu. Samo brat Jean, — reče mala 
bezazleno, — otišao je u Loguivy, ali mislim, da će se 
skoro vratiti. 

-* Njega dakle nema kod kuće! 

I opet kleta sudbina, što ju od njega dieli. Sune 
joj pomisao u glavu, da svoj pohod odgodi na drugi put. 
Ali ovo djevojče, koje ju je vidjelo i koje bi moglo pri- 
čati ... Što bi onda o njoj mislili u Pors-Evenu ? 

Za toodluči nastaviti svoj put, hodajući što laganije, 
ogledajući se na sve strane, samo da se on još za vre- 
mena povrati, dok bude -ona ondje. | 

Što se je većma primicala k selu Jeanovu, u onaj 
pusti kraj, sve je bilo tužnije i žalostnije. 

Onaj silni morski zrak, na kojem su ljudi jačali, 
slabio je biljke, što su bile ME kratke, kržljave i po- 
valjane na tvrdom tlu. 

Uz cestu u jamama bilo je morske trave, prekomor- 
skog lišća, što ti je kazivalo, da ondje u blizini preko 
mora imade drugih svjetova. 

Zrak bijaše pun nekog slanog mirisa. 

Gaud je sretala_ mornare, koje je već iz daleka vi- 
djela na pustoj zemlji. Izgledali su nekako veliki na praznom 

prostoru, obkoljeni morem i nebeskim svodom. I veslači 
i ribari uviek su se obazirali i gledali, što radi njihova' 
morska pučina. 

Kad bi došli do nje, zaželjeli bi joj dobar dan. Svi 
bijahu tamne masti, muževni i odvažni, a imadjahu na 
glavi mornarsku kapu. 

Sati niesu nikako htjeli izmicati, pa ona zaista nije 
više znala, kako da produlji svoj put. 

Prolaznici su se čudili, što tako polagano koraca. 

Što li Jean radi u Loguivyju? Možda udvara dje- 
vojkama .. 

Ah! da je ona znala, kako je Jean za djevojke slabo 
mario. Kad i kad, ako bi ga želja snašla za kojom, 
trebao je samo da k njozi pridje. Faimpolske djevojčice, 
kako veli stara islandska pjesma, vrlo su vruće krvi, pa 
ne mogu da odole liepomu mladiću. 

Ali ne, on je išao samo da naruči u nekoga Sbetika 
onoga sela orudja za ribolov jer je taj jedini u onoj okolici 
znao dobro raditi. Srce njegovo vije bilo obuzeto nika- 
kovom ljubavlju. Sada je došla do crkvice, koju je ved 
iz daleka vidjela na brežuljku. 

Bijaše to siva, mala stara crkvica. Oko nje bijaše 
nešto malo stabala, koja su bila takodjer siva i već gola, 
jer je lišće sve naokolo popadalo, kao da ga je tkogod 
rukom poskidao. 

Ista ta ruka kida ribarske barke, vječna ruka sjevero- 
zapadnih vjetrova, pa svojim valovima pokriva i guta 
brodove i kida granje i lišće s drveća. 

Gaud je bila malo ne na kraju svoje šetnje, jer to 
bijaše već crkvica Pors-Evena. Ondje je opet stala, da 
izteče nešto vremena. 

Mali porušeni zid okružavao je mjesto pokriveno kri- 
ževima. Sve je imalo istu boju, i crkvica, i drveće, i 
grobovi, ciela okolina bijaše jednolična. Ista sivkasta boja 

pokrivala je kamenje i granitne svetce, koji su stajali u 
izdubinama zida. 

Na nekom drvenom križu bijaše napisano debelim 
slovima: 

Gaos. — Gaos, Jočl, osamdeset godina. 

Ah! da, znala je ona, da je to bio njihov djed. 

More nije htjelo porogutati toga starog mornara. U 
ostalom moralo je u tom grobištu ležati u vječnom miru 
Jeanovih rodjaka, što je sasma naravno i što je ona 
mogla predvidjeti, ali ju je ipak neugodno dirnulo, kad je 
pročitala na grobu njihovo obiteljsko ime. 

Da izgubi još nešto vremena, unidje, da izmoli ne- 
koliko molitava pod tim starinskim, malim, tamnim kro- 
vom. Nu kad je unišla unutra, osjeti, kako ju je sree 
zaboljelo. 

»Gaos“! Opet je opazila to ime usječeno u drvo, 
u koje se urezuje ime onih, koji pogiboše na pučini morskoj. 

Stade čitati ovaj napis: | 

NA USPOMENU 
KJEANA-LOUISA GAOSA, 
NESTALOGA NA ISLANDIJI 
3. KOLOVOZA 1877. U 21. 
GODINI DOBE SVOJE 
SA BRODOM ,MARGURRITOM“, 
NEKA POČIVA U MIRU! 


— Islandija, uviek ta Islandija! 

Svuda su naokolo po zidovima bile pričvrštene ploče 
od drva s imenima poginulih mornara. 

Tu su bila imena poginulih mornara iz Pors-Evena. 
Žao joj bijaše, što je unišla, jer je obuze erna slutnja. 

U crkvi u Paimpolu vidjela je slične napise, ali ovdje 
u ovom selu prazni grob islandskih ribara bijaše manji, 
žalostniji, divljiji. S obiju je strana bila smještena ka- 
menita klupa od granita za udovice i majke. To mjestance, 
sagradjeno poput kakove špilje, čuvala je stara dobroćudna 

Djevica, na novo naličena ružičnom bojom, s velikim 
očima, koje su naličile očima Cybele, primitivne zemaljske 
božice. 

Gaos! i opet Gaos! 

NA USPOMENU 
FRANJE GAOSA, 

MUŽA ANE MARIJE LE GOASTES, 
KAPETANA BRODA ,PAIMPOLAIS“, 
NESTALOGA NA ISLANDIJI 
IZMEDJU 1 13. TRAVNJA 1877. 
SA DVADESET I ČETIRI MOMKA 
NEKA POČIVAJU U MIRU 
BOŽJEM ! 

A pod napisom su dvie mrtvačke kosti unakrst 
složene izpod crne lubanje sa zelenim očima. Bijaše to 
naivna slikarija, koja je odavala barbarstvo starih vremena. 

Gaos! Kamo se god okreneš, od svakuda zuri to ime! 

Jedan od Gaosa zvao se je Ives, ,koga je vjetar 
odnio s palube njegova broda i koji je nestao u talasima 
u okolini Norden-Fiorda na Islandiji, u dvadeset i drugoj 
godini dobe svoje“. Ta ploča mora da je mnogo godina 
ondje stajala, pa su ga možda i zaboravili. 

Čitajući to obuze je silna čežnja za Jeanom, i ganuće, 
koje bijaše nešto malo i očajno. Nikada, ne, nikada ne će 
on biti njezin! Kako da ga otme moru, kad je tolike 
Gaose more progutalo, njegove djedove i braću, koji 


mora da su njemu sasvim naličili. 


Unišla je u dubljinu crkvice, koja već bijaše tamna, 
jer su je samo malko osvjetljivali nizki prozori. I tu je 
plačnim srcem kleknula, da se moli ogromnim svecima i 
sveticama, koji su bili okruženi velikim umjetnim cviećem, 
a glave su im sezale sve do svoda. Vani je stao vjetar du- 
vati i jecati, kao da izriče bretonjskomu kraju žalost za 
progutanim, pokojnim mladićima. 

Noć se primicala, pa je zato morala u pohode, da 

ovrši posao. Nastavi svoj put i pošto je u selu izpitala, 
nadje napokon kuću obitelji Gaosove, koja bijaše na- 
slonjena na jednu pećinu. Uzlazilo se preko nekoliko gra- 
nitnih stuba. | 

Nešto je malko uzdrhtala, pomislivši, da se je Jean 
možda povratio. 

Unišavši u kuću, saobći im, da je doniela novce za 
prodanu barku. Uljudno su joj ponudili, da sjedne i da 
pričeka povratak oca obitelji, koji će joj potvrditi primitak. 

Medju prisutnima tražile su njezine oči Jeana,. ali 
ga niesu mogle ugledati. 

U kući bijahu svi zabavljeni poslom. Na velikom 
vrlo bielom stolu krojili su već komad novoga platna, da 
načine odiela za budući ribolov na Islandiji. 

— Vidite li, gospodjice Gaud, svaki treba dva odiela, 
namazana katranom, da voda ne može prolaziti. 

Razložiše joj, kako se takovo odielo maže, iza kako 
je gotovo, i kako se katranom natapa. 

Dok su joj pričali, oči njezine pozorno promatrahu 
stan Gaosovih. 

Bio je namješten po. starom bretonjskom načinu: 
neizmjerno velik kamin bijaše u zadku, a postelje su bile 
nanizane kraj zida. Ali nije unutra nipošto bilo tamno i 
tužno, kao u stanovima poljodjelaca, već je sve to bilo 
čisto i svietlo, kao u obće kod mornara. 

Više je malih Gaosa bilo ondje, dječaka i djevojčica, 
braće i sestara Jeanovih, i ne brojeći amo dva velika 
brata, koji su već plovili morem. Medju ostalima: bijaše 
malo plavokoso djevojče, žalostno i čisto, ali nije bilo nalik 
na ostalu djecu. 

— Ovu smo malu prošle godine uzeli pod svoje, — 
reče majka. — Mi smo doduše. imali već dosta, ali što 
ćete, gospodjice Gaud! Njezin je otac bio na onoj ladji, 
koja se je ove godine izgubila na Islandiji, kao što vam 

je poznato, pa su susjedi podielili petero ostavljene djece, 
a ovo je nas zapalo. 

Kad je mala čula, da se o njoj govori, obori glavu 
i smiešeći sakri se za ledja maloga Laumeca Gaosa, koga 
je najviše voljela. 

Ciela je kuća odavala blagostanje, a svježe zdravlje 
gjalo se na licima djece. 

Gaud je bila vrlo srdačno primljena, kao što se već 
prima gospodjica, koja je obitelj počastila svojim posjetom. 

Preko stubišta od bieloga novog drveta odveli su je 
u gornju sobu, koja bijaše ponos ciele kuće. Dobro se je 
ona sjećala povjesti gradnje toga sprata. Bijaše to iza 
kako otac Gaos i njegov bratić nadjoše na moru nasjelu 
i napuštenu ladju. One večeri na plesu pričao joj je to 
veliki Jean. 

Ta soba bijaše liepa i vesela u svojoj novoj bjelini. 
Imala je dvie postelje po gradskoj modi, s ružičastim 
zastorima i velikim stolom u sredini. 

Sa prozora se vidio cieli Paimpol, luka i Islandijci, 
gdje rade u pristaništu. 

Nije se usudila pitati, ali je željela znati, gdje spava 
Jean. Kao diete svakako je spavao dolje u kojem od sta- 
rinskih postelja. Ali sada spava možda ovdje, medju ovim 
liepim ružičastim zastorima. Rado bi bila saznala pojedin- 
kosti njegova života, a osobito gdje provodi duge zimnje 
večeri... 

Težki koraci na stubištu potresoše njenim živcima. 

Nu, to nije bio Jean, već čovjek, koji mu je vrlo 
naličio, premda su mu kose bile sasvim siede. Stas mu 
je bio isto tako visok i ravan kao i Jeanov. 

Otac Gaos vratio se s ribolova. 

Pošto ju je pozdravio i saznao za svrhu njezina po- 
sjeta, podpiše namiru, što je odulje trajalo, jer mu ruka 
— kako kazivaše — nije bila baš sigurna. Medjutim 

nije tih sto franaka primio kao konačni platež, već samo 
kao odplatu, jer će se još o toj stvari razgovarati s go- 
spodinom Mevelom. 

I Gaud, koja se je novcima slabo brinula, nasmieši 
se malko, pomislivši, da ta stvar još nije svršena i da 
će barem još ostati u svezi s Gaosovima. 

U kući malo da se niesu počeli izpričavati, što nema 
Jeana, jer kao da su držali, da bi bilo uljudno za valjan 
i dostojan doček, da je ciela obitelj na okupu. 

Otac, stari lukavi mornar možda je progledao, da 
njegov sin nije baš sasma tudj liepoj toj nasljednici, jer 
je vamjerice svoj razgovor na nj svraćao. 

— To je čudnovato, govoraše on, — nikada nije 
tako dugo izostao. Otišao je u Loguivy, — gospodjice Gaud 
— da nešto nabavi, jer kako znate, spremamo se na 
veliki zimski lov. 

Ona bijaše raztresena i oduljivaše svoj posjet, premda 
je osjećala, da je dugo ondje ostala, ali ju je srce bo- 
ljelo, da ode a da ga ne vidi. 

— Što radi tako dugo? U krčmi za cielo nije, toga 
se ne bojimo za našeg sina. Ne ću kazati, da ne izostane 
kadkada u nedjelju sa svojim drugovima. Gospodjice Gaud, 
vi poznajete ribare. Oh, Bože moj, kad je čovjek mlad, 
zašto da baš malko i ne uživa? Ali to se riedko kod 
njega dogadja, jer ie vrlo miroljubive ćudi. 

Medjutim se stade noć hvatati. Smotali su skrojene 
odjeće i prestali raditi. 

Mali Gaosovi i malo u kuću primljeno djevojče 
sjedjeli su na klupama, stiskali se jedni k drugima i po- 
gledali na Gaudu, kao da su htjeli kazati: ,Zašto već 
ne odilazi?“ 

Plamen iz kamina stade osvjetljivati sobu crvenim 
svjetlom, jer već bijaše unutra tamno. 

— Ostanite kod nas na večeri, gospodjice Gaud! 

— Oh, ne! — da je i htjela, ne bi mogla ostati, 
jer joj je krv na jednom sunula u lice, kad je pomislila, 
da je tako dugo ostala. 

Ustade i oprosti se. 

Jeanov otac digao se takodjer, da ju donekle iz- 
prati, do one osamljene prodolice, gdje je staro drveće 
bilo vrlo gusto i tvorilo taman prolaz izpod silnih grana. 

Dok su jedno uz drugo hodali, osjeti ona prema njemu 
silno štovanje i nagnuće, pa je gotovo htjela s njim go- 
voriti kao s ocem, nu rieči joj zapeše u grlu i ona ipak 
nije ništa kazala. 

Stupali su na hladnom večernjem povjetarcu, koji je 
donosio morski zadah, pa su prolazili tiho kraj seljačkih 
kućarica, tmurnih nastaništa pod njihovim grbavim kro- 
vovima, kraj jadnih onih gniezda, u koja su se ribari zavukli. 

Tu i tamo sastali bi ljude na povratku iz Paimpola 
ili iz Loguvyja. Gledajući, gdje im se iz daleka primiče 
ljudska sjena, uviek pomišljaše, da će to biti Jean, ali 
bilo je lako već do mala prepoznati, da to nije on, pa 
bi je brzo ostavila njezina nada. 

Kod krsta seoca Ploučzoca pozdravi starca i umoli, 
oda se vrati. Svjetlo Paimpola već se opažalo, pa nije 
bilo više razloga, da se boji. 

I tako je ovaj put dokončala svoj pokušaj, . . . a tko 
zna, kad bi opet mogla vidjeti Jeana... 

Izlike baš nije bilo, da opet podje u Pors-Even, a 
napokon bi joj se odmah na licu vidjela neprilika, da to 
pokuša učiniti. 

Treba da bude sada odvažnija i ponosnija. 

Da je bar Silvestar, njezin mali prijatelj, kod kuće, 
ona bi njega zamolila, da potraži Jeana i da ga zamoli, 
neka se očituje. Ali on je otišao i to možda na mnogo 
godina . . . 

IV. 

Da se oženim ? — kazivaše Jean svojim roditeljima 
na večer, — da se oženim ? Ej! Bože moj, a za što? Da 
li bih ja ikada mogao biti tako srećan, kako sam ovdje 
8 vama; ne imam ni brige ni skrbi, svagda, svake večeri 
poslije povratka s mora čeka me moja topla čorba. Oh! ja 
dobro shvaćam, da pomišljate na ovu, koja je danas k nama 
došla. No iznajprije ona je bogata djevojka, pa ne bi 
htjela ni čuti o nama siromasima. Pa napokon ja ne ću 
ni ove ni ikoje druge, tako sam odlučio. Nikada se ja 
ženiti ne ću. 

Dvoje starih, majka i otac, pogledaše se silno izne- 
nadjeni i u čudu, jer kako se zajedno porazgovoriše, 
držahu, da ta liepa djevojka ne bi odbila njihova Jeana. 
Medjutim niesu se usudili dalje o tome govoriti, jer su 
dobro znali, da to ne bi ništa koristilo. 

Majka je oborila glavu, ne govoreći više ni rieči. 
Ona je poštivala volju svojih sinova, a osobito ovoga naj- 
starijega, koji je malo ne bio glava obitelji. Premda je 
bio vazda umiljat i ljubazan, ma da se je u malim stvar- 
cama pokoravao njojzi više nego diete, ipak je on već 
odavna bio neograničen gospodar u velikim stvarima sa 
svom snagom svoje volje. 

Nikada nije dugo bdio, jer bijaše vičan, kao i svi 
ostali ribari, ustajati u cik zore. 

Poslije večere, u osam sati, kako je jelo posljednji 
zadovoljni pogled na svoje nove udice, kupljene u Lo- 
guivyju, poče svlačiti odielo. Iza toga podje spavati u 
postelju s ružičnim zastorima, što ju je dielio sa Lau- 
mecom, svojim malim bratom. 

Silvestar, mali prijatelj gospodjice Gaudove, bijaše 
već petnaest dana u Brestu. Bilo mu je neugodno i sa- 

motno, ali zato je ipak ozbiljno podnosio svoju sudbinu. 
Junački je nosio svoj modri otvoreni ovratnik i kapu 
s crvenom kukmom. Baš liep mornar, visoka i vitka 
stasa. U srcu je još uviek žalio za svojom starom bakom. 

Kraj svoje muževne dobe ostade i sada nevino diete, 
kao i nekada. Samo se jedne večeri opio, po ODićAJu, sa 
svojim zemljacima. 

Vratili se u vojarnu u četi, držeći se za ruke i pje- 
vajući iz svega grla. | 

Jedne je nedjelje išao u pozorište. Prikazivali su jednu 
od onih velikih drama, u kojima mornari, razljućeni na 
izdajicu, dočikaju njegov dolazak sa hu! hu!, a taj glas 
zajednički huji kao silni morski vjetar. 

Osjetio je takodjer silnu vrućinu, pa je htio da svuče 
svoj gornji kaput, a toga radi ukorio ga njegov zapovjednik. 
Napokon je i zaspao. 

Vraćajući se poslije ponoći u vojarnu, sastade na ulici 
već dosta vremešne žene, koje su koracale gore dolje po 
pločniku. 

— Čuješli, li&pi mladiću! — vikahu za njim krupnim 
hrapavim glasom. 

Odmah je razumio, što one hoće, jer baš nije bio 
tako naivan, kako bi se možda vjerovalo. 

Nu najednom se sjeti svoje starice bake i Marije 
Gaosove, pa je zato prošao kraj mjih, prezirno ih gleda- 
jući svojim liepim mladenačkim očima i smiešeći im se 
djetinjski. One se silno začudiše, kako im se taj mornar 
ugiba. 

— Jesi li ti toga vidjela! Pazi, bježi, sinko; izmiči 
brzo, Jer ćemo te pojesti. 

Žamor vrlo ružnih rieči, što su za njim letjele, iz- 
gubio se u bučnoj ulici, koja je u nedjelju vrvjela svje- 
tinom. 

Živio je u Brestu isto onako, kao i na Islandiji, — 
ostao je nevin kao kakovo djevojče. 

Nu njegovi mu se drugovi niesu rugali, jer je bio 
vrlo jak, a jakost mornari poštivaju. 


VI. 

Jednoga je dana bio pozvan pred zapovjednika. Sa- 
obćiše mu, da je na nj kocka pala, da ide u Kinu na 
brodovlje Formoze! 

Već je odavna znao, da će do toga doći, jer je čuo 
pričati od onih, koji čitaju novine, da tamo dolje rat ni- 
kada ne prestaje. 

Odlazak je bio prešan, pa mu odmah zato kazaše, 
da mu ne mogu dati dozvole, da ide kući, da ogrli svoje 
rodjake, što obično daju onima, koji odlaze u boj. Za pet 
dana mora da bude spreman na odlazak. 

Hiljadu misli motalo mu se glavom. Velika je buka 
vladala oko njega, jer su još mnogi drugi bili odabrani, 
da podju na brodovlje u vode Kinezke. 

Zato je brzo olovkom napisao list staroj svojoj baki, 
smjestivši se na podu i zadubav se u svoje maštanje 
posred buke i žurbe svih onih mladića, koji su imali otići, 
kao i on daleko, vrlo daleko. 


VII. 


— Malko mu je pristara ljubovca! — kazivahu dva 
dana kasnije njegovi drugovi, smiešeći se iza njegovih 
ledja; pa svejedno, oni se ipak dobro razumiju. 

Uživali su, što ga vide, gdje se prvi put šeće ulicama 
ga ženom ovješenom o njegovu ruku, kao što i drugi čine, 
gdje se privija k njojzi nježno i ljubko, pa joj kazuje 
bez sumnje ljubazne rieči. 

Kad bi je otraga pogledao, činila se vrlo okretna 

ženskinja, snešto prekratkim rubcem i velikom paimpol- 
skom kapom. 

I ona, ovješena o njegovu ruku, okrenu svoje lice 
k njemu i gledaše ga ljubazno. 

— Malko je pristara njegova ljubovca! 

Tako su govorili njegovi drugovi, ali ne baš zlobno, 
jer su dobro znali, da je to bila dobra stara baka, koja 
je došla sa sela 

Došla je u žurbi zaokupljena užasnom bojazni, kad 
je pomislila, da će njezino unuče otići, jer je taj rat u 
Kini progutao već mnoge mornare iz Paimpola. 

Skupila je svu svoju prištednju, složila u kovčeg 
svoju nedjeljnu odjeću i jednu kapu, pa je otišla, da ga 
bar još jednom zagrli. 

Otišla je. ravno u vojarnu, da ga potraži, nu zapo- 
vjednik njegova odjela nije dopustio, da izadje iz vo- 
jarne. 

— Ako vam nije moj odgovor po volji, dobra sta- 
rice, a vi se pritužite kapetanu, koji evo baš sada dolazi. 

1 ravno se ona k njemu približi. Ovaj je zaista udo- 
voljio njezinoj molbi: 

— Recite Moanu, da se presvuče, — reče on. 

I Moan pohiti preko stubišta, grabeći sve četiri po 
četiri stube, da se presvuče u svečano odielo, dok je 
dobra starica, da ga razveseli kao uviek, izkesila se zgodno 
iza ledja njegova zapovjednika, liepo mu se naklonivši. 

Kad se je njezino unuče povratilo u svojem svečanom 
odielu, starica je bila zadivljena njegovom ljepotom : crna 
brada, koju mu je brijač rezao, išla je u šilj prema modi 
onog doba, košulja bijaše otvorena a prsa razgaljena, kapa 
pak imaše velike vrpce, koje su lepršale na vjetru i imale 
na kraju zlatne kotve. 

U prvi je čas pomislila, da vidi pred sobom svoga 
vlastitoga: sina Pierra, koji je takodjer prije dvadeset go- 

dina bio mornar, te je pomisao o njezinoj dugačkoj pro- 
šlosti, koja je izpred nje izmakla i ostavila iza sebe tolike 
mrtvace, bacila sada u njezino srce crnu Bonu: 

Nu ta je žalost brzo minula. 

Izišli su na ulicu, vodeći se za ruku i veseleći se, 
što su zajedno. 

Tada su ju držali Silvestrovi drugovi za. ljubovcu, 
koja bijaše malko pristara. 

Odvede ga na objed u jednu krčmu, u kojoj bijaše 
krčmaroni neki Paimpolac. Preporučiše ju još kod kuće, 
da nije skupa. Iza toga podjoše u grad Brest, da gledaju 
izloge dućana. Mnogo mu je ona pričala i kazivala, samo 
da razveseli i u smieh natjera svoje unuče. Govorila mu 
bretonjskim narječjem grada Paimpola, koje prolaznici 
niesu mogli razumjeti. 


VIII. 

Ostala je s njime puna tri dana, tri: svečana dana, 
iza kojih su za nju svanuli crni časovi. 

Napokon se ipak morala vratiti u Ploubazlanec. Po- 
najprije novci su bili na izmaku, a zatim se i Silvestar 
morao sjutradan ukrcati, pa su zato bili svi mornari 
prinudjeni ostati u vojarnama dan prije odlazka. 

Oh, taj posljednji dan! Nastojala ona kako mu drago 
i tražila koliko joj volja smiiešne pričice po glavi, da ih 
izpripovieda svomu unučetu, ipak ih nije mogla naći; ne, 
nipošto, jer su joj suze htjele da na oči iii a jecanje 
joj stezaše grlo 

Naslonivši se na njegovu ruku, davaše mu mnogo 
savjeta, a on ih slušao i osjetio volju, da zaplače. Na- 
pokon unidjoše u neku crkvu, da se zajedno pomole Vi- 
šnjemu. 

Otišla je većernjim vlakom. Da štede, podju pješke 
na željezničku stanicu. On je nosio njezin kovčeg u jednoj 

ruci, a drugu pružio njojzi, da se o nju objesi svom 
svojom težinom. Siromašna starica bijaše vrlo umorna ; 
ustavljala je i gutala žalost puna tri dana, pa sada nije 
više mogla da podnese. | 

Sgrbila se pod svojim surim rubčićem i nije više 
mogla da se izpravi. U njenim kretnjama nije ništa više 
bilo mladjahno, jer se na njenim ledjima opažala težina 
silnih prošlih godina. 

Kad pomisli, da je sve svršeno, da će ga za neko- 
liko trenutaka ostaviti, silna bol stade joj srce kidati. On 
će otići tamo dolje u Kinu... u klaonicu! Sada je još 
uz nju, ona ga drži svojim zgrčenim rukama ...a 
medjutim ipak će daleko tamo otići. Ništa, ni njena volja 
ni sve njezine suze, ni sva pečal i očaj stare njegove 
bake ne mogu ništa učiniti, da ne ode i da uz nju ostane! 

Smetala ju njezina željeznička karta, njezina koša- 
rica, kovčeg, sve, jer je bila uznemirena, potresena, pa 
mu davaše naglo još posljednje savjete, na koje je odgo- 
varao tiho i pokorno sa da, nježno nagnuvši glavom prama 
njoj, gledajući je ljubaznim, djetinjskim pogledom. 

— Unidjite, starice, treba da odlučite, ako želite otići. 

Stroj je stao zviždati. 

Uplašivši se, da joj vlak ne izmakne, pograbi iz nje- 
govih ruku kovčeg, zatim ga baci na zemlju i pade u 
njegov naručaj, da ga još posljednji put izljubi. 

Na željezničkoj stanici svi su ih gledali, ali nikome 
nije palo na um, da se nasmije. 

Činovnik ju opomenu, a ona iznemogla i kao bez 
sviesti baci se u prva kola, i vrata se naglo zatvoriše 
iza njezinih petica, dok je on laganim mornarskim biegom 
iztrčao brzo pred stanicu, da ju još jednom vidi na pro- 
lazku. 

Silan zvižduk iz stroja, kolesa zaškrinuše i... baka 
projuri. On je mladenačkom ljubkošću mahao svojom ka- 

Islandski ribari. 5 

pom s vrpcama, a ona naslonjena na prozor svojih kola tre- 
ćega razreda gledaše ... gledaše, dok je god mogla ra- 
zaznavati tamnomodru točku, koja je bila njezino unuče, 
pa mu posla iz daljine svoj posljednji poklik ,do vidova“, 
koji je uviek neizvjestan, kad se dovikuje mornaru na 
odlazku. : 

Gledaj ga dobro, siromašna starice, tvoga malog Sil- 
vestra, gledaj ga do posljednjega trenutka, jer on tamo 
izčezava naglo i za uviek... 

On se je polagano okrenuo, pa oborene glave i suznih 
*- očiju vratio se u grad. 

Spustila se jesenska noć. Plin je bio svuda zapa- 
ljen, a mornarska se svečanost započela. Ne obazirući se 
ni na što, prodje kroz grad Brest a zatim je preko 
mosta unišao u vojničku četvrt. 

— Čuješ li, liepi mladiću, — vikahu već promukli 
glasovi djevojčura, što su začele svoju večernju šetnju 
na vlažnom pločniku. | 

Otišao je spavati, ali nije zaspao, već je do jutra 
plakao. 

IX. 

... Zaplovio na pučinu, u nepoznata mora, koja 
bijahu kud i kamo više sinja od islandskih. 

Brod, koji ih je nosio daleko tamo u Aziju, imao 
je nalog, da se žuri i hiti što bolje može. 

Mali Silvestar osjećaše, da je već bio vrlo daleko, 
jer je brod neprestance velikom brzinom jurio, ne oba- 
zirući se ni na vjetar ni na valove morske. 

Jadro bijaše njegovo orudje, pa se je zato njega 
držao i sjedio na njem kao ptica na grani, jer se je 
ugibao vojnicima sakupljenim na palubi, jer je bježao od 
tišme ljudi, koji su se izpod njega nalazili. 

Dva su puta stali na obali Tunisa, da prime na ladju 
zuave i mule. Već je s daleka vidio biele gradove na 
obali i na bregovima. Tada je dapače sišao sa svoga jar- 
bola, da izvjedljivo gleda vrlo tamne ljude, uvijene u bielo 
platno, koji su došli u barkama, da prodaju voće. Drugovi 
mu kazaše, da su to Beduini. 

Sunčana je toplina trajala neprestance, premda je 
već bila kasna jesen, pa je zato osjećao, da su se već 
daleko udaljili od domaćega žala, 

Jednoga jutra prispješe u Port-Said. Sve zastave ev- 
ropske lepršale su u luci na visokim jarbolima, zato je 
lako mogao pomisliti, da je to Babilon u svečanom odielu. 
Oko grada širila se pješčana pustara kao more. Usi- 
driše se u pristaništu gotovo usred grada, odakle su se 
vidjele dugačke ulice s drvenim kućama. 

Poslije svoga odlazka nije još vidio u tolikoj blizini 
vanjski sviet, pa ga žurba i množtvo ladja ugodno 
dirnuše. 

Uz neprestani zvižduk parnih sirena svi su brodovi 
ulazili u dugački prokop, koji bijaše uzak kao jarak i 
koji je tekao svjetlucajući se kroz neizmjerni piesak. 

Sa visine svojega jarbola gledaše ih, kako zaredice 
izmiču i u pješčanoj se pustoši gube. 

Na obali motala se čitava gužva svjetine u svako- 
vrstnim haljinama svakojakih boja, svi su bili u poslu, 
u žurbi, vikali su i dozivali jedan drugoga. A na večer 
se je sa djavolskim zviždukom strojeva pomiešala buka 
svakovrstnih glazbala i glazba, što su gudile vesele na- 
pjeve, kao da su htjele uspavati žalost prognanika, koji 
su prolazili i putovali. 

Sjutradan su u samu zoru i oni unišli u tanku vrpcu 
vode, koja je prokopom tekla medju pieskom, a iza njih 
su sliedili brodovi svih zemalja i naroda. 

Putovanje kroz tu pješčanu pustoš trajalo je dva 

dana, a iza toga razširila se pred njihovim očima druga 
morska velika pučina. 

Plovili su svom svojom brzinom. To vruće more bilo 
je na površini crvenkasto, a pjena bijaše crvena kao krv. 

On je živio na svojem jarbolu i tiho pjevucao : Jean- 
Frangois de Nantes, da se sjeti svoga brata Jeana, Islan- 
dije'i liepih prošlih dana. 

Kadkada bi u daljini opazio bregove izvanredne boje. 
Oni, koji ravnahu ladjom, za cielo su poznavali te vr- 
hunce zemaljske kore, premda su bili u neizmjernoj da- 
ljini. Ali mornar putuje na brodu, a da i ne zna kamo 
i kako. 

On je samo znao, da odmiče daleko i da će se još 
dalje bdmaći. 

Dolje pod njim, na palubi, množina je ljudi pod ra- 
zavitim platnom skapavala od vrućine. 

I voda i zrak i svjetlost, sve je to bilo neizmjerno, 
vječno, jasno i svečano, a to jesve stajalo u opreci s lju- 
dima, koji su brzo nestajali u ništavilu 

. Sjedeći na svom jarbolu zabavljao se, gledajući 
jata malih nepoznatih ptičica, koje su se spustile na brod 
“kao crna prašina. Dale su se hvatati i milovati, jer nisu 
mogle da lete. Sjedale su mornarima na ramenice i. na 
glavu. 

Ali su naskoro umorne i iznemogle stale umirati. 

. Umirale su na hiljade i hiljade _ male te ptičice 
od siniša sunčane žege na crvenom moru. 

Došle su sa velikih pustara, donesene burnim vje- 
trovima. Od straha, da ne padnu u neizmjernu sinju mor- 
sku pučinu, srušile se, doletjevši posljednjim naporom na 
ladju, koja je prolazila. Daleko tamo u Libiji njihovo je 
pleme plovilo u neizmjernoj ljubavi, pa ih je zato bilo 
sada na svietu neizmjerna množina. Pošto ih je bilo su- 
više veliko množtvo, majka je narav jednim dahom pro- 

tjerala odanle jedan dio s istom okrutnošću, kao da je i 
to bilo ljudsko pokoljenje i pleme. 

I one sve umirahu na vrućem gvoždju ladje. Paluba 
bijaše puna njihovih malih tjelesa, koja su još jučer bila 
puna života, pjesama i ljubavi . 

Silvestar i ostali mornari hvaišku rukama male te 
životinjice s vlažnim perjem, pa raširivahu s nekim sa- 
žaljavanjem nježna plavičasta njihova krila, a iza toga ih 
bacahu u veliku morsku. pučinu. 

Poslije doletješe druge ptiče, koje je i Mojsija po- 
znavao, i pokriše cielu ladju. 

Još su više dana plovili po vodi i niesu više ništa 
živo m osim kadkada po koju ribu, što je e PEN na 
površini . 


X. 


Dažd je lievao kao iz kabla, nebo bijaše težko i crno 
— — bili su u Indiji. 

Silvestar stupi na tu svetu zemlju, jer je slučaj baš 
njega označio, da ida nešto kupovati. 

Izmedju gustoga lišća osjetio vrućinu i gledao oko 
gebe čudne stvari. . 

Sve bijaše divno zeleno ; lišće drveća naličilo ogrom- 
nomu perju, a prolaznici su imali velike poluotvorene 
oči izpod težkih trepavica. Vjetar, što je donosio taj dažd, 
mirisao eoviećeni i mošusom. 

Zene su davale znakove, da k njima pridje, nešto 
kao: Čuješ li, liepi mladiću, što je tako često slušao u 
Brestu. Ali u toj divnoj zemlji njihov ga je poziv smutio, 
jer je osjetio, kako mu srsi tielom prolaze. Njihove krasne 
grudi izticale se i svietlile izpod prozirne tkanine, kao da 
su iz čelika satkane. 

On je doduše oklievao, ali već bijaše očaran, pa je 

upravo htio da ih sliedi... Ali na jednom začu mor- 
narski zvižduk, koji ga je pozivao u ladju, da odplovi dalje 
Okrenuo se i poletio... S Bogom, indijske ljepo- 


tice, s Bogom za uviek! 

Kad je na večer ladja zaplovila pučinom, bio je on 
opet nevin kao diete. 

Još su nedjelju dana plovili modrim morem, a zausta 
više se u drugoj zemlji, punoj močvara i zelenila. 


Cielo jato žutkastih ljudi, koji silno vikahu, oborilo 
se na brod, noseći ugljen u košarama. 

— Mi smo dakle već u Kini? — upita Silvestar, 
paziv njihova čudna lica i perčine . 

Ne, još niesu bili u Kini, već istom u Singaporu. 

Uzpeo se na novo na jarbol, da ne mora gutati crnu 
prašinu, koja se je na vjetru dizala, dok je ugljen iz silne 
množine košara padao u utrobu ladje. 

Napokon jednoga dana prispješe u kraj, nazvan Turan, 
gdje bijaše usidrena ladja zvana ,,Circ6“. Već je on odavna 
znao, da je dodieljen toj ladji, pa ga zato na voju ukrcaše' 
zajedno s njegovom prtljagom. 

Tamo je našao svojih zemljaka, dva Islandijea, koji 
bijahu ondje topnici. 

Za vrućih toplih dana, kad niesu imali posla, sa-- 
stajali se na večer na palubi, odielili se od drugih, da| 
se porazgovore o svojoj dalekoj Bretagni. 

Morao je proboraviti u tom bezposlenom progonstvu 
i neradu punih pet mjeseci, prije nego što je išao da se 
bori u boju. 


XI. 


U Paimpolu, ... posljednji je dan mjeseca veljače, 
— dan prije odlazka ribara na Islandiju. 

Gaud stajaše kraj vrata svoje sobe, stajaše mirno i 
nepomično. 

Bila je blieda, jer je Jean bio dolje i razgovarao se 
s njezinim ocera. 

Vidjela ga je, kad je došao, i čula je malko njegov 
zvonki glas. 

Ciele se zime niesu sastali, kao da je kleta sudba 
udaljivala jedno od drugoga. 

Poslije šetnje u Pors-Even mnogo se je ona nadala 
od islandskog zavjeta, jer se tom zgodom može sastajati 
i razgovarati na trgu. 

Ali već u jutro na dan svečanosti i premda su se 
biele vrpce sa zelenim viencima vijale po ulicama, — 
stala je padati ružna kiša, koja je napokon lievala kao 
iz kabla. Nad Paimpolom nije se nikad nadvilo tako 
crno nebo. 

— Eto, ljudi iz Ploubazlaneca ne će doći, — kazi- 
vahu žalostno djevojke, kojima su ljubavnici ondje stanovali. 

Pa zaista oni niesu došli ili su brzo pohrlili u krčme, 
da pijuckaju. 

Nije bilo ni obhoda ni šetnje, a ona, žalostnija nego 
obično, ostade kod kuće cielo veče, slušajući kako kiša 
škropi po krovu i kako iz krčama prodiru bučne ribarske 
pjesme. 

Već je nekoliko dana očekivala taj Jeanov posjet i 
znala, da se radi o onoj prodaji barke. 

Otac Gaos nije rado dolazio u Paimpol, pa je zato 
poslao svoga sina. 

I ona je obrekla samoj sebi, da će prići k njemu 
što djevojke obično ne čine, i da će se s njime razgo- 
varati, jer želi biti na čistu. Ona će mu spočitnuti, što 
ju je smeo, pa onda ostavio, kao što čine neznačajni mla- 
dići. Ili je to tvrdoglavosli, ili divljačtvo, ljubav za morem 
ili bojazan, da ne bude odbijen... Ako su te zapreke, 

ošto ih je Silvestar spomenuo, bile jedine, onda bi on 
možda ipak mogao popustiti iza iskrenog razgovora, kao 
što će biti njezin. Tko zna? I tada će se možda na nje- 
govim usnama pojaviti liepi onaj posmjeh, koji će sve 
učiniti 1 izgladiti, — isti onaj posmjeh, koji ju je tako 


iznenadio i dirnuo prošle zime, one noći, kad su plesali, 


privinuvši se jedno k drugomu. 

Ta ju je nada sokolila, pa je postala nekako ugodno 
nestrpljiva 

Iz daleka nam se vazda pričinja sve tako lako i 
jednostavno. 

Pa upravo je taj Jeanov posjet došao u dobar čas i 
najzgodnije vrieme; ona je bila uvjerena, da njezin otac 
sada sjedi i puši, pa ne će imati volje da ustane i da 
ga izprati. U hodniku ne će u to vrieme nikoga biti, pa 
će se zato moći s njime do mile volje porazgovoriti. 

Ali joj se sada najednom, kad se je čas primicao, 
pričini, da bi to bilo previše smjelo. Već sama po- 
misao, da će ga sastati, vidjeti licem u lice na stubama, 
već je ta pomisao bila dostatna, da zadršće. 

Srce joj stane silno kucati... Pa kad pomisli, da 
će se sad u taj trenutak dolje otvoriti vrata, — sa škri- 
pom, koju dobro poznavaše, — i da će on na ta vrata 
izaći ! 

Ne, ona se ne će nikada usuditi, nego će radje ginuti, 
venuti i umrieti od žalosti, nego li to učiniti. 

Već se je ponešto odmakla od vrata, da se zaputi 
u dubljinu svoje sobe, da sjedne i počne raditi. 

Nu i opet se ustavi oklievajući, jer se je sjetila, 
da sjutradan odlaze na Islandiju i da jeto jedina prilika, 
ako ga želi vidjeti. Ako tu priliku propusti, morat će 


ponovno boraviti tužne samotne dane u novom izčeki- . 


vanju, ginuti do njegova povratka i izgubiti cielo jedno 
ljeto svojega života. . . 


i 

Dolje se otvoriše vrata. Jean je odlazio! 

Na jednom izleti ona naglo iz sobe, pohiti preko 
stuba i stane dršćući preda nj. | 

— Gospodine Jeane, ako vam je po volji, ja bih 
htjela s vama razgovarati. 

— Sa mnom! ... gospodjice Gaud? ... reče on 
tiho i približi ruku svome šeširu. | 

On ju gledaše divljačkim i živahnim pogledom, sa 
strogim licem, kao da pita samoga sebe, bi li se za- 
ustavio, da čuje. Jednu je nogu pružio, kao da je spre- 
man pobjeći, a široka ledja naslonio na zid, da bude što 
dalje od nje u tom uzkom hodniku. 

Opazivši to, ona se kao okameni, pa nije više ništa 
znala, što je htjela da mu kaže. Nije ni pomislila, da 
bi je on mogao tako vriedjati, da bi mogao otići, a da 
je ne sasluša. 

— Zar vam je naša kuća tako nemila, gospodine 
Jeane? — upita ona suhim i čudnim glasom. 

Ona je htjela sasma drugčije da govori. 

On je na to odkrenuo svoj pogled i gledao na polje. 
Obrazi mu se zacrvenješe, krv mu udari u glavu, noz- 
drve se širiše od disanja, a prsa mu se nadimahu kao 
u lava. 

Ona htjede nastaviti: 
= — Ono veče na plesu, gdje bijasmo zajedno, vi ste 
mi rekli ,do vidjenja“, i to tako, kako se ne kaže djevojci, 
za koju se ništa ne mari... Gospodine Jeane, vi se dakle 
ničesa ne sjećate? A što sam vam učinila na žao? 

... Zloguki zapadni vjetar dolazio s ulice, lepršao 
Jeanovom kosom i vrpcama kapice Gaudine, a iza njih 
je biesno zalupio jedna vrata. Bilo im je nelagodno u tom 
hodniku govoriti o velikim stvarima. 

Poslije prvih rieči, koje su joj zapinjale u grlu, Gaud 
oniemi, osjeti, kako joj se glava vrti a da nije mogla misliti. 

On se primaknu vratima ulice, ugibajući se. 

Vani je vjetar duvao i bučio, a nebo bijaše tamno. 
Kroz poluotvorena vrata tužno suro svjetlo padaše na nji- 
hova lica. Jedna susjeda preko puta gledaše ih i pomi- 
šljaše, što li razgovaraju u hodniku tako zbunjeno? što 
li se to dogadja kod Mevelovih ? 

— Ne, gospodjice Gaud, — odgovori on napokvn. 
— Ja sam samo čuo, da se o nama u gradu odviše go- 
vori. Ne, gospodjice Gaud . . Vi ste bogati. Mi niesmo 
istoga roda i staleža, pa zato ja ne mogu k vama doći, 

I on ode... 

Tako je dakle sve svršeno ... svršeno za uviek. A 
ona nije ništa kazala, što je htjela kazati tom prilikom, 
pa je tako pred njegovim očima morala vriediti kao bez- 
obraznica .. . 

Kakav je mladić taj Jean, da tako djevojke prezire, 
da prezire novac i sve!... 

Ponajprije stajaše na svom mjestu kao ukopana, a 
sve se oko nje okretaše u mnesvjestici . . . 

Zatim je obuze najgroznija pomisao, koja joj sune 
glavom poput munje: drugovi Jeanovi, Islandijei, šeću se 
po trgu i čekaju na njega! Ako im bude ovo pričao, 
ako joj se nasmiju i narugaju, to će biti za nju još veća 
uvreda! 

Brzo pohiti preko stuba u svoju sobu, da ih pro- 
matra izmedju zastora... 

Pred kućom je ona zaista vidjela skupinu ljudi, ali 
oni promatrahu vrieme, koje postajaše sve to ružnije, pa 
nagadjahu, što će ta kiša donieti: 

— To je prolazno vrieme, unidjimo na čašu vina, 
dok prestane. 

Iza toga su se glasno šalili o Jeannie Caroffovoj i 
o raznim ljepoticama, ali se nitko nije okrenuo prama 
njezinu prozoru. 

Svi su bili veseli osim njega, koji nije ništa razgo- 
varao, niti se smijao, već je bio ozbiljan i žalostan. Nije 
unišao s drugima u krčmu, već je, ne obazirući se ni na 
njih ni na dažd, hodao lagano zaduben u misli. Prešao 
je preko trga pravcem prama Ploubazlanecu. 

Tada mu ona sve oprosti i neko čuvstvo nagnuća 
bez nade izpuni njezino srce, koje je bilo malo prije ob- 
uzeto silnom gorčinom. 

Sjede držeći glavu rukama. Što da sada počne? 

Oh! da ju je bar jedan časak htio slušati, ili da je 
mogao doći k njoj, da bude s njom na samu u ovoj sobi, 
gdje bi mogli mirno razgovarati, pa bi se možda moglo 
sve još razjasniti i urediti. - 

Ona ga je dosta ljubila, pa bi mu mogla sve u oči 
kazati i priznati. Ona bi mu rekla: — Vi ste me tražili, 
kad vas niesam poznavala, a sada sam vaša svom svo- 
jom dušom, ako hoćete. Ja se ne bojim biti žena riba- 
rova. Medju mladićima paimpolskim mogla bih po volji 
birati, koga bih htjela, ali ja vas ljubim, jer vas držim 
boljim od drugih ljudi. Ja sam bogata i znam, da sam 
dosta pristala djevojka. Premda sam boravila u grado- 
vima, kunem vam se, da sam bila uviek dobra i da nie- 
sam nikad ništa zla učinila. Kad vas ja toliko ljubim, 
zašto me ne ćete? 

... Ali sve to ne će ona nikada kazati, nikada iz- 
raziti nego samo u snu. Sve je bilo prekasno, sve izgu- 
bljeno, jer je Jean ne će slušati. 

Da pokuša s njime još jedan put razgovarati . . . oh! 
ne! šta bi on o njoj onda mislio! ... Radje će umrieti. 

A sjutra će svi odploviti na Islandiju! 

U svojoj liepoj sobici, u koju je prodiralo veljačko 
bliedo jutarnje svjetlo, sjedjaše ona na stolcu uza zid, pa 
joj se pričinjalo, da se cieli sviet oko nje ruši, a ona da 

gjedi. posred silne i strašne praznine, što. je oko nje 
nastala. 

Zaželi, da: više ne živi, već da mirno počiva u Tadnoj 
zemlji i da ne trpi. 

Ali kraj svega pa ona mu praštaše i nikakova 
mržnja nije bila izmiešana s njezinom očajnom  lju- 
bavlju... 


XII. 

More, sinje more. 

Na gladčini, kojom su svakoga ljeta ribari putovali 
na Islandiju, Jean je već cieli dan odmicao. 

Dan prije, kad su odlazili uz pjevanje starih pjesama, 
duvaše južni vjetar, pa su se sve ladje sa razavitim ja- 
drima razletjele po pučini kao galebovi. 

Malo je kasnije vjetar postao slabiji i oni su pola- 
ganije odmicali. 
na suviše tiho vrieme, jer je osjećao potrebu, da se žuri, 
da hiti i da protjera misli, koje su ga mučile. Medjutim 
nije imao nikakva posla, nego da se skliže mirno po 
mirnoj morskoj gladčini, da živi spokojno. Kud je okom 
krenuo, svuda je vidio samo duboko more i kao slušao 
samo mir i tišinu. 

Na jednom začuše muklu lomljavu, neobičnu i nena- 
danu škripu, koja je odozdo dolazila i naličila škripanju 
kolesa, kad je zapaučeno! I ,Marija“ prestade ploviti, 
zaustavi se... | 

Nasjedoše! Gdje i na što? Možda na pećinu, koja 
se je izpod mora pružila s englezke strane. Dogodilo se 
to, jer od jučer na večer niesu poradi magle mogli ništa 
vidjeti ni razaznati. 

Mornari se stadoše žuriti, trčkati amo tamo, pa je 


T1 


njihova žurba i uzrujanost bila u velikoj opreci s nepo- 
mičnom mirnoćom njihove ladje. ,Marija“ se eto tako 
zaustavila i nije se nikako htjela micati. 

U srcu neizmjernih voda ustavi ju nešto tvrdo i 
nepomično, što je bilo sakriveno pod vodama, i uhvati 
ju dobro pod rebra, te je mogla i da umre tamo na onom 
mjestu. 

Tko nije vidio doan ptičicu ili muhu, kako se 
je priliepila na čvrst ljepak ? 

S početka ništa ne opaža, jer se ništa nije pro- 
mienilo, ali domala razabere, da je uhvaćena, da je u 
pogibli, iz koje se možda nikada ne će izvući. : 

Kad se poslije stane otimati, kad ljepak zahvati krila, 
. glavu, pa se napokon počne boriti sa životom i smrću, 
onda je zlo i naopako. 

Tako se dogodilo i ,Maiiji“. S početka se šinjaša, 
da to nije ništa. Ona je bila doduše nešto malo nagnuta, 
ali to bijaše iz jutra na liepom tihom vremenu. Trebalo: 
je dakle ponajprije upoznati, da je stvar opasna. 

Kapetan je bio u neprilici, jer je njegova pogrješka, 
što nije pazio, kamo plovi, pa je zato mahao rukama 
govoreći: Ma Douć! ma Douć! (Bože moj! Bože moj!) 
i to dosta očajnim glasom. 

Odmah u blizini opazi jedan brieg, koga nije mogao 
da prepozna i koji je u brzo zastrla magla, pa ga više 
niesu mogli vidjeti. 

Nigdje niesu mogli uwočiti kakovo jadro ili dim i: 
koja bi se primicala. 

U prvi im je mah bilo milije, što se nije nitko pri- 
micao, jer su se vrlo bojali englezkih spasavača, koji bi 
ih doduše izvukli iz neprilike, ali bi se poslije morali od 
njih braniti, kao od kakovih gusara. 

Svi su radili, veslali i vrtjeli se na palubi. 

Njihov pas Turčin, koji se nije bojao morske bure, 

bijaše takodjer vrlo uzrujan. Kad je začuo onu škripu 
odozdo i osjetio, da stoje, shvati, da to nije bilo sasma 
naravno, pa se je sakrio u kut i podvio rep medju noge. 


Napokon spustiše čamce i baciše kotve, da pokušaju 
izmaći preko pećine, povukavši ladju svima silama. Bijaše 
to težak posao, a trajaše punih deset sati. A kad se je 
noć spustila, siromašna ladja, koja je jutros tako vesela 
i čista donle doplovila, bila je sad okvašena, zamazana i 
očajna. Ona se doduše borila, otimala i tresla na sve mo- 
guće načine, ali je kraj svega toga stajala na istom mjestu 
kao prikovana. | 


Mrkla će ih noć zateći, a vjetar je stao duvati i di- 
zati valove. 

Već su očajavali, kad li se na jednom oko šest sati 
diže ladja i stade plivati... Mornari su stali trčati gore 
dolje po palubi vičući iz svega grla: 

— Mi plovimo! 

Oni su zaista plovili! 

Kako da se opiše ono veselje, što ih je obuzelo kod 
pomisli, da plove, da odlaze, da su opet postali živom 
laganom stvarju, a bili su malo prije gotovo na rubu pro- 
pasti! ... 

U isti se čas razvedrilo i Jeanovo lice. 

Bio je lagan kao i njegov brod, izliečen zdravim 
umorom mišica, pazato postade s nova bezbrižan, ne mi- 
.sleći više na svoje uspomene. 

Sjutradan ranom zorom digoše kotve, pa je on na- 
stavio svoje putovanje u hladne vode Islandije, a srce mu 
bijaše prividno slobodno, kao i u predjašnja vremena, 
kao za prve svoje vožnje. 

Na drugoj strani svieta, tamo dolje u luci Ha-Long, 
dielili su poštu, što je prispjela iz Francije. Okružen od 
mornara prozivaše listonoša glasno imena srećnika, koji 
su dobili listove. Bilo je to na večer, kod topovi, gdje su 
se vojnici gurali oko svjetionika i svoga listonoše: 

— ,Moan, Silvestar!“ — Ion je dobio pismo, koje 
bijaše prebiljegovano upravo u Paimpolu, ali nije bilo 
pisano Gaudinom rukom. 

Što bi to moglo značiti? Tko mu to piše? 

Iza kako ga je okrenuo i ogledao sa svih strana, 
otvori ga sa strahom. 

Ploubazlanec, 5. ožujka 1884. 
Drago moje unuče! 

Bilo je od njegove dobre bake. Sada je istom odahnuo. 
Dapače se je na kraju i podpisala krupnim i drhtavim 
djetinjskim podpisom: ,Udova Moanova“. 

Udova Moanova. Prinese artiju svojim usnama živim 
zanosom i poljubi to ime, kao kakovu svetu sliku. Bilo 
to s toga, jer je njezino pismo palo u njegove ruke u 
vrlo svečan čas njegova života; sjutra u cik zore imao 
je poći u boj. 
= Sredinom mjeseca travnja bjehu osvojeni Bac-Nink 
i Hong-Hoa. Pojačanja slabo su dolazila, pa su zato uzi- 
mali momčad sa brodova, da popune izkreane mornarske 
čete. 

I Silvestar, koji je dugo vremena bezposlen ležao 
na ladji, bio je s nekim drugima odredjen, da popuni 
praznine izkreanih četa. 

U ono se je vrieme doduše govorilo o miru, ali su za 
to ipak slutili, da će biti za vremena izkrcani i da će 
još imati kad zaći u vatru. 

Iza kako su napunili svoje. torbe, dokončali priprave 
i oprostili se od drugova, šetahu se cielo veče medju 
ostalim vojnicima, osjećajući se nekako višima od drugih, 
pa su za to bili ponositi. Svaki je na svoj način poka- 
zivao dojam i uzrujanost poradi skoroga odlazka: jedni 
bijahu ozbiljni i sabrani, a drugi bučni i razkalašeni. 

Silvestar bijaše mučaljiv i zamišljen. 

Nije još pravo znao, što znači boj ili puenjava, ali 
je osjećao, da to mora biti nešto zanimljivo, jer je bio 
sin hrabroga naroda . 


. Uznemiri se, kad je pomislio na Gaudu, jer je 
primio list pisan drugom rukom. 

Primaknu se svjetioniku, da može čitati. To je do- 
duše bilo vrlo težko u onoj gužvi napola golih tjelesa, 
koja se ondje gurahu, da takodjer čitaju u upon 
vrućini utrobe ladjine . . 


> Već u početku lista, kao što se je nadao, pričala je 
baka Ivonna, za što je morala pozvati u pomoć nevještu 
ruku svoje susjede: 

»Drago moje diete, ovaj put .ne dajem ti pisati po 
tvojoj sestrici, jer je vrlo bolna. Otac joj je prije dva 
dana iznenada umro. Čini se, da je cieli njegov imutak 
uništen nekakovom novčanom igrom u Parizu. 

Prodat će njezinu kuću i njezine stvari. 

Nitko se u našem kraju nije tome nadao. Mislim, 
da će te sve to ražalostiti, kao što je i mene raztužilo. 

Sin te Gaosov liepo pozdravlja. Opet se je pogodio 
s kapetanom Guermeurom i odplovio na arije » ito 
ove godine vrlo rano. 

Otisnuli su se u more prvoga dana ovoga mjeseca, 
dan prije velike nesreće naše siromašne Gaude, pa tako 
niesu o tome još ništa znali. ' 

Sada ćeš svakako morati pomisliti, dragi moj sinko, 
da je sada sve svršeno i da ih više ne ćemo vjenčati, 
jer će sada biti prinudjena da zaradjuje svakdašnji hljeb...“ 

Silno se iznenadi i prenerazi. Te su mu viesti po- 
kvarile svu volju, da se bije i ratuje... 

. . . Zrakom zazviždnu tane!... Silvestar stane da 
čuje. ... | 

Bili su na neizmjernoj ravnici nježno zelene proljetne 
boje. Nad njihovim se glavama nadrvilo sivo nebo. 

Nekoliko naoružanih mornara bijaše na predstraži 
posred svježih usjeva riže. 

Iopet!... Začuše onakav zvižduk u mirnom zraku... 

Bio to oštar zvuk, koji te je odmah podsjetio na 
onu malu tvrdu i zločestu stvarcu, koja brzo leti a za- 
glibi se u tebe, da te usmrti. 

Prvi put u svom životu slušaše Silvestar taj zvižduk 
i tu svirku... Taneta, koja do njih dolietaju, zvuče 
drugačije od onih, koja sami praše. Tane, izbačeno u 
daljini, ne odaje onoga silnoga praska, pa se zato bolje 
razaznaje onaj zvižduk olova, koji brzo fijukne kraj tvojih 
ušiju... | 

I opet! opet! ... Sada već padaju taneta kao kiša. 
Baš blizu mornara, pred njihovim nogama praše po polju, 
zasijanu rižom, kao da led pada i da šušti. 

Oni se pogledaše i smiešeći se govorahu nesvjestno : 

— Kinezi! 

Još zazviždaše dva tri taneta nešto bliže, pa stadoše 
na poljani odskakivati kao ševe. 

To sipanje iz pušaka trajalo je samo jedan časak, Ja 
je najednom prestalo. 

Na neizmjernoj zelenoj ravnici opet nastade mir i 
tišina, nigdje nisi mogao opaziti, da se što miče. 

Sva šestorica jošte živu i ogledaju se na sve strane, 
da vide, odakle dolaze taneta. 

. Jamačno da dolaze iza onoga grma od bambusa, <a 
jedini poput otočića proviruje na ravnici i iza kojega se 
opažaju kitajski grbavi kućni krovovi. 

Kad ih zapaziše, stadoše prema njima bježati.. Noge 
im se klizahu po natopljenom polju. 

Silvestar je trčao napried, jer mu noge bijahu dulje 
i okretnije nego drugim mornarima. 

Sada više niesu taneta zviždala, pa im se činjaše, kao 
da su o njima samo sanjali, | 

I kao što su u svim zemljama ovoga svieta neke 
stvari uviek jednake, tako ti se i ovdje sive nebo i svježe 
proljetne poljane pričinjaju francuzkim nebom i francuz- 
kim poljanama, a oni veselim mladićima, koji kao da bježe 
i brzaju za drugom igrom, a ne u naručje smrti. 

Ali što su se više primicali, vidjeli su iza finoga 
lišća bambusova žute neke ljude, koji bijahu ondje po- 
sakriveni i koji se pojaviše, pokazujući lica puna zlobe i: 
straba. Zatim: najednom  iskočiše, SES NI i poredavši: 
ge u bojni red: | 

X — Kinezi! — rekoše opet mornari grešne | 

Ali sada napokon opaziše, da ih imade mnogo više, | 
nego što su se mogli nadati. Jedan od njih, koji se je 
okrenuo, opazi ih, kako se i iza ledja pruća iza zele- | 
nila, oj su ležali poć eni zna | 


» 


. Mali Blivestig bio ja oka: dana iu aj ča silo e 

kep. Da ga je njegova stara baka vidjela, bila bi za cielo 
ponosna ! 

U onoj kiši od taneta mornari postadoše najednom 
neodlučni, pa već htjedoše uzmaći i tako se baciti u 
ralje propasti, nu Silvestar je i nadalje jurio napried, po- 
grabiv svoju pušku za ciev. Stao je mlatiti i lievo i desno. 
I upravo s toga nastade silna promjena: neki strah i 
užas, šta ti ja znam, koji sliepo odlučuje mala čarkanja 
bez vodstva, obuze Kitajee, pa zato oni stadoše uzmicati. 

. Sad bijaše sve svršeno, oni nagnuše u bieg. 

Šest mornara moglo je sada po volji sipati naglu 
vatru na Kineze, koji su bježali. Tjelesa su ležala u krvi, 
glave bijahu mnogima razmrskane. 

Oni srljahu nagnuvši u bieg poput leoparda. 

A Silvestar je pohrlio za njima, premda je bio na 
dra mjesta ranjen, i to u stegno bodežem, a u ruku 
tanetom, ali u žestini borbe nije ništa osjećao, jer je bio 
epojen zdravom i vrućom svojom krvlju, koja tvori od 
običnih priprostih ljudi junake, kao što je stvorila i sve 
one heroje staroga doba. 

Jedan se u biegu okrene u očajnom strahu i nani- 
šani. Silvestar stane i čekaše mirno i svečano, da on 
svoju pušku izpali, a zatim se baci i skoči na lievo, opa- 
zivši pravac, kojim će tane letjeti. Ali slučajno kod izpa- 
ljivanja izmaknu se puška i njegovu neprijatelju u istom 
praveu. On osjeti u isti čas neku bol u prsima i sbvati, 
da je dobro pogodjen, pa okrenuvši se k ostalim mornarima, 
htjede im reći, kao kakav stari vojnik: »Mislim, da sam 
svoje dobio!“ 

Uzdahnuvši jako (jer je naglo trčao), da zahvati 
zraka, osjeti na lievoj strani prsa neki strašni šum, koji 
je kroz otvor ulazio. U isto vrieme napuniše mu se usta 
krvlju, dočim je u grudima osjetio silnu bol, koja posta- 
jaše sve to jačom i žešćom. 

Stade ga na jednom obuzimati nesvjestica. Nastojaše 
da zahvati zraka, ali ga je krv gušila, — i napokon se 
sruši u blato. 


II. 


Četrnaest dana poslije toga postajalo je nebo sve 
tamnijim, jer su se kiše primicale, a i vrućina postajaše 
sve nesnosnijom u tom žutom Tonkinu, pa je zato Sil- 
vestar, koga su donieli u Hanoi, bio odpravljen u 
Ha-Long na bolnički brod, koji se je imao vratiti u 
Francuzku. 

Dugo su ga nosili i prenašali na nosiljkama po 
svim bolnicama. | 

Učiniše, što se je moglo učiniti, ali na žalost bijahu 
mu grudi napunjene vodom na onom mjestu, gdje bi- 
jaše ranjen, jer rana nije nikako htjela da zacieli, a 
zrak je poradi toga neprestance prodirao. 

 Prikopčali su mu vojničko odlikovanje, što ga je za 
časak razveselilo. 

Nu on sada nije više bio kao prije odlučan i od- 
važan vojnik s jasnim i zvučnim glasom. Ne, nipošto, 
jer je sve to otišlo bez traga od dugotrajnih boli i groz- 
ničavosti. 

Opet je postao djetinjast, — nije ništa govorio, a 
jedva je i odgovarao slabim i tihim glasom. 

Pomisli, da je vrlo bolestan, a tako daleko... da- 
leko od svoga žala, ... da će trebati toliko i toliko dana, 
dok dodje kući, — — a pitase, dali će onamo i doći, 
kad je tako bolan i slab? ... 

Ta ga je udaljenost silno mučila; ona ga je tištila 
kad bi se probudio, — kada bi se iza više sati nesvje- 
stice opet osviestio i osjetio težku svoju ranu, grozničavu 
vrućinu i šum svojik probušenih grudi. 


86 


On je sam molio, da ga ukrcaju, sgogogLo se što 
mu drago. 


Bio je vrlo težak u nosiljci, pa je zato pretrpio silne: 


boli, kad su ga vukli i na brod nosili. 

Na brodu smjestiše ga u mali željezni bolnički krevet, 
pa je na takav način započeo svoj povratak na morskoj 
pučini. 

Ali sada nije živio kao ptica u čistom zraku na 
svome jarbolu, već u težkom zraku utrobe ladjine, u 
onom izparivanju kojekakvih ljekarija i ozleda. , 

Prvih mu je dana, od veselja, što se vraća, bilo 
mriogo laglje. Mogli su ga pridignuti na postelji sa ja- 
stucima. Zatraži svoju kutiju... svoju mornarsku kutiju 
iz bielog drveta, koju je kupio u Paimpolu, da metne u 
nju vrednije stvari. Bili su u njoj listovi njegove bake 
Ivonne, Jeana i Gaude, zatim jedna bilježnica, u kojoj 
su bile popisane mornarske pjesme i neka knjiga Kon- 
fucijeva u kitajskom jeziku, koju je slučajno našao kod 
neke pljenitbe i gdje je na okrajcima napisao naivnim 
načinom .svoje ratne dogadjaje. 

Bolest ipak nije okretala na bolje i i već prve nedjelje 
mišljahu :liečnici, da se ne će spasti. 

. Sada bijahu blizu polutnika u silnoj sumornoj 
sraćini premda je vjetar stao duvati. Ladja je plovila i 
. tresla svojim ranjenicima i bolestnicima, ali je jurila naglo, 
premda su je valovi smetali i zaustavljali. 

Poslije odlazka iz Ha-Longa mnogi su već poumirali. 
Morali su ih pobacati u morske valove i dubljine. 

Onoga je dana u toj bolnici bilo vrlo sumorno; po- 
radi bure moradoše željeznim poklopcima zatvrditi pro- 
zore, pa je bolestnike još jače davila nestašica zraka. 

Njemu je bilo sve gore i gore. Već se je kraj 
primicao. 

Ležeći na probušenoj strani, stiskaše svoju ranu 

objema .rukama, sa svom svojom snagom, da se iz nje 
voda ne razljeva, da ne zahvati drugi kraj pluća, na koji 
je još disao. Ali i taj zdravi dio bio je zahvaćen, pa je 
stao izdisati. 

Svakakve uspomene iz njegova kraja stale su mučiti 
ujegovu dušu na umoru. U vrućoj tamnini utrobe ladjine 
sagnula se u maštanju ljubljena lica nad njime, pa je u 
tom polusnu vidio pred očima cielu Bretagnu i Islandiju. 

U jutro je dao dozvati svećenika, starca, koji je bio 
navikao gledati mornare na umoru. On se silno začudio, 
kad je u tom muževnom čovjeku našao čisto i nepokva- 
reno diete. 

= Želio je zraka; ali zraka nije nigdje bilo. Kroz otvore 
nije ništa ulazilo, pa zato je bolničar, koji je kraj njega 
cielo _ vrieme mahao lepezom urešenom kitajskim  evie- 
ćem, uzmiešao samo nezdravi zadah, koji je bio sto puta 
gutan i koga pluća niesu htjela više srkati. 

 Kadkada bi ga obuzelo očajno bjesnilo i težnja, da 
izadje iz svog ležaja, jer je osjećao, da će ga tamo obaći 
smrt; htio je da izidje na polje, na vjetar, da pokuša 
oživjeti . 

Oh! kako su srećni oni drugi, koji skaču po palubi 
'i koji se veru na jarbole! . 

Ali svi njegovi napori, da se digne, samo pridigoše 
njegovu glavu i oslabljeno rame... O ne! on nije više 
mogao, jer se je opet srušio na svoje ležište, natopljeno 
smrću, pa je svaki put, iza svakog takovog napora, iz- 
gubio sviest. 

Da ga razvesele, odškrinuše jedan prozorčić, premda 
je to bilo vrlo opasno, jer bura nije još prestala duvati. 
Bilo je to na večer oko šest sati. Kad je bio taj željezni 
prozorčić otvoren, samo je svjetlo moglo prodirati kroz 
staklo, divno ružičasto svjetlo. Zapadno sunce plovilo na 

obzorju u svoj svojoj krasoti i obasjavalo tu jadnu bol- 
nicu, kao što baklja osvjetljuje tmurne tamnice. 

Zrak... oh! ne... zrak nije ulazio; ono malo što 
ga bijaše vani, nije moglo da unidje unutra i da protjera 
strašni grozničavi zadah. 

Svuda, u svoj neizmjernosti toga mora na polutniku, 
svagdje se širila topla vlaga, koje niesi mogao gutati. 

Nigdje ne bijaše zraka, dapače ni za ljude na umoru. 

. Posljednja ga je prikaza silno uzrujala. Bijaše 
to njegova baka, koja je prolazila cestom naglo i za- 
plašeno; kiša je padala, oblaci se valjali nebesima, a ona 
jeišla u Paimpol, jer je bila pozvana na pomorsku oblast, 
da joj saobće njegovu smrt. 

Sad se je stao otimati i boriti svom silom, ... ali 
malo iza toga i hropiti. Spužvom su kupili na njegovim 
usnama vodu i krv, koja se dizaše iz grudiju za vrieme 
agonije. 

A divno je sunce stalo sve jače svietliti, jer je kod 
zapada svoga gorjelo kao požar cieloga svieta... Kroz 
okrugli otvor prozora ulazila široka vrpca crvene vatre, 
koja se razasula po Silvestrovu ležištu . 

. U isto su vrieme i u Bretagni stajali i sunce, 
oko polačia Ali tamo je ono bilo drugačije, tamo je 
stajalo još visoko na modrom nebu, pa obasjavalo ljubkim 
svjetlom staru baku Ivonnu, koja je sjedjela na svojim 
vratima i nešto šivala. 

Na Islandiji je bilo jutro, pa se je i ondje poja- 
vilo u čas njegove smrti. Bilo je mnogo bljedje, pa 
ti se činjaše, da leži za nekakovom koprenom. Zalostno 
je osvjetljivalo neki fiord, u koji je ,,Marija“ zajedrila, 
a nebo oko njega bijaše prozirno, da bi mogao pomisliti, 
da je sve oko sunca ohladnjelo za uviek. 

Svojom je prozirnošću  osvietlilo pojedino kamenje 
na Islandiji, koje si mogao u sve tančine promatrati. 

Jean bijaše takodjer obasjan tim čudnovatim svjetlom, 
pa je ribario kao obično na toj vidnoj mjesečini. 

.. Kad je crveni tračak sunčanog svjetla, koji je 
prolazio kroz okruglo staklo broda, sasvim nestao i uginuo, 
kad se je sunce na polutniku utopilo u pozlaćenim vo- 
dama, zamagliše se oči unučiću na umoru i utopiše se 
pod njegovim čelom. 


Tada poklopiše njegove trepavice — i Silvestar po- 
stade vrlo liep i miran... kao mramor... 
III. 


. Ne mogu a da ne pripoviedam, kako smo zako- 
pali Silvestra, jer sam ja tamo dolje na otoku Singaporu 
zapoviedao kod te žalobne svečanosti. 

Mnoge smo druge spustili u valove kitajskoga mora, 
ali jer je otok bio posve blizu, odlučismo čuvati ga na 
brodu nekoliko sati, da ga u zemlju zakopamo. 

Bilo je to u ranu zoru, da se izbjegne strašnomu 
suncu. Nad čamcem, koji ga je nosio, lepršala je fran- 
cuzka zastava. Veliki čudni grad još je spavao, kad se 
primakosmo kopnu. Mala kolica, koja je naš konzul poslao, 
bila su u pripravi na žalu, Metnusmo Silvestra unutra 
zajedno s drvenim križem, što mu ga načiniše drugovi na 
brodu. Slova su bila još sasma svježa, jer su morali na- 
gliti, pa zato počeše biela slova njegova imena puziti na 
crnoj boji križa. 

Prodjosmo kroz taj Babel, kad je sunce stalo giba 
Neko ganuće obuze sve te prostodušne mornare, kad na- 
djoše u sreu tog kitajskog mravinjaka tihu francuzku 
crkvu. Sa svojim mornarima bio sam sAm pod visokim 
bielim svodom, gdje je svećenik pjevao ganutljivo svoj 
Dies irae. Neizmjerna li ganuća! 

A kroz otvorena vrata vidio si čarobne vrtove, divno 
zelenilo, ogromne paome i eviećem obrasla stabla, kojima 
je vjetar vijao i donosio pred žrtvenik Božji njihov miris. 

Poslije toga podjosmo na groblje, daleko, vrlo daleko. 
Sprovod bijaše doduše malen, ali srdačan . . . 

Morali smo prolaziti kitajskom četvrti, punom žutih 
lica, zatim predgradjem malajskim, pa indijskim, gdje 
nas svuda promatrahu u čudu svakovrstna azijatska lica. 

Iza toga zadjosmo na tople poljane, hladovite putove, 
gdje su letjeli leptiri sa modrim baršunastim krilima. 
Silno bogatstvo cvieća, paoma i sve krasote ekvatorijalne 
širile se pred našim očima. 

Napokon dodjosmo na groblje. Bilo je tu manda- 
rinskih grobova s raznobojnim napisima, sa zmajevima 
i aždajama, urešenih čudnim lišćem i nepoznatim ovie- 
ćem. Mjesto, gdje njega pokopasmo, naličilo je vrtu 


Indre. U zemlju smo zasadili mali onaj križić, što mu . 


ga u brzini drugovi načiniše: 
Silvestar Moan, 
19 godina. 
Imi ga tamo ostavismo. Hitili smo naglo, da iz- 
bjegnemo suncu, koje se dizaše. 
Okrenusmo se još jednom, da ga posljednji put vi- 
dimo pod onim krasnim drvećem i velikim cviećem. 


| IV. | 

Ladja je nastavila svoje putovanje po indijskom oceanu. 
Dolje u utrobi bijahu zatvoreni jadni bolestnici, a na pa- 
lubi bijaše sve bezbrižno, veselo i puno mladosti. Okolo 
naokolo na moru zrak je bio čist, a sunce jasno. 

Pod divnim tim nebom ležali su mornari u sjeni ja- 
dara, pa se igrali sa svojim papigama. (U Singaporu 
mornari obično nakupuju svakojakih pripitomljenih živo- 
tinja.) Najradje kupuju mlade papige, koje nekako djeti- 
njasto izgledaju, jer nemaju još repa, a sasvim su zelene. 
Njihovi oci i majke bijahu takodjer zeleni, pa su zato i 


sa — a _ 

one u svojoj mladosti baštinile tu boju. Kad ih posade na 
čiste daske broda, mislio bi čovjek, da je netko razasuo 
sasvim svježe lišće kakovog tropskog drveta. 

Kadkada ih sve skupe u jato, pa onda gledaju čud- 
novato jedna drugu, okreću glavom na sve strane, kao 
da se hoće ogledati sa sviju strana. Hodale su nekako 
šepavo, čudno, naglo, kao da se žure i hite u novu 
otačbinu. 

U tri sata donesoše bolničari na palubu stvari i 
rublje pokojnoga Silvestra. Imali su prodati najboljemu 
nudiocu, — kako propisi nalažu za slučaj smrti, — sve 
stvari njegove. 

Mornari se živahno sakupiše oko stvari, Na ovakom 
bolničkom brodu vrlo se često ovršuju takove prodaje, 
pa zato nikoga i ne diraju. U ostalom na tom brodu 
nije nitko Silvestra poznavao. u 

* Njegove mornarske hlače, njegove košulje, sve su 
pregledavali i okretali na sve strane, a napokon je sve pro- 
dano uz svaku cienu. Kupci su se nadmetali sve od zabave. 

Sad je došao red i na mali dragi kovčežić, koji je 
prodan za pedeset sousa. Izvadiše iz njega listove i voj- 
ničko odlikovanje, da se izruče obitelji. Ali je još pre- 
ostala pjesmarica, Konfucijeva knjiga, pa onda konci, 
puceta, igle i sve one stvarce, koje mu je njegova baka 
Ivonna za svaki slučaj predala, ako bude trebalo štogod 
zakrpsti. 

Iza toga onaj, koji je izvikivao stvari, pokaže dva 
mala budhe, što ih je Silvestar uzeo u jednoj pagodi za 
Gaudu, a ti bijahu tako zgodni i smiešna lica, da su svi 
udarili u grohotan smieh, kad ih ugledaše. 

Ako su se mornari i smijali, nisu to činili, što ne 
bi imali srca, već onako od veselja i zdravlja. 

Napokon prodaše i sanduk, pa je kupac odmah 
stao s njega guliti upisano ime, da napiše svoje. 


Uz 

Poslije toga je bilo sve savjestno na palubi metlom 
očišteno, da ne ostane ondje prašina, krpe i konci, koj 
popadaše za vrieme prodaje. 

I tako se mornari opet veselo povratiše na svoja 
prijašnja mjesta, da se pozabave sa svojim papigama. 

A 

Prvih dana mjeseca srpnja, kad se je stara Ivonna 
vratila kući, susjedi joj rekoše, da su je kod kuće tražili 
i pozvali k pomorskoj oblasti. 

Za cielo se je taj poziv ticao njezina unuka, ali se. 
ona za to ipak nije baš ni malo uplašila. Te obitelji po- 
morac& imadu uviek posla sa pomorskom oblasti, pa zato 
i ona, koja bijaše kći, žena, majka i baka mornara, po- 
znavaše već pedeset godina tu oblast. 

Znala je ona, da predstojniku valja izkazati štovanje, 
pa je zato obukla svoju liepu odjeću i bielu kapu, da se 
oko dva sata zaputi u ured. 

Brzo stupaše sitnim svojim koracima po pećinastoj 
cesti i krenu u Paimpol, ali je napokon ipak bila uz- 
rujana, pomislivši, da već dva mjeseca nije dobila pisma. 

Opet je sastala staroga svoga udvarača, koji je sjedio 
na vratima i silno se postarao u posljednje doba. 

— Ele?... Kad budete trebali,... vi već znate,... 
ne trebate se stiditi, ljepojko moja! ... (Opet mu je 
palo na um ono čudno odielo od dasaka.) 

Liepo srpanjsko vrieme nadvilo se nad njezinom 
glavom. Na pećinastim visinama vidjelo se nešto malo 
žutoga evieća, ali u zaklonjenim nizinama, kamo nije vjetar 
dopirao, sve je bilo divno zeleno, živahno i mirisavo. 

Nu ona nije svega toga vidjela, ona tako stara, kraj 
koje su prosvirale tolike godišnje dobe, tako kratke, kao 
da to niesu bile godišnje dobe, već dani... 

Na ćrnom kamenju bilo je ruža i klinčaca, koji se 
popeše i na krovove kuća, i tisuću raznog sitnog ovieća, 
oko kojega lietahu leptiri kao snieg bieli. 

Nu to proljeće nije imalo ljubavi u kraju tih Islan- 
đijaca, jer su djevojke toga ponositog plemena sjedjele 
zamišljene na pragovima i gledale svojim tamnim očima 
u nedogledne daljine. 

Mladići, oko kojih su oblietale njihove melankolične 
želje, bijahu daleko tamo na morskoj pučini... 

Ali to je bilo zato ipak pravo proljeće, toplo, ljubko, 
puno čara, puno laganog zujanja muha, čavrljanja ptica 
i evjetnog mirisa. 

Sve je to okružavalo staru baku, koja stupaše naglim 
koracima, da sazna za smrt svoga mezimčeta. 

Ona se primicaše onomu strašnomu času, u koji će 
joj biti priobćen strašan dogadjaj, što no se je zbio da- 
leko tamo na kitajskom moru. 

Idjaše k onomu cilju i u onu muku, na koju je Sil- 
vestar u čas smrti pomislio i koja mu je pomisao izbila 
posljednju suzu na oko; dobra je njegova baka išla k po- 
morskoj oblasti u Paimpol, da dozna za njegovu smrt! 

On ju je jasno vidio pred očima, kako stupa na toj 
cesti, brzo i zamišljeno, sa svojim kišobranom i velikom 
bielom kapom. 

I ta prikaza tako ga je zaboljela, da se je u strašnim 
bolima htio dići, dok je ogromno crveno ekvatorijalno 
sunce divno zalazilo i slalo posljednji zlatni tračak kroz 
okrugli prozorčić u utrobu ladjinu, da ga vidi, gdje umire. 

'Bamo što je on tamo na moru vidio siromašnu sta- 
ricu, kako ide pod tamnim kišovitim nebom, a nebo je 
bilo baš liepo, proljetno, veselo nebo . | 

Približujući se Paimpolu sogkajašo: Svo o nemirnijom, 
pa je zato sve više hitila. 

Sad je unišla u sivkasti grad, u sitne pe uli- 

čice, kamo je jedva prodiralo sunčano svjetlo, da osvietli 
druge starice, njezine vršnjakinje, koje Bjedjanu kraj 
prozora. 

Zapazivši je, pitahu se izvjedljivo: 

— Kamo se tako žuri, u svečanoj nedjeljnoj odjeći, 
a danas je ipak radni dan? | 

Predstojnika nije bilo u uredu. 

Neko sitno ružno stvorenje od jedno petnaest go- 
dina sjedjaše za stolom. Bio to njegov pisar. Pošto je 
bio slab i nejak za ribara, dadoše ga roditelji u škole, 
pa tako došao u ured i mrčio artiju. 

Kad mu je kazala svoje ime, digne se on dostojan- 
stveno i izvadi iz blagajne zapečaćene stvari. 

Bilo je mnogo takovih zapečaćenih stvari . .. Šta to 
sve znači, pomišljaše starica ? 

> Uruči joj svjedočbe, razne papire, mornarsku jo: 
tjelu knjižicu, što je značilo, da joj predaje stvari po- 
kojnikove. 


Sve je to predavao jadnoj baki, koja je stala drhtati, 


a pred očima kao da joj se smrklo, jer je medju osta- 
lim razpoznala dva lista, što ih je Gaud za = pisala nje- 
zinu_ unuku i koji se neotvoreni povratiše . | 

Tako se je isto dogodilo njojzi već I dvadeset 
godina, kad je umro njezin sin Pierre, — i onda su li- 
stovi došli iz Kine gospodinu predstojniku, da ih njoj 
povrati . 

Pisar. je sada stao svečanim glasom čitati: 


» Moan, Jean-Marie-Silvestar, unovačen u Paim- 


polu, * folio 213, broj 2091, umro je na brodu ,Bien- 
Hoa“ 14.. | 

— Što? Što se je dogodilo, dobri moo) gospo- 
dine ?. 

— Umro! On je umro, — nastavi pisar. 

Bože moj, taj pisar nije ipak bio zloban, pa ako je 

tako brutalno govorio, činio je nepromišljeno, jer nije 
njegov um bio valjano razvijen. 

Opazivši, da ona ne razumije tu liepu rieč, reče bre- 
tonjskim narječjem : 

— Marv 60!... (On je umro.) 

— Marw 60! ... 

. Ona opetovaše te rieči za njim, kao da jeka opetuje 
sasvim indiferentne rieči. 
| To je ona već malo prije pomislila i od te pomisli 
uzdrhtala, ali sada, gdje je to bilo stalno, sada kao da 
se nije nje to ticalo. 

Njezina je duša od starosti otvrdnula, pa je nije bol 
mogla na jedan put obuzeti. Zatim osjeti u taj čas, kao 
da se je nešto pomiešalo u njezinoj glavi, pa da je ovoga 
mrtvaca zamienila s drugim, jer je već mnoge sinova i 
unuka izgubila!... 

Trebalo je vremena, da dobro shvati, da je to bilo 
njezino posljednje diete, najmilije čedo, za koje je molila 
sve svoje molitve, za koje je živjela, na koga je jedinoga 
mislila svojim gada već potamnjelim djetinjskim mislima... 

Nešto se je malo i stidila, da pokaže svoju očajnost : 
pred tim malim gospodinom, koji joj bijaše vrlo mrzak. 


Ona stajaše pred stolom nepomično, pa je sa svojim 
starim navoranim rukama držala i stiskala okrajak: SVO- 
jega rubca. | 

Kako je sada na jednom osjećala | daljinu svojega 
stana!... Bože moj, kako će sada daleko ići, prije nego 
što. dodje u svoju sobicu, gdje bi. rado bila u samoći, | 
— kao ranjene životinje, koje se sakrivaju da umru. . 

S toga kao da nije htjela misliti na ovu strahotu, da 
ju posvema ne shvati, pa je zato pomišljala ponajprije na 
daleki svoj put. 

Predade joj naputnicu, da kao bištinica soaićne : 

trideset franaka, što je doniela prodaja Silvestrovih stvari, 
zatim joj uruči listove, svjedočbe i kutiju sa vojničkim 
odlikovanjem. 

Nespretno je sve to uzimala i ukočenim prstima tra- 
žila uzalud špag, ali ga od uzrujanosti nije mogla da nadje. 

Prodje naglo kroz Paimpol, ne gledajući nikoga. 
Nagnula je svoje slabašno tielo, kao da će se srušiti, a 
krv joj šumjela u ušima. Hitila i žurila se kao stari, vrlo 
stari stroj, koji su još posljednji put navinuli, te sada 
juri ne mareći, da će mu pera popucati. 

Poslije po sata već se je sva sgurila i iznemogla. 
Od: vremena do vremena lupila bi svojim drvenim posto- 
lama o kamen i osjetila čak u glavi bolan udarac. > 

I ona je ipak sveudilj hitila kući, jer se je bojala, 
da se ne sruši na putu i da je ne moraju nositi... 


| VI. 
— Opila se stara Ivonna! 
Derišćad je trčala za njom i ona se sirota srušila. 
Bilo je to upravo na početku Ploubazlaneca, gdje već 
ima mnogo kuća uz cestu. 

Nu ona je ipak imala snage, da se digne i da 
umakne svojom batinom. 

— Opila se stara Ivonna! 

Imali bezobraznici pridjoše k njoj, đa joj se u lice 
smiju. | 

Kapa joj se sasma naherila. 

Ti malići niesu baš bili zlobni u duši, jer kad su j& 
vidjeli iz bliza i opazili njenu staračku očajnost, okrenuše 
se ožalošćeni i iznenadjeni, ne usudjujući se ni rieči kazati. 

Došavši kući, nadje vrata zatvorena i kriknuvši sruši 
se na pragu. 

Kapa joj se spusti na oči. Ona ju brzo baci na zemlju, 
— svoju liepu kapu, koju je tako čuvala 

Nedjeljna njezina odjeća bijaše sasvim zaprljana, a 
čuperak siede kose, koji joj je virio na glavi, još je većma 
pokazivao njenu biednu smućenost .. . 


VII. 

Gaud dodje na večer u pohode, i nadje ju razčupane 
kose na pragu, gdje se bolno smije kao malo diete: Ži, 
hi, hi! 

Plakati nije mogla, jer odviše stare bake nemaju više 
guza u isušenim očima. 

— Moj je unuk mrtav! 

Tim riečima dobaci joj u krilo listove i medalju. 

Čim je to Gaud opazila. razabere, da je to istina, 
pa klekne, da se pomoli Bogu. 

Obje su žene bile zajedno sve do sumračja, ne go- 
voreći ništa, — a sumračje dugo traje u Bretagni, dok 
na Islandiji i ne prestaje. 

U zidu je cvrčak pjevao kao obično. 

Žutkasto svjetlo dolazilo kroz prozor u sobu — kamo 
je starica unišla, — u sobu i nastanište obitelji Moanove, 
koju je more progutalo i koja je sada za uviek ugasnula .. 

Napokon progovori Gaud: 

— Dobra moja bako, ja ću se kod vas nastaniti ; 
doniet ću ovamo svoj krevet, što mi ga ostaviše, pa ću 
vas čuvati i njegovati, da ne budete sami samcati . . 

Ona je plakala za svojim malim Silvestrom, ali je 
nehotice mislila na nekoga drugoga... na onoga, koji 
je opet otišao na pučine islandskih voda. 

Mvrat će Jeanu javiti, da je Silvestar mrtav.... 
Da li će on plakati?... Možda hoće, jer ga je vrlo volio ... 

I sa suznim očima razmišljaše ona o svemu tome, 
sad se srdeći na toga hladnog mladića, sad opet pomi- 
šljajući na nj, kako će i on trpjeti, kad dobije tu viest, 


Islandski ribari. 1 

i kako će njih dvoje biti možda zbliženo poradi te ne- 


sreće : . . jednom rieči ,.. ona je samo na nj mislila . . . 


VIII. 


.., Jedne bliede večeri mjeseca kolovoza napokon 
je prispjelo na islandsko more pismo, koje navieštaše 
Jeanu, da mu je brat umro. Primi ga Tqoslije na- 
pornog dana, kad je baš htio sići u utrobu ladjinu, da 
večera i spava. Čitao je to zlokobno pismo uza žutkasto 
svjetlo male svjetiljke pospanim i umornim očima, pa je 
u prvi čas ostao hladan, iznenadjen, kao da nije-razumio, 
što se je dogodilo. 

Bijaše vazda mučaljiv za sve, što se ticaše njegova 
srca, pa je zato sakrio pismo pod svoju modru košulju 
na prsa,. kako čine mornari, te nije o svemu tome qni- 
kome ni rieči kazao. | 

Nu ipak nije osjećao snage, da s drugima sjedne 
za stol, već se je bacio na svoje ležište, gdje je odmah 
1 zaspao. 

Doskora poče sanjati o mrtvom Silvestru i o njegovu 


sprovodu ... 
Mornari znadu za doba i sat, ma i spavali, pa kad 


je taj sprovod još i oko ponoći vidio, pomisli u sebi: 

— Ja sanjam, ... dakako da sanjam, ali sad će me 
probuditi, pa će nestati te prikaze. 

Ali kad se je teška ruka dotakla njegovih ramenica 
i kad je krupni glas kazao: (Gaose! — ustaj, diži se! — 
začu on na svojim prsima šuštaj papira, — kobni šuštaj, 
koji mu je glasno kazao, da je ono, što je sanjao, prava 
istina. 

— Ah! da... onaj list! dakle je to istina. 

Obuze ga neobično bolno čuvstvo. Naglo se diže iz 
kreveta, pa udari o svod svojim širokim čelom. 

Iza toga se obuče i otvorivši poklopac ladjin izidje 
&ore, da hvata ribe . 


IX. 

Kad se je Jean popeo na palubu, pogleda naokolo 
svojim pospanim očima svoje more. 

Te je noći morska neizmjernost bila vrlo jednolična, 
jednobojna, da si od svega mogao razaznati jedino silnu 
dubljinu. 

Obzorje nije prikazivalo ništa, nikakovo geoložko doba, 
pa je nekada u davnini, u početku svieta, moralo biti 
ovako isto neopredieljeno, bez masti, bez izražaja, a gle- 
dajući ga dugo morao si pomisliti, da ništa ne vidiš, — 
nego vječnost, koja jest i koja ne može a da ne bude. 

Nije to bio ni dan ni noć, jer sve bijaše osvietljeno 
nekim mističnim svjetlom, za koje niesi znao, odakle do- 
lazi. Sve je bilo nekako sivkasto, neopisivo bliedo .. . 

More u svom mističnom počinku i snu kao da se je 
zastrlo nekom prozirnom koprenom. 

Gore visoko bilo je razštrkanih oblaka, ali se u ta- 
mnini nekako izmiešaše, pa su tako izmiešani bili više. 
nalik na zastor nego na oblake. 

Nu na jednom mjestu obzorja, vrlo nizko, tamo dolje 
blizu vode, bolje su se opažali, premda bijahu vrlo daleko. 
Samo ti oblaci, što si ih jedva zamjećivao, nešto su ozna- 
čivali, čovjek bi rekao, da je tamo u njima bila zapisana 
neka melankolična misao, neprotumačiva misao cieloga 
toga ništavila — — pa su ti oči uviek tamo lutale i gle- 
dale nekako nehotice. 

Sto su se više oči Jeanove priučavale na tamninu, 
koja se je svuda sterala, to je većma gledao one daleke 
nevidljive i jedine oblake na obzorju, koji kao da su pri- 
kazivali neko biće, što pada i pruža obje ruke, tražeći 


pomoć. 
šk 

Opazivši sličnost te prikaze, činjaše mu se, kad je 
dulje gledao, da je to zaista prava ljudska prikaza, uve- 
ćana do ogromnosti, jer je bila u daljini. 

A zatim u njegovu utvaranju, koje je bilo puno 
snova i primitivnog praznovjerja, ta žalostna sjena, što ju 
opažaše na kraju svieta u oblacima, izmiešala se malo po 
malo s uspomenom na umrloga brata, što mu bješe došla 
na oči. 

Kao što se djeci u nježnoj njihovoj mašti javljaju 
razne prikaze, tako su isto i njemu dolazile... Nu rieči 
su odviše jasne i ograničene, da opišu te njegove prikaze 
i čuvstva, .. . trebali bismo za njih onaj neizvjestni jezik, 
kojim čovjek običava kadkada u snu govoriti, i kojega 
se ne može na javi više sjetiti. 

Gledajući te oblake, osjeti, kako ga obuzima neka 
tuga, neka silna, nepoznata, mistična tuga, koja mu 
hladnoćom obljeva dušu. Bolje nego malo prije shvaćaše 
sada, da više ne će vidjeti svoga siromašnog malog brata, 
nikada više. Žalost i tuga trebala je dugo da probije 
tvrdi oklop njegova srca, ali kad ga je probila, obuze ga 
posvema. 

Pred njegovim je očima lebdilo ljubko lice Silve- 
strovo i njegov djetinjski pogled. Kad pomisli, da ga ne 
će nikada više živa vidjeti, i protiv volji je zaplakao, 
premda mu za cieloga njegova života nije iz očiju 
suza potekla. — Nu zato su sada stale suze teći brzo i 
neprestano niz njegove obraze, a poslije njih i jecanje 
mu se izvijalo iz grudi. 

Ribario je jednako kao i prije, naglo i neprestano, 
ne gubeći vremena i ne govoreći ništa, a ostali, koji su 
čuli gdje jeca, niesu se usudili pokazati da čuju, jer su 
se bojali, da ga ne razgnjeve. | 

On je mislio i tvrdo vjerovao, da poslije ovog života 
nema više ništa... 

Nu iz poštovanja prema svojima često je molio u za- 
jednici za pokojnike, premda je držao, da duše poslije 
više ne žive... 

Mornari svi tako mišljahu i govorahu, kao .da se to 
samo po sebi razumije, ali su se zato ipak bojali koje- 
kakvih prikaza i niesu se približavali noću grobljima, pa 
se pouzdavahu mnogo u svetce i zaštitnike mornara i 
poštivahu posvećenu zemlju oko crkava. | 

Tako se je i Jean bojao, da ga more ne proguta, 
kao da ono većma uništuje biće. 

Pomisao, da je Silvestar ostao tamo dolje u onoj 
dalekoj zemlji, još ga je većma razžalostila, nego da je 
umro i da je mogao biti zakopan kod kuće kraj erkve. 

Nije se obazirao na drugove, već je plakao i jecao, 
kao da je sam. 

.. .. Okolo njega postajaše praznina sve to bljedjom, 
premda je istom bilo dva sata poslije ponoći, i to se je 
bljedilo sve više širilo. .. . razprostiralo u neizmjernost . . . 

Radjala se i pomaljala zora i raztvarala oči, a duh 
mnogo bistriji razaznavaše bolje neizmjernost silne pučine ; 
obzorje kao da je sve više uzmicalo i hitilo daleko, daleko. 

Bliedo to svjetlo postajaše sve to jačim, da si mogao 
pomisliti, e se vječnost osvjetljuje sve jačom svjetiljkom, 
upaljenom iza sivih oblaka, pa da se kao straši pomutiti 
vječni mir ove tihe pučine. 

Ta svjetiljka hijaše sunce, koje se dizaše bez snage, 
da lagano zapliva nad hladnim nepomičnim vodama... 

Nigdje se nije vidjelo ružičasto svjetlo zore, sve bi- , 
jaše bliedo, žalostno. A na palubi ,Marije“ plakaše veliki 
Jean... 

Suze toga divljeg brata i velika melankolija vanjskoga 
svieta . .. to bijaše izraz žalosti nad grobom maloga vo- 
jaka, koji je na islandskim vodama proživio polovicu svo- 
jega života... 

Kad se je sasvim razdanilo, obriše Jean naglo svoje 
oči rukavom košulje i nije više plakao. I tako . bilo sve 
svršeno. 

Činilo se, da ga je posao ribarenja sasvim zaokupio : 
i da nije ni na što više mislio. 

U ostalom udice bijahu vazda pune riba, pa ruke 
niesu mogle počivati. 

Oko njihove ladje, u neizmjernosti, opet se je sve 
izmienilo. Jutro je svanulo, pa se silne daljine stadoše 
sada zbližavati. Kako to,. da im se malo prije pričinjaše 
more tako neizmjernim? Ta obzorje je sada sasvim blizu. 

Praznine se stadoše puniti maglama što su letjele - 
i lepršale, pa se ove lagano spuštahu kiso biele lake ko- 
prene sa svih strana i od svakuda na jednom, da si po- 
mislio, kako će te obaviti, te ne ćeš imati više zraka za 
gutanje. | 
To bijahu prve rujanske magle. | 

. Za nekoliko je časaka bilo sve tako obavijeno, da 
oko , Marije“ nisi mogao od magle ništa . vidjeti nego 
nekakovo vlažno bljedilo. 

— Eto, već je dojurila kleta magluština, — rekoše 
mornari. 

Već su oni odavna poznavali tu neizbježivu dru- 
garicu svoga ribolova, koja je navieštala konac njihova. 
= boravka na Islandiji, vrieme povratka -u Bretagnu. 

U sićušnim svjetlucavim kapljicama sjedaše magla 
na njihove brade i porez to je ov njihova 
tamna lica. 

Kad bi gledali jedan drugoga. s. dada kraja ladje 
na drugi, činilo se kao da su kakove prikaze,. dok su 
bliži predmeti. izgledali: nekako jasniji pod tim čudnim 
bliedim svjetlom. 

Pazili su da ne dišu dldokei ustima, jer se dje 
hladna vlaga osjećala na plućima. 

U to se vrieme mnogo brže ribarilo, jer nisu ništa 
razgovarali, pa si zato svaki trenutak čuo, kako -je težka 
riba pala na daske stare ladje, kao da si bičem po drvetu 
ošinuo. Tada bi se ribe stale biesno praćikati, lupajući 
naokolo repom. Sve je naokolo bilo. osuto morskom vodom 
i ribljim srebrolikim ljuskama. 

Poradi silne množine riba, što ih je morao parati, 
porezao si u brzini ruku velikim svojim nožem, pa se 
je grimizna njegova krv pomiešala sa rasolom. 


| X. | | 

Deset punih dana proživješe oni u toj magli, a da 
niesu ništa vidjeli. Ribolov je bio dobar, pa im zato u NE: 
čitom poslu nije bilo dosadno. 

: Od vremena do vremena redovito je jadid: od njih 
sri da puše u rog, iz kojeg je izlazio zvuk sličan: 
rikanju divlje zvieri. 
> Kadkada je iz magle odvratilo njihov poziv isto ta- 
kovo rikanje. Tada su postali oprezniji. Ako se je rikanje 
približavalo, svi su slušali toga nepoznatog susjeda, čija je 
prisutnost bila ipak pogibeljna. Nagadjali su, tko bi to: 
mogao biti, samo su na nj mislili i nastojeći, da ga opaze, 
napinjali bi oči, da prodru bielu tu koprenu, razastrtu 
u, zraku. | 

Zatim: se stala ladja udškivaći jer se Je BJE nee 
zine trublje gubilo u daljini. 

. Tako ostadoše opet sami u tišini posred neizmjernih 
nepomičnili voda. Sve je bilo natopljeno maglom. Hlad- 
noća postajaše sve žešćom, sunce se i Maso na 
obzorje. 

Svako su jutro mjerili olovom visinu vode bojeći se, 
da se ,Marija“ suviše ne približi Islandiji. Ali sva nado-' 
vezana užeta nisu mogla da dopru do zemlje. 

Bili su dakle na debeloj pučini. 


104 


Život je bio težak, ali zdrav. Hladnoća je dnevna 
činila, te su većma osjećali večernju lagodnost, ugodnost 
toploga ležišta, kad su sasli u utrobu ladje, da: poslije 
večere spavaju. 

Ti ljudi niesu po danu ništa medju sobom razgovarali. 
Svaki je sa svojom udicom stajao po više sati na istom 
mjestu. Samo su ruke uviek radile. Bijahu nedaleko jedan 
od drugoga, ali se niesu vidjeli. 

Ta tišina, magluština i tamnina uspavljavala je njihov 
duh. Hvatajući ribe, pjevaše svaki za se kakovu pjesmicu, 
ali samo poluglasno, da ne poplaši ribe. 

Na žene gotovo niesu ni mislili, jer im je bilo zima, 
ali su zato sanjarili o divotnim stvarima, kao u snu, jer 
i njihove misli bijahu maglovite . . . 

Magloviti mjesec kolovoz obično je svake godine za- 
ključivao takim tužnim načinom ribarenje na Islandiji. 

Jean je opet kao i do sada po običaju radio i živio, 
kao da i nije osjetio silne boli; bio je vazda okretan i 
svjež, marljivo je ribario, kao da se nije ništa dogodilo. 

Kad su kod večere dolje sjedjeli, a u pročelju nji- 
hova zaštitnica Majka Božja od ilovače; kad su sjedjeli 
s velikim noževima u ruci uz dobro toplo jelo, smijaše 
se kao i prije na smješice, što ih drugi pripoviedahu. 

Možda je u svojim mislima bio zaokupljen Gaudom, 


koju mu je mali Silvestar za cielo namienio još i u 
zadnjim časovima svoga života, — koja je sada postala 


siromašnom djevojkom . .. osamljenom i ostavljenom ... 
A možda je i žalost za bratom. živjela u dubljini 
njegova srca... 
Nu srce je Jeanovo bilo djevičansko, neprozirno i 
nepoznato, u kojem se je svašta dogadjalo, a da nije 
nitko ništa vidio. 

XI. 

Jednoga jutra oko tri sata, kad su mirno snivali 
obkoljeni magluštinom, začuše nekakav žamor glasova, 
kojih se zvuk prenjee njima nekako čudnovatim i ne- 
poznatim. 

Oni MINA u čudu jedan drugoga. 

Tko to govori ? 

— Ne, nitko. — Nitko od njih nije ni rieči pro- 
zborio. 

Pa zaista je izgledalo, kao da glasovi dolaze iz one 
praznine, koja se oko njih prostiraše. 

Sada je onaj, koji je imao da piri u trublju i koji 
ju je od jučer zaboravio, pohitio do nje i napeo svu svoju 
snagu, da zatrubi, što jače može. 

Već su od njezina zvuka morali zadrhtati u toj tišini. 

A zatim, kao da je upravo kakova prikaza bila do- 
zvana tim jasnim i silnim zvukom trublje, iznenada se 
pojavi pred njima s nekom prietnjom silna prikaza: jadra, 
paluba, užeta, slika i prilika nekakve zračne ladje i to 
svuda okolo njih na jednom, kao one utvare, što se 
zrakom svjetla. pojavljuju na razastrtom platnu. 

I ljudi se pojaviše nagnuti na naslon, gledajući ih 
razrogačenim očima, kao da sw se začudili i uplašili . .. 

Pograbiše brzo vesla i pritke, — sve što su zahvatiti 
mogli, — pa uprieše s Marije u rebra one vanjske pri- 
kaze, da održe u dovoljnoj daljini te svoje posjetioce. 

A oni takodjer u brzini pružiše sa svoga broda du- 
gačke prutove, da ih odbiju. 

Nu jarboli i užeta u visini izmiešaše se nad njihovim 
glavama, ali se naskoro i razriešiše, jer je udarac bio 
lagan poradi vrlo mirnog vremena. Udarac je bio dapače 
tako lagan, da se je pričinilo, kao da ta druga ladja 
nema jarbola ili da je njihov jarbol nekako lagan i 
mekan kao sjena... 

Nu kad je iznenadjenje -minulo, ljudi se stadoše 
smijati, jer su se prepoznali : | 

— EJ! je li to , Marija“ ? 

 — Bj! Gaose, Laumec, Guermeur ! 

Prikaza bijaše Kraljica Berta pod kapetanom Lar- 
vočrom iz Paimpola, a mornari bijahu iz okolnih sela. 

Onaj veliki s ernom bradom, koji u smiehu po- 
kazivaše biele svoje zube, bijaše Kerjćgon iz Ploudaniela, 
a ostali su bili iz Plounčsa i iz Plounćrina. 

— Za što nieste pirili u trublju, vi magarci? — 
pitaše Larvočr sa ,Kraljice Berthe“. 

— Ele, a vi! gusarske ptice, za što se vi niste 
javili? . 
— Oh! mi... to je nešta drugoga, nama je zabra- 
njeno bučiti. (On je to odgovorio nekom misterioznošću, 
nekim čudnim posmjehom, na koji su se i poslije sjećali 
mornari na , Mariji“ i mnogo o tome razmišljali.) 

A zatim, kao da je suviše jasno rekao, završi šalom : 

— Naš se je rog razbio, jer smo suviše u njega pirili. 

I on pokaza jednoga mornara sa tritonskim licem, 
koji je imao silan vrat i ogromna prsa, koji bijaše neiz- 
mjerno širok, a imao je male noge, pa je izgledao nekako 
čudno sa svojom nespretnom snagom. : 

I dok su se tako gledali čekajući, da kakav vjetar 
dune i da ih razdieli svakoga na svoju stranu, stadoše 
se razgovarati. 

Svi su se uprli sa pritkama, da se ne Šid; kao 
da podsjedaju jedan drugoga. | 

Govorili su o domaćim stvarima, o sodisdićim prim- 
ljenim listovima, o starim roditeljima i o ženama. 

— Moja mi je pisala, da je rodila na Tako 
ću sada imati dvanaestero djece. 

Drugi je dobio dvojke, a treći je naviestio ženitbu: 
liepe Jeannie Caroflove — poznate islandske djevojke — 
s nekim starim nemoćnim bogatašem iz obćine Plourivo. 

. Gledali su se kao kroz kakovu bielu koprenu, pa im 
se pričinjaše, da se je s toga i zvuk glasa promienio i 
da dolazi iz silne daljine. 

Medjutim nije Jean nikako mogao da skine očiju 
s jednoga od onih ribara, s malog nekog ostarijeg čo- 
vjeka, za koga je znao, da ga nije nikada vidio, a ipak 
mu jeodmah rekao: ,Dobar dan, veliki moj Jeane!“ sa 
nekom intimnošću. Taj mornar bio je ružan kao majmun, 
pa je nekako zlobno namigivao na njega prozirnim 
. svojim očima. 

— Ja sam, — reče opet Larvočr sa Kuljia Berthe“, 
— ja sam dobio viest, da je umro unuk stare Ivonne 
Moanove iz Ploubazlaneca, koji je bio u državnoj mor- 
narici na brodovlju u Kini, kao što vam je pozna: 
Velik je to gubitak. 

Kad su mornari na. Mariji“ | to čuli, okrenuše se 
prema Jeanu, da vide, je li znao za tu nesreću. 

— Znam, — reče on tiho i ponosito, — to mi i 
otac javio u posljednjem listu. 

Svi su ga pogledali izvjedljivo, da vide tugu na nje- 
govu licu, a to ga je razjedilo. 

Njihov se je razgovor brzo izmjenjivao kroz. bliedu 
maglu, a časovi njihova čudnog sastanka odmicahu naglo. 

— Osim toga pisala. mi je moja žena, — nastavi 
Larvoćr, — da je kći Mevela Gauda ostavila grad, -da 
stanuje u Ploubazlanecu i da njeguje. staru. svoju baku 
Ivonnu. Sada ona radi u raznim kućama, da se uzdržaje. 
U ostalom, ja sam uviek mislio, da je to čestita i od- 
važna djevojka, premda se drži kao didi i ma da 
se : kicoši. : 

Tada ponovno pogledaše a što mu se nije svi- 
djelo tim više, jer je rumenilo oblilo njegovo lice. 

Time je bio završen razgovor sa mornarima ,Kra- 
ljice Berthe“, kojih nikada više živih ne vidješe. 

Časak iza toga lica im se pričiniše još maglovitija 
nego li do sada, jer njihov brod ne bijaše više tako blizu, 
a na jednom mornari ,Marije“ niesu više imali ništa oti- 
skivati, jer niesu imali ništa tvrda na rtovima svojih pru- 
tova, koji zajedno s veslima, šticama pljusnuše u more, 
kao kakove omrtvjele ruke. 

Oni dakle povukoše na palubu te nepotrebite odpore, 
jer ,Kraljica Bertha“ na jednom nestade u magli, kao 
što nestaje slika, kad utrneš iza papira svjetiljku, što ju 
osvjetljivaše. 

Pokušavahu, da ju dozovu, ali na njihove povike nije 
nitko odgovarao, osim što su začuli neku porugljivu više- 
glasnu buku, koja se je svršila s nekim jaukom, da su se 
svi u čudu s toga pogledali . . . 

»Kraljica Bertha“ nije se povratila s ostalim Islandij- 
cima, jer su mornari ,Samuela Az&mide“ našli u jednom 
zalivu jedan ostanak ladje , Kraljice Berthe“. 

Toga radi niesu je više ni izčekivali. Mjeseca listo- 
pada bijahu svi njezini mornari upisani na ernim pločama 
u crkvi. 

Poslije njihova sastanka s mornarima na ,Masriji“ 
pa sve do povratka nije bilo more nikada burno, dočim 
je tri nedjelje prije razgovora bjesnila silna bura, koja je 
progutala više mornara i dva broda. 

Sjetiše se posmjeha Larvočrova, pa irominljajasi 
o svemu tome izvodili su se razni zaključci. 

Jean je više puta u noći vidio majmunsko namigi- 
vanje onoga jednog mornara, a nekoji mornari , Marije“ 
pitahu se strašljivo, niesu li možda onoga jutra razgova- 
rali s duhovima... 


mim EH 

XII. 

Ljeto je na izmaku. U isto vrieme, kad se stadoše 
dizati prve jutarnje magle, mjeseca kolovoza, vraćahu se 
ribari sa voda islandskih. 

Već su tri mjeseca stanovale osamljene žene u Plou- 
bazlanecu u kući Moanovoj. Gaud postade kćerka u onom 
 gniezdu umrlih mornara. 

Preniela je tamo sve ono, što joj ostade poslije pro- 
daje očinske kuće, i to: svoj liepi krevet po gradskoj modi 
i liepe svoje raznobojne odjeće. 

Sama si je skrojila novu crnu odjeću, nešto jedno- 
stavniju od drugih, pa je poput stare Ivonne nosila ža- 
lobnu kapu bez ikakova nakita, osim ono nekoliko nabora. 

Svaki je dan šivala kod bogatih gradjana, pa se je 
na večer vraćala kući, a da je nije uznemirivao nikakav 
ljubavnik, jer je ostala još uviek nešto malo ponosita i 
jer ju je još uviek okružavalo prijašnje štovanje. 

Kao i prije tako su joj i sada mladići kazivali na 
prolazku : ,dobar večer“, i digli svoj šešir. 

Za liepih ljetnih večeri vraćala se ona iz Paimpola 
dugačkom kamenitom cestom, srčući svom snagom svježi 
morski zrak. 

Šivaći posao nije škodio njezinu liepomu struku, kao 
što škodi onima, koji su uviek nagnuti nad svojim poslom. 
Gledajući more osovila je svoj liepi vitki stas, gledajući 
more i morsku pučinu, gdje je bio Jean... 

Isti je taj put vodio i k njegovoj kući. 

Da podje malko dalje, prema onomu kamenitijemu 
kraju, koji je većma izvržen vjetrovima, došla bi u Pors- 
Even, gdje je drveće obraslo sivom mahovinom, a nagnulo 
se na jednu stranu od vjetra. 

Nu ona bez sumje ne će nikada više doći u Pors- 
Even, premda nije bilo daleko. Jednom je samo u svome 
životu bila tamo, što je bilo dovoljno, da ga dobro upamti. 

U ostalom Jean će za cielo često prolaziti kraj nje- 
zinih vrata, pa će ga moći sliediti svojim pogledom na 
pustoj cesti. 

Ona je vrlo ljubila tu okolicu Ploubazlaneca, pa je 
bila gotovo sretna, da ju je sudba onamo doniela, jer je 
osjećala, da nigdje ne bi mogla biti tako zadovoljna. 

Baš u to doba kao da se toplina širi jače od juga 
prama sjeveru, jer_ su večeri nekako svjetlije, a sunce dugo 
osvjetljuje bretansko more. Zrak je vrlo često čist i miran, 
a nebo jasno, da ne možeš opaziti na njem nikakva 
oblačića. 

U vrieme, kad se je Gaud vraćala, već se je smr- 
kavalo, pa su stvari naličile sjenama. Tamo amo opažao 
se u tamnini po koji busen medju kamenicama. Po ne- 
koliko stabala sačinjavaše u onoj praznini čudnu gomilu, 
a kućarice su na obronku nekako grbavo izgledale. 

Na razkršću je Sin Božji čuvao poljane i razširio 
svoje crne ruke na starom križu, a u daljini širila se 
morska pučina pod svjetlim obzorjem. 

U tome je kraju i taj mir 1 ta tišina, dapače i liepo 
vrieme bilo nekako melankolično. Pored toga lebdila je 
nad svima neka zabrinutost, neki strah, koji kao da je 
s mora dolazio, kome su bili povjereni toliki životi i koji 
uviek prieti, ma bilo i mirno, ma i spavalo. 

Gaudi nije put bio nikada dalek, jer je uz put sa- 
njarila. Osjećala je slani zadah morski i ugodni miris 
sitnoga evieća, kojim su bile pećine obrasle. | 

Da nije bilo stare bake Ivonne, koja je na nju kod 
kuće čekala, ona bi drage volje dulje ostala na cesti, 
kao što čine djevojke, koje rado sanjare u perivojima za 
ljetnih večeri. 

Prolazeći tim krajem sjećala se uspomena iz svoga dje- 
tinjstva; ali kako su sve te uspomene postale neznatne i 
bliede, jer ih je njezina ljubav sasvim iztisnula! 

No uza sve ono, što je medju njima bilo, uviek je 
držala Jeana svojim vjerenikom, — divljim vjerenikom, 
koji joj se ugiba, možda i prezire, ali ona je ipak čvrsto 
ostala kod toga, da mu ostane vjerna, a da nije o tome 
nikomu ništa govorila. 

Za sada joj je bilo drago, što je na Islandiji, jer 
ga tamo more čuva u zabiti, da se ne može podati drugoj 
djevojci . 

Istina je dika da će se on ovih dana vratiti, ali 
ona je s velikim mirom gledala na sadašnji povratak. 

Ona je osjećala, da njezino siromaštvo ne će biti 
razlog, da je on većma prezire, — jer on nije mladić, 
kakovi su drugi mladići. 

A napokon i smrt siromašnoga Silvestra za cielo ih 
je zbližavala. 

Poslije povratka svakako će on doći u pohode baki 
svojega prijatelja, a ona je odlučila biti tom prilikom 
kod kuće. Misljaše, da joj to ne može nitko zamjeriti. 

Činit će tako, kao da se ništa više ne sjeća, pa će 
se s njime razgovarati, kao da ga već odavna poznaje, 
govorit će s njime _.vrlo ljubazno kao s bratom Silve- 
strovim i nastojati, da se što naivnije drži. 

A tko zna? — možda ne će biti nemoguće, da ona 
postane njemu nešto kao sestra, osobito sada, gdje je tako 
_ osamljena na svietu, da će se moći osloniti na njegovo 
prijateljstvo, da će dapače to prijateljstvo od njega zatražiti. 

Ona je držala, da je on nešto divlji, da je suviše 
tvrdoglav u svojoj težnji, da bude nezavisan, ali da je 
zato ipak dobar, iskren i sposoban, da shvati dobrotu, 
koja izlazi ravno iz dubljine srca. 

Što će on osjetiti, kad je nadje u toj ruševini tako 
siromašnu i tako jadnu?... Zaista vrlo siromašnu, oh! 
da, jer stara baka Moan nije više mogla na nadnicu, pa 
nije ništa više imala nego svoju mirovinu. Istina je do- 

duše, da je vrlo malo jela, pa su Bu mogle živjeti bez 
ičije pomoći . 

Kad je došla do kuće, bijaše već crna noć. Prije nego 
što udje, morala se nešto malo spustiti niz pećinu, jer je 
njihov kućerak ležao iznad male provale nedaleko ceste, 
koja vodi u Ploubazlanec. Kućerak bijaše sakriven izpod 
debelog krova od tamne slame, a zidovi bijahu takodjer 
tamni i pećinasti, obrasli mahovinom i čupercima zelene 
trave. Morala se je uzpeti na tri stepenice i otvoriti vanjska 
vrata, pritegnuvši mali užinac kroz rupu. Kroz mali otvor, 
probijen u debeli zid, vidjela se pučina morska i bliedo 
svjetlo obzorja. 

U velikoj peći plamsaše mirisavo smrekovo granje, 
što ga je stara Ivonna nakupila, prolazeći cestom. Sada 
je sjedjela i pazila večeru. Kad je bila u sobi, zamotala 
bi glavu rubcem, da ne kvari svoje kape. Njezino još 
liepo lice bilo je osvietljeno crvenim svjetlom njihove vatre. 

Ona pogleda Gaudu svojima nekada tamnim očima, 
koje su sada bile nekako bljedolike, mutne, neizvjestne 
od silne starosti. 

Svaki put je jedno te isto kazala: 

— Ah! Bože moj, dobra moja kćerko, kako se ti 
večeras kasno vraćaš . 

— Ali ne, bako, odgovori Gaud mirno, jer je već 
bila naučna na te rieči. Vratila sam se u isto vrieme 
kao obično. 

— Ah! meni se je pričinilo, kćerko, da si se nešto 
kasnije vratila. 

Večerale su kod stola, koji već nije imao nikakova 
oblika, tako se dugo upotrebljavao, ali zato bijaše ipak 
još debeo kao kakav komad hrasta. 

Cvrčak nije nikad propustio, a da im ne zasvira 
svoju oštru pjesmu. 


ERavrmaesčnoa zanio 

Jedan dio kućice bio je sačinjen i zagradjen od đe- 
belih dasaka, koje su ervi već raztočili. 

Kraj ove stiene od raztočenih dasaka bilo je drveno 
ležište, u kojem se je rodilo mnogo ribarskih naraštaja, 
u kojem su spavale i umirale njihove ostarjele majke. 

O drvenom svodu visjele su stare kućne gospodarske 
stvari, svežnji raznih trava, drvene žlice i stare udice, 
koje su tamo spavale od posljednjeg brodoloma, kad je 
posljednji Moan zaglavio. Sada su miševi glodali užeta 
tih udica. 

(zaudin je krevet bio smješten u jednom uglu, te je - 
sa svojim zastorima od bieloga muselina izgledao vrlo 
svjež i novovjek u toj celtičkoj kućarici. 

Na zidu je visjela slika Silvestrova u mornarskom 
odielu. Njegova je baka objesila na okvir vojničko odliko- 
vanje i pričvrstila ga malom kotvom. 

Gaud mu je u Paimpolu kupila vienac iz crnog bi- 
sera, kakovim se viencima ovijaju u Bretanji slike po- 
kojnika. To je dakle bio njegov mali spomenik, to bijaše 
sve, što je njega spominjalo u njegovu bretanjskom 
kraju... 

Za ljetnih večeri niesu palile svieće iz štednje. Kad 
je bilo liepo, sjedjele su neko vrieme na kamenoj klupi 
pred kućom i gledale prolazeći sviet. 

Poslije toga legla bi stara Ivonna u staro raztočeno 
drveno ležište, — a Gauda u svoj liepi krevet. 

Zaspale su brzo, jer su mnogo radile, mnogo hodale. 

Ona je doduše mislila na povratak Islandijaca, ali kao 
odvažnu, pametnu djevojku niesu te misli smućivale ... 


XIII. 


Ali kad je jednoga dana čula u Paimpolu govoriti, 
da se je , Marija“ vratila, osjeti, kako je obuze neka 
grozničavost. 

Islandski ribari. 8 

Cieli njezin dosadašnji mir ostavi je najednom. Brzo 
je svršila svoj posao i odputila se kući prije nego obično, 
i žureći se opazi iz daleka na cesti, da se on približuje. 

Noge su joj stale klecati. 

Već je bio vrlo blizu. Vidjela ga na dvadeset koraka, 
vidjela je njegov divni stas, kovrčaste kose i ribarsku kapu. 

Tako ga je nenadano sastala, da se je zaista pre- 
plašila, da ne klecne i da on to ne opazi. 

Ona bi sada od stida poginula. . . 

Zatim je pomislila, da je slabo počešljana, da joj je 
lice umorno, jer je prebrzo radila. 

Mnogo bi ona u taj čas žrtvovala, da se je mogla 
sakriti za kakav žbun ili pećinu. 

U ostalom vidjelo se i na njem, da je htio uzmaći, jer 
je stao i htio da pronadje drugi put. 

Ali je bilo prekasno i oni prodjoše jedno kraj dru- 
goga na uzkoj cesti. 

Da se je ne dotakne, stao je on uz pećinu sa strane, 
kao plašljiv konj, pa je pogleda divlje i naglo. 

A ona je digla oči i proti volji ga pogledala zastra- 
šenim i molećim pogledom. 

I ti pogledi, nehotice izmienjeni strjelovitom brzinom, 
razširiše njezinu zjenicu, koja je sievnula i kresnula pla- 
vičasti plamen, dok joj je lice sasma porumenilo sve 
do ušiju. | 

On se je dotaknuo svoje kape i rekao: 

— Dobar dan, gospodjice Gaud! 

— Dobar dan, gospodine Jeane, — odvrati ona. 

I to je bilo sve. 

On je prošao. 

Ona je nastavila svoj put podrhtavajući, ali osje- 
ćajući, što se je većma udaljivala, da je krv opet stala 
teći i snaga se vraćati... 


ian 

Kod kuće je našla staricu Ivonnu, gdje sjedi u 
jednom kutu sobe i plače, držeći ruke na očima, jecajući 
kao malo diete: hi, hi, hi! Bila je sasma razčešljana, 
pa .je njezin čuperak kose pao niz tjeme, a naličio je 
sivkastomu čuperku konoplje : 

— Ah! dobra moja Gaudo, — vidjela sam sina 
Gaosova kraj Ploubazlaneca, kad sam se okrenula kupeći 
drva, — razgovarali smo o mome malome. Jutros su se 
povratili sa Islandije, a o podne je bio ovdje u pohodama, 
ali me nije našao, jer sam bila vani. Siromašni je mladić 
takodjer imao suzne oči... Pratio me je sve do kuće, 
dobra moja Gaudo, i htio nositi onu moju pregršt drva... 

Ona stajaše i slušaše, pa joj se srce okamenilo kad 
pomisli, da je prošao posjet Jeanov, o kojem je toliko 
mislila i htjela mu mnogo toga tom zgodom kazati. 
Možda više ne će doći... sve je dakle svršeno... 

U taj čas pričinila joj se kućarica mnogo žalostnijom, 
siromaštvo težim, a svijet praznijim, — pa je oborila 
oči i glavu želeći, da umre na mjestu. 


XIV. 


Zima se je stala malo po malo primicati. Tamni 
dani prolazili jedan za drugim jednolično i tužno, ali Jean 
nije više došao, — i obje žene življahu osamljeno. 

Kad je pritisnula zima, život im je postao mnogo 
teži i skuplji | 

Napokon je i starici Ivonni bilo težko udovoljiti. 

Njezina je siromašna duša stala potamnjivati, pa je 
toga radi bila više puta ljuta.i govorila vrlo zlobne stvari 
i psovke. 

Dva tri puta u tjednu bijaše tako nesnosna i raz- 
dražljiva, kao što se djeca razdraže na kakovu god sitnicu. 

Siromašna starica!... ona je bila tako dobra, dok 
bijaše bistra, pa Gaud nije mogla prestati da ju štuje. 

* 


116 


Bila je uviek dobra, pa da sada na kraju života 
postane zločestom, da napokon iznese na vidjelo svu onu 
zlobu, koja je za cieloga života spavala, da sada napokon 
siplje cielo čudo prostačkih rieči, — oh tužne li i mi- 
stične sudbine čovječje duše. 

Sada je dapače stala i pjevati, što je bilo još ne- 
snosnije slušati nego li psovke. Pjevala je, što bi joj slu- 
čajno palo na pamet, erkvene oremuse ili gadne kuplete, 
što ih je nekada slušala u luci. | 

Mašući glavom i udarajući takt nogom stala bi pjevati : 


Mon mari vjent de partir ; 

Pour la pćche d'Islande, mon mari vient de partir ; 

I! m'a laissee sans le sou, 

Mais... trala, trala la lou... 

J'en gagne! 

Jen gagne! 

(Moj je muž otišao na islandski ribolov, moj je muž 
otišao, ostavio _ me bez krajcare, ali sve jedno... trala, 
trala, trala la, ja si služim krajcare! Ja si služim kraj- 
care! . .) 

Kad bi god zapjevala, na jednom bi prestala, a oči 
bi joj se tada razrogačile i izgubile izražaj života, — kao 
plamen, kad izdiše, pa prije nego što izdahne, opet jednom 
sievne. 

Poslije toga oborila bi glavu i ostala slomljena, a 
donja čeljust bi joj spala kao mrtvacu. 

Nije više ni na čistoću pazila, što je takodjer bila 
velika kušnja za Gaudu. 

Jednoga se dana nije više mogla sjetiti svoga unuka. 

— Silvestar? ... Silvestar?... — kazivaše ona 
Gaudi, kao da traži, tko je to mogao biti. — Ah! do 
djavola, znaš li, da sam ih toliko imala, kad sam bila 
mlada, i sinova i kćeri, i kćeri i sinova, da sada, vjere 
mi, sama ne znam! ... 


Pomo Google 

I kazujući to, manu svojim navoranim rukama bez- 
brižno i gotovo veselo . 

Sjutradan se dakako opet njega sjećala i pripovie- 
dala sitnarije, što je on radio i govorio, pa je cieli dan 
plakala. 

Oh! kako su tužne duge zimnje večeri, kad nemaš 
granja, Ja naložiš vatru! Raditi, kad ti je zima, raditi, 
da možeš živjeti, sitno šiti i svršiti prije sna posao, do- 
nesen svaku večer iz Paimpola... vrlo je težko. 

Stara baka Ivonna sjedjaše mirno kraj kamina, pru- 
žila noge nad slabu žeravku, a ruke smotala pod pre- 
gaču. Ali prije nego što se umiri, valja s njome raz- 
govarati. 

— Ti mi ništa ne pripoviedaš, dobra moja kćerko, 
a za što mi što god ne pričaš? Za moje dobe znalo se 
liepo pričati i razgovarati. Meni se čini, da mi ne bismo bile 
tako žalostne, da ti što god razgovaraš. 

Tad je Gauda stala pripoviedati razne novosti, što . 
ih je čula u gradu, ilije kazivala imena onih, koje je srela 
na putu, pričala zgode, za koje je slabo marila, jer u 
ostalom sada je ona za sve na svietu slabo marila, pa bi 
prestala u polovici priče, čim je opa, da je siromašna 
starica zadriemala. 

Oko nje nije bilo ništa živo, ništa mlado, da ju sjeti 
na njezino djevojačtvo. 

Njezina će ljepota nestati u samoći... 

Morski je vjetar kroz pukotine prolazio i igrao se 
plamenom svjetiljke. On ju je sjećao na Jeana, ali često 
bolno. 

Kad bi noću bura bjesnila i lamala, kad je sve na 
moru bilo uznemireno u silnoj noćnoj tamnini, onda bi 
s većim strahom na nj mislila. 

Bila je sama, osamljena s tom staricom, pa se je 
bojala gledati u tamne uglove kuće, jerje mislila na pra- 

djedove mornare, koji su ležali u onim drvenim krevetima 
i koji poginuše na pučini morskoj za vrieme ovakove 
bure, a njihove bi se duše mogle na jednom povratiti. 

Osjećaše, da je ta stara žena ne može štititi od: po- 
hadjanja tih pokojnika, jer je i ona već gotovo bila u 
njihovu kolu... 

Na jednom je prodjoše srsi od glave do pete, jer je 
čula, kako je blizu kamina zakreštao sitan glasić, koji kao 
da je izpod zemlje izlazio. 

Veselim naglaskom, koji ju je silno neugodno dirnuo, 
pjevaše taj glas: 

Pour la pčche d'Islande, mon mari vient de partir ; 

IH m'a laissće sans le sou, i 

Mais... trala. 

J'en gagne! 

Jen gagne! 

I tada ona osjeti onaj osobiti strah, koji te obuzima 
u družtvu ludjaka ... 

Vani je kiša šušteći neprestance padala i lievala. 
Čulo se je dapače, kako kaplje po zidu. 

Stari, mašinom pokriveni, krov imadjaše propuste, kroz 
koje je voda uviek jednoličnim šuštanjem prolazila i na 
nekim mjestima padala na pod njihova stana, koji je bio 
pećinast, a mjestimice i zemljom nabijen. 

Osjećala se voda svuda naokolo, pa ih okružavala 
svojom mutnom i hladnom množinom, pa zbog toga su 
morali osjećati stanovnici razštrkanih kućarica Ploubaz- 
laneca još veću osamljenost. 

Nedjeljne su večeri za Gaudu bile najžalostnije, jer 
su one drugdje bile najveselije. Dapače i u onim zabitnim . 
kućaricama na obali morskoj bilo je veselo u nedjelju na 
večer. Tamo amo na pećinama ležale su te kućarice 
dobro zaštićene od kiše, a iz njih se je vani čulo muklo 
pjevanje. 

Unutra pak u sredini stajaše stol sa pićem i jelom, 
a kraj kamina su mornari sušili svoja vlažna odiela, 
dok su starci rakiju gucali. 

Mladići udvarahu djevojkama. 

Sve je bilo opojeno veseljem i zato svi pjevahu iz 
svega grla. 

A tamo dolje, u blizini, bučilo je more, njihov grob... 
i ono je pjevalo svojim užasnim muklim glasom... 

Čopor mladića, što su izlazili iz takovih krčama ili 
se vraćali iz Paimpola, prolazio bi kraj kuće Moanove. 
Bili su to mladići, što stanuju tamo na kraju Pors-Evena. 

Prolažahu vrlo kasno, iza kako su bili u naručju 
djevojaka, pa su bezbrižno hodali, ne brineći se za kišu, 
jer su naučni na valove morske i na buru. 

Gaud bi naćulila uši, da čuje njihove pjesme i nji- 
hove povike — nu brzo bi njihove glasove razpršilo i 
udavilo rikanje bure i šum morskih valova. 

Ona je htjela da razpozna Jeanov glas, ali bi za- 
drhtala, kad bi ga zaista čula. 

Nije od Jeana bilo liepo, što ih nije više pohodio, 
niti je bilo umjestno, da se ovako veseli odmah poslije 
smrti Silvestrove. 

Sve joj se to nije svidjalo! 

Ona zaista nije mogla da ga razumije, — pa kraj 
svega toga nije mogla, a da na nj ne misli, niti je mogla 
vjerovati, da on nema srca. 

Nema sumnje, da on poslije svoga povratka žive 
odviše razkalašeno. 

Ponajprije je kao obično išao mjeseca listopada u 
zaliv Gascogne, — a za Islandijce je to putovanje uviek 
vrlo veselo, jer onda imadu u kesi novaca, a nemaju 
nikakove brige. (Kapetani daju obično jedan dio do- 
bitka u napried za zabavu, ier se čista dobit dieli istom 
u zimi.) 

Kao svake godine, tako su i sada išli na jug po sol, 
pa je on u Saint-Martin-de-Rću obljubio neku ernooku 
djevojku, koja je i predjašnje godine bila njegova draga. 

Šetali su se zajedno pod večer u vinogradima, punim 
mirisa od zreloga groždja i raznoga cvieća, — zajedno 
su tamo pjevali i plesali u berbi, gdje se svi opijaju 
lakom ljubavlju, pijući lagano ugodno vince. 

Poslije toga je , Marija“ odplovila sve do Bordeauxa, 
gdje je u jednoj pozlaćenoj kavani našao opet liepu pje- 
vačicu, koja mu je dala sat, pa se je i od nje opet osam 
dana dao ljubiti i tetošiti. 

Povrativši se u Bretanju mjeseca studenoga, bio je 
kod svojih prijatelja u svatovima kao djever, pa se je 
poslije ponoći često opio. 

Svake je nedjelje nešto novo doživio sa raznim dje- 
vojkama, što su dobre drugarice pripoviedale pretjeru- 
jući Gaudi. 

Tri četiri puta vidjela ga, gdje se iz daleka pribli- 
žuje cestom, što vodi u Ploubazlanec, nu opazila ga je 
za vremena, da mu se ukloni. A i on je u takovim pri- 
likama udario stazom preko polja. 

Kao da se oboje dogovoriše, — -— — sada su bje- 
žali jedno pred drugim. 


XV. 


U Paimpolu žive debela jedna žena, koju zovu go- 
spodjom Tressoleur. U jednoj ulici, koja vodi u luku, ima 
ta gospodja krčmu na glasu medju Islandijei, jer u nju 
dolaze brodovlastnici i kapetani, da se pogadjaju s mor- 
narima, da medju njima izaberu najjače, pijući s njima 
»likovo“. 

Nekada je ona bila liepa a i sada se dobro pazi 
8 ribarima, nu sad ima brke, mužkarački stas i slan govor. 

“No premda žive suviše slobodno, ipak ona pod svojom 
bielom kapom naliči duvni, jer je iz Bretagne, U njenoj 
su glavi ubilježena imena svih mornara onoga kraja kao 
u kakovoj knjizi, — ona .zna, koji su dobri a koji su zli, 
znade, što zasluže i što vriede. 

Jednoga dana mjeseca siečnja pozove Gaudu, da joj 
načini odjeću. 

Radila je kod nje u sobici upravo kraj dvorane, gdje 
mornari piju... 

U krčmu gospodje Tressoleur ulazi se na vrata, 
okružena debelim granitnim kamenom, a ova se nalaze 
po starom običaju izpod prvoga sprata njezine kuće. Kad 
se ta vrata otvore, dune vjetar s mora kroz njihov otvor, 
i gost bane u sobu, kao da ga je tko unutra bacio. 

Soba je nizka i dugačka, okrečena bielim krečem i 
urešena zlatnim okvirima raznih slika, što prikazuju bro- 
dove, luke i brodolome. 

U jednom uglu stoji majka Božja od ilovače na jednom 
stoliću, okružena umjetnim cviećem. 

Stari su zidovi te sobe čuli često puta silno pjevanje 
mornara, vidjeli su mnoga divlja i silna njihova veselja — 
počevši od gusarskih vremena pa sve do današnjeg doba, 
gdje Paimpolci mirno ribare na moru Islandije. | 

Mnogi su ribari kroz tolike godine sa svojim kape- 
tanima utanačili u pijanstvu pogodbu za onim hrastovim 
stolovima. ' 

Šivajući haljinu slušala je Gauda razgovor, koji su 
razpreli iza vrata izsluženi mornari i gospodja Tressoleur. 

Starci su razpravljali o nekoj novoj ladji, koju su 
gradili na gradilištu u luci. Rekoše, da ta ,Lćopoldina“ 
ne će biti gotova do budućega ribolova. 

— Ali hoće, — odgovaraše krčmarica — za cielo 
će biti gotova. To vam ja kažem, jer su već jučer uta- 
načene pogodbe s mornarima. Na ,Leopoldini“ će od- 

ploviti svi mornari stare , Marije“ pod kapetanom Guer- 
meurom, jer će ,Mariju“ prodati i polupati. Pet mladića 
utanačilo je pogodbu preda mnom, — kod onoga stola 
— i podpisaše ju mojim perom — ovako! —- Liepi su 
to ljudi, velim vam: Laumec, Tugdual Caroff, Ivon Duff 
gin Keraezov, de Trčćguier i — veliki Jean Gaos iz 2 Pors- 
Evena, koji vriedi za trojicu! 

»Leopoldina!“ ... Tek što je čula ime ladje, na ko- | 
joj će Jean pdplogtti: Ša patiti ga Gauda, kao da joj ga 
je tkogod čekićem zabio u glavu, da ga samo nikad ne 
zaboravi. ' 

Kad se je na večer vratila u Ploubazlanec, da kod 
svieće dovrši svoj posao, uviek joj je pred očima lebdila 
rieč, koje ju je zvuk izpunjao nekom tugom. 

Imena ljudi i ladja imadu nekakav oblik i, gotovo bi 
čovjek rekao, neki smisao. I to novo neobično ime ,,L6o- 
poldina“ progonilo ju je nekom nenaravnom silom i po- 
stalo tugaljivom obsjenom. 

Ona je izčekivala, da će Jean i opet odploviti na 
» Mariji“, koju je dobro poznavala i koju je Marija štitila 
mnogo godina u buri i nevremenu; zato je sada kod 
promjene, zato je ime ,Lćopoldina“ stvarala u njezinoj 
duši strah. 

Nu najednom pomisli, da je on više ne gleda i da 
za nju ne mari, pa zato se nje ništa i ne tiče, što se 
s njime dogadja. Pa da, što se to nje tiče, da je on ovdje 
ili ondje, da plovi na ovoj ili na onoj ladji, da li je otišao 
ili se je povratio? ;.. 

Hoće li ona biti sretnija ili nesretnija, kad on ode 
na Islandiju, kad dodje toplo ljeto, kad budu kućarice 
puste, a žene osamljene i nemirne, — ili kad se ribari 
povrate? ... 

Sve je to za nju jednako, jednolično — — bez ra- 
dosti i nade. 

Medju njima dvoma nema nikakovih vezova, ništa, što 
bi ih sbližiti moglo, jer on je dapače i Silvestra zaboravio. 

Zato treba da shvati i razumije, kako je za uviek 
nestao u ništavilu jedini san, jedina želja njezina života ; 
ona mora da zaboravi Jeana, dapače mora da zaboravi i 
ime Islandije, koje je titralo u njezinoj duši poradi njega 
tako žalobnom ljubkošću, ona mora da protjera sve te 
misli i da priznade, kako je za nju sve svršeno... za 
uviek svršeno . .. | 

S dragošću je pogledala na onu siromašnu staru 
ženu, gdje spava, kojoj je jošte od potrebe, ali i ona će 
skoro umrieti. 

A poslije toga, poslije njezine smrti, čemu da živi, 
za što da radi ?... 

Južni je vjetar stao duvati i kiša počela padati. 

A i njoj su takodjer suze stale curiti, suze osamljena 
i napuštena sirotčeta, i potekoše niz ustnice sa gorkim 
ukusom, padajući na njezinu radnju, kao ljetna kiša, koju 
je vjetar dotjerao, pa s toga na jednom stane naglo i 

prolazno padati, jer su oblaci odviše puni. 

Bila je sasma slomljena, nije mogla raditi, jer ju je 
uhvatila vrtoglavica, videći prazninu svoga života, pa je 
zato smotala odjeću gospodje Tressoleur, da ide spavati. 

Liegajući u svoj liepi krevet poče podrhtavati na 
cielom tielu, jer je krevet postajao svaki dan vlažniji, 
kao i sve stvari u njihovoj kućarici. 

Medjutim, kako je bila vrlo mlada, plakala je doduše 
još malo, ali se je napokon sgrijala i zaspala. 


XVI. 
Još je nekoliko tmurnih nedjelja prošlo, pa već na- 
dodjoše prvi dani mjeseca veljače. | 
Vrieme bijaše dosta liepo i blago. 

Jean se baš vraćao od brodovlastnika, gdje je primio 
svoj dio dobitka za prošlo ljeto oko 1500 franaka, koje 
će predati svojoj majci po obiteljskom običaju. 

Godina bijaše dobra, pa se je s toga zadovoljno 
vraćao 

Kraj Ploubazlaneca opazi gomilu, koja se je na cesti 
skupila. Jedna starica mahaše u sredini gomile svojom 
batinom, a oko nje se sakupili smijući se dječaci... 

Baka Moanova!... | 

Tu je baku Silvestar obožavao, a sada je postala | 
ruglo derišćadi na cesti! To ga je silno dirnulo. 

Ploubazlanski derani zadaviše joj mačka, pa im se 
zato prieti batinom, jer se silno ljuti i očajava. 

— Ah! da je on ovdje, "moj dobri Silvestar, ne bi 
se vi za cielo usudili, vi lopovi! | 

Trčeći za njima, da ih tuče, sruši se, kapa joj padne, 
a odjeća se sasma zablati, pa su za njom vikali, da je 
pijana. 

Jean je dobro znao, da to nije istina, jer je ona 
uviek pila samo čistu vodu. 

— Zar vas nije stid? —- dovikne on dječarcima lju- 
tito i strogo. 

U tren oka svi dječaci odletješe izpred velikoga Gaosa. 

Gaud se upravo vraćala iz Paimpola, noseći posao za 
na večer, pa je iz daleka opazila gomilu i upoznala svoju 
baku. Uplašeno dotrča donle, da vidi, što se je dogo- 
dilo — i shvati sve, opazivši mrtvoga mačka. 

Pogleda Jeana svojim iskrenim očima, a on svojih 
nije svrnuo na stranu. Sada niesu mislili, da bježe jedno 
pred drugim, samo se oboje zacrvenješe i gledahu se 
u čudu, što su tako blizu jedno drugome; ali gledali su 
se bez mržnje, gotovo umiljato, jer ih je ista misao i isto 
sažaljenje iznenada zbližilo. 

Djeca su već odavno mrzila na toga siromašnog 
mačka, jer je bio crn, a izgledao kao vrag, ali je kraj 
svega toga bio vrlo dobar mačak, pa kad si ga s bliza 
gledao, vidio si njegove umiljate oči. Utukoše ga šljunkom, 
pa mu je izbijeno oko visjelo. 

Siromašna je starica još uviek psovala i prietila se. 
Napokon se zaputi kući, držeći i noseći crnoga mačka 
za rep, kao da nosi kakova zeca. 

— Ah! dobri moj Silvestar ... dobri moj Silvestar, 
da si ti na svietu, ne bi se oni usudili to učiniti, za cielo 
ne bi!... 

Suze joj navrieše na oči, cureći niz navorano lice, a 
ruke pune plavih žila silno su drhtale. 

Gauda joj opet metnu kapu na glavu i stade ju tje- 
šiti umiljatim riečima. 

Jean je pak bio razjaren, što su djeca tako zlobna. 
Srdio se, što su tako razžalostila siromašnu staricu! I 
njemu su gotovo suze potekle. Ali ne zbog onoga mačka, 
to se samo po sebi razumije, jer mladići kao što je on, 
vole se doduše igrati sa životinjama, ali ih ne ljube. 
Njega je srce boljelo, gledajući staricu, kako nosi mačka, 
držeći ga za rep. 

Pomisli na Silvestra, koji ju je toliko ljubio, i na 
žalost, koju bi on osjetio, da: mu je tkogod mogao  pro- 
reći, kako će ona u nevolji svršiti jadni svoj život. 

Gauda se stala izvinjavati, kao da je ona morala pa- 
ziti na njezinu vanjštinu. 

— Mora da se je srušila, kad je tako blatna, — 
kazivaše ona tiho; odjeća joj doduše nije nova, to je. 
istina, jer mi nismo bogate, gospodine Jeane, ali ja sam 
ju i jučer popravila, pa kad sam jutros otišla od kuće, 
bila je čista i uredna. | 

On ju pogleda, dirnut većma tom malom i jedno- 
stavnom izprikom, nego što bi ga dirnule vješte fraze. 

ili plač. Nastaviše žalostnu šetnju jedno uz drugo, pri- 
bližujući se Moanovoj kućarici. 

On je dobro znao, da je ona ljepša nego ikoja dje- 
vojka, ali odkako postade siromašnai odkada je bila za- 
vita u crno, pričini mu se još ljepšom. Postala je mnogo 
ozbiljnijom, a sive joj oči gledahu nekim plahim izrazom, 
ali se pričinjalo, da njima ipak dublje gleda sve u dno 
duše. I stas joj postao vitkiji. Jednom rieči, ona bijaše 
u ovietu svoje krasote. 

Sada napokon izgleda kao pravo ribarsko djevojče, 
jer je nosila crnu odjeću bez ikakva uresa. 

Kad si ju gledao, nisi mogao razaznati, za što ipak 
naliči gradskim gospodjicama. Nešto je bilo, te je nali- 
čila gospodjici, ali nisi znao što, pa joj zato niesi mogao 
da spočitneš to držanje. Možda je njezin steznik već od 
nekada podao ljepši i okrugliji oblik njenim grudima. Ali ne, 
ta je osobitost bila u njezinu mirnom glasu i pogledu. 


XVII. 


On ih je pratio upravo do kuće. Idjahu kav da idu 
na sprovod onomu mačku, što je izgledalo sada gotovo 
smiešno, jer su na vratima stajali ljudi i smijali se. 

Stara Ivonna idjaše u sredini, noseći mačka. Gauda 
s desne strane zbunjena i rumena, a veliki Jean na lievo 
sasma zamišljen. 

Gauda nije ništa govorila, bojeći se, da Jean ne uhvati 
priliku, da ode. Ona je htjela, da joj vječno ostane u pa- 
meti umiljati onaj pogled, koji je u njega zapazila, pa 
je zato htjela žmireći hodati, da ništa drugo ne vidi, 
htjela je tako dugo koracati uz njega, sanjareći u sebi, 
ne želeći nikada doći do njihove prazne i tužne kućarice, 
gdje će sve otići u ništavilo. 

Kod vrata osjetiše neodlučne trenutke, kad no srce 
kao da prestaje kucati. 

Stara baka unidje i ne obazrevši se, a zatim Gauda, 
oklievajući, i napokon udje i Jean... | 

On je sada prvi put u životu bio kod nje, možda 
bez ikakva cilja, jer što bi on i mogao namjeravati ? 

Prešavši preko praga dotaknu se najprije svoga še- 
šira, a zatim mu pogled pade na sliku Silvestrovu, oba- 
vitu malim mrtvačkim viencem od ernoga bisera. Pri- 
maknu se k njegovu viencu, kao da se primiče grobu. 

Gauda stajaše naslonivši se rukom o stol. 

Sada je sve naokolo gledao, a ona je sliedila nje- 
gove poglede, kojima kao da je zagledavao njihovo siro- 
maštvo. Premda je stan tih napuštenica bio čist i uredan, 
ipak je odavao veliko siromaštvo. 

Možda će sada osjetiti nešto malko sažaljenja, kad 
razabere, u kakvo je siromaštvo pala. 

Od negdašnjeg bogatstva samo je još preostao bieli 
krevet, liepi djevojački krevet, koji je nehotice Jean više 
puta pogledao... 

Ništa nije govorio .. . 

Zašto već ne odilazi? 

Starica je bila u svojim jasnim časovima vrlo oštro- 
umna, pa se je pričinjala, da ga i ne vidi. 

Stajahu jedno pred drugim, muklo i uplašeno, gle- 
dajući se, kao da jedno drugo izpituje. 

Nu časovi su uzmicali i svaki ih je trenutak mira 
sve više iznenadjivao. 

Oni se sveudilj gledahu duboko u dušu, kao da će 
se nešto svečano i neizmjerno dogoditi. 


— Gaud, — upita on ozbiljno, — ako vi još uviek 
želite. . . 

Što li će on kazati? 

Stala je provirivati velika odluka, nenadana njegova 
odluka, koju je u jednom trenutku stvorio ... 

— Ako još uviek želite... Ove je godine bio dobar 
ribolov, pa imam nešto malo novaca... 

Ako ona još uviek želi! Što li on hoće? Da li je 
dobro čula? Jeli ona bila poražena neizmjernošću onoga, 
što je mislila, da razumije? 

A stara Ivonna naćuli uši iz svoga zakutka, osjeća- 
jući, da se sreća primiče... | 

— Mi bismo se mogli vjenčati, gospodjice Gaud, 
ako vi još uviek želite... 

On je izčekivao odgovor, ali ona nije odgovorila. 
Tko joj prieči, da ne kaže: ,da“?... 

Začudio se, strah ga stao hvatati; — pa to ona opazi. 
Objema se rukama: naslonila na stol, probliedila, a oči joj 
se zamagliše, te nije mogla ni rieči progovoriti . .. 

— No, Gaudo, zašto ne odgovoriš! — reče stara 
baka, dignuvši se i približivši se k njima. Vidite li, go- 
spodine Jeane, to ju je silno iznenadilo, pa zato joj opro- 
stite. Ona će vam malo kasnije odgovoriti . .. Sjednite, 
gospodine Jeane, i popijte s nama čašu jabučnjače. 

Ne, Gauda nije mogla ni rieči prozboriti, jer je bila 
u silnom i neočekivanom blaženstvu. Dakle je istina, da . 
je on dobar i da je čovjek od srca, da je onakav, kakvoga 
si je ona pomišljala u duši kraj sve njegove oštrine, 
kraj njegova divljačkog prezira i kraj svega drugoga. 

On ju je dugo prezirao, a sada je došao po nju — sada, 
gdje je siromašna. To je valjada tako i htio i namislio, 
što će već kasnije saznati. Sada više nije mislila, da to 
izpituje, niti da mu spočitne svoje dvogodišnje muke i boli. 

U ostalom sada je sve to zaboravljeno, sve je to vrlo 
daleko odmaglilo u ovom radostnom trenutku njezina 
života! ... 

Šutjela je doduše, ali mu je svoju ljubav i zahvalnost 
kazala svojim očima, punim suza, koje ga gledahu silnim 
štovanjem, dok su suze tekle niz njezine obraze... 

— Neka vas Bog blagoslovi, djeco moja, — reče 
starica Moan. — A ja mu takodjer zahvaljujem, jer mi 
je milo, što sam tako ostarila, da to vidim prije, nego 
što umrem. 

* Oni su bili jedno uz drugo, držeći se za ruke, a 
niesu mogli naći rieči, da razgovaraju, jer niesu mogli 
naći izraza, kojim bi mogli opisati svoja čuvstva, jer im 
se ništa nije činilo dosta velikim i snažnim, da prekine 
tu šutnju. > 

— Djeco, bar se zagrlite ... Ali šta je:to, da ništa 
ne govorite! ... Ah! Bože moj, kakovu ja djecu imam 
pred sobom!'... Ali Gaudo, kaži mu štogod, kćerko 
moja .. , Čini mi se, da su se u moje doba vjerenici grlili. 

Jen skine svoj šešir, kao da ga je na jednom obu- 
zelo neko dosada nepoznato štovanje, prije nego se nagne 
da poljubi Gaudu, — pa mu se pričini, da je sada prvi 
put u svom životu poljubio djevojku svom snagom svoje duše. 

I ona je njega poljubila, primaknuvši svoje svježe 
ustnice, — koje niesu bile naučne ljubiti, — na lice, otvrd- 
nulo od morskih vjetrova. 

U pukotinama stiene pjevao je stričak njihovu sreću. 
Siromašna mala slika Silvestrova kao da im se smiešila 
iz sredine crnoga vienca. 

Rekao bi: sve je u tren oka oživjelo u zamrzloj 
kućarici 

Šutnja je bila puna neizmjerne glazbe, a i isto bliedo 
zimsko sumračje, koje kroz prozor prodiraše, kao da je 
bilo veselo i živahno... 

— Vi ćete dakle to učiniti poslije povratka sa Islan- 
dije, draga moja djeco? 

Gaud obori oči nice. Islandija, Leopoldina, — to je 
istina, a ona je već zaboravila te strahote. — Poslije 
povratka sa Islandije!... kako će to dugo trajati, cielo 
će još ljeto živjeti u strašljivom izčekivanju. 

Islandski ribari. 9 

A Jean udarajući nogom o zemlju slabim brzim 
udarcima, — jer njemu nije bilo do čekanja, — stao je 
za se brzo brojiti, da vidi, ne bi li žurno hiteći imao 
još kada da se“ oženi prije odlazka; toliko dana treba, 
da sabere potrebna pisma, toliko dana da budu u crkri 
ozvani; da, sve to ne će trajati nego do 20 ili 25 ovoga 
mjeseca, pa bi još imali cielu jednu veliku nedjelju dana, 
da proživu poslije svatbe. 

— Idem najprije da kažem i saobćim sve našemu 
oeu, — reče on s tolikom žurbom, kao da su već i ča- 
sovi njihova života bili sada “odmjereni i dragocjeni . . . . 

















ČETVRTI DIO. 

Ljubavnici vazda vrlo rado zajedno sjede ha klupama, 
pred vratima, kad se stane mračak hvatati. | 

Jean i Gauda isto su tako radili. 

Svako su veče pred vratima kućarice Moanove na 
staroj granitnoj klupi udvarali jedno drugome. 

Drugi imadu za svoje ljubakanje proljeće, sjenata 
stabla, tople večeri i evieće. Oni niesu imali ništa, nego 
veljačko sumračje onoga vrletnog morskog kraja. Ni jedna 
jedita zelena grančica nije se nadvila nad njihovim gla- 
* vama, a nije se ni vidjela nigdje naokolo; ništa niesu vi- 
djeli osim neizmjerno nebo, na kojem je lagano lutala 
morska magluština. A evieće im bijaše sivkasta morska 
trava, koju su ribari, na povratku sa žala/ dovukli na 
stazu sa svojim mrežama. 

U onim krajevima zima baš nije žestoka, jer morske 
struje donose toplinu; ali kraj svega toga spuštala se 
sa sumračjem ledena vlaga i sasma sićušna rosa, koja im 
je sjedala na ramena. 

Nu oni su ipak ondje sjedjeli i osjećali veliku ugodnost, 
A klupa, na kojoj su sjedjeli i koja ondje stajaše već više 
viekova, nije se ni najmanje čudila njihovoj ljubavi, jer 
je već vidjela drugačije ljubavi; dobro je ona čula iste 

: * 

one ljubke rieči, koje od naraštaja do naraštaja teku iz 
usta mladenaca, pa se je već navikla gledati ljubavnike, 
kako poslije dolaze onamo, da sjede na starom mjestancu, 
ali ljubavnike već preobražene u klimave starce i drhtave 
starice, koji niesu dolazili, da sjede u sumračju, već po 
danu, da srču svježi zrak i da se ogriju posljednji put 
na suncu... 

Ovda-onda pružila bi baka Ivonna glavu kroz vrata, 
da ih vidi. Nije ona gledala možda zato, jer bi bila ne- 
mirna, što tamo zajedno rade, već samo od dragosti i ve- 
selja, da ih vidi i da.im kaže, neka unidju u kuću. Ka- 
zivala bi im: 

— Bit će vam hladno, dobra moja djeco, pa se mo- 
žete dočepati kakove bolesti. Ma Douć, ma Douć (Bože 
moj, Bože moj), ta zašto ostajete vani tako kasno ? Pitam 
vas ja, je li to pametno? | 

Hladno!... Ta zar je njima meglo biti hladno? 
Zar su oni mogli znati bilo za što, do li za sreću, da su 
jedno uz drugo? 

Ljudi, koji su na večer putem prolazili, čuše sitni 
žubor dvaju glasova, koji bijaše izprekidan šumom, što no 
ga je tvorilo more tamo dolje, na podnožju strmoga žala. 
Bila je to vrlo blagozvučna glazba, jer se je svježi Gaudin 
glas izmjenjivao s glasom Jeanovim, koji imaše krupan, 
ali ljubak i nježan zvuk. I njihove se sjene mogoše raz- 
poznati, jer se izticahu na granitnom zidu, na koji se na- 
slanjahu; vidjelo se bjelilo Gaudine kapice i njezin vitki 
stas u ornoj odjeći, a uz nju široke ramenice njezina 
prijatelja. 

Nad njima se dizalo grbavo tjeme njihova slamnatog 
krova, a iza svega toga sumračna neizmjernost, neizvjestna 
praznina voda i nebesa... 

Napokon ipak unidjoše u kuću i sjedoše kraj ognjišta, 
a stara Ivonna opet bi uskoro zaspala, oborivši glavu, pa 
ne bi mnogo smetala to dvoje mladih ljubavnika. 

Opet bi se stali razgovarati tiho, tihano, jer su mo- 
rali da nadoknade dvie godine šutnje; a morali su se i 
žuriti, da udvaraju jedno drugome, jer je to udvaranje i 
onako imalo biti kratkotrajno. 

Bilo je dogovoreno, da će stanovati kod bake Ivonne, 
koja im oporukom ostavlja svoju slamom pokrivenu ku- 
ćaricu. Za sada niesu ništa popravljali, jer nije bilo kada, 
pa su odgodili svoje osnove do poslije povratka sa Islan- 
dije, kako bi nešto malko uljepšali to siromašno i pusto 
gniezdo. 


TI. 


Jedne večeri stade joj pričati o mnogim malenkostima, 
što ih je ona učinila ili koje se njemu dogodiše poslije 
njihova prvog sastanka; reče joj dapače, kakove je odjeće 
nosila i koje je svečanosti polazila. | 

Ona ga slušaše s neizmjernim zadivljenjem. Kako on 
sve to znade? Tko bi mogao i pomisliti, da je na sve 
to pazio i sve upamtio?... 

On se je smiešio, držao se tajinstveno i pričao još 
neke druge sitnice, koje je gotovo i ona zaboravila. 

Sada ga više nije htjela prekidati, već puštaše, neka 
priča, a ona slušaše s nekim nenadanim uzhitom, koji ju 
strelimke obuze. Sada je stala razumievati i odgonetati 
zagonetku: — mora da ju je i on ljubio kroz cielo to 
vrieme! ... da je uviek na nju mislio... A istom joj 
sada naivnim načinom to priznaje! ... | 

Što bi to moglo biti, Bože moj, zašto ju je tako od- 
bijao od sebe i puštao, da toliko trpi? 

Uviek joj je lebdila pred očima ta tajna, koju joj je 
obećao priobciti, ali se vazda ugibao, da je izkaže, jer 

mu se na licu pojavila smetnja, a na ustnama nerazumljiv 
posmjeh . 


II. 


Podjoše u Paimpo!l nekoga liepog dana s bakom 
Ivonnom, da kupe odjeću za vjenčanje. 

Medju liepim djevojačkim odjećama, što joj od prije 
ostadoše, bilo je i takovih, koje se vrlo dobro mogoše i 
prenačiniti za tu priliku, pa ne bi bilo potrebno kupo- 
vati. Ali je Jean htio, da joj dade taj dar, a i ona se 
nije baš jako nećkala; da ima odjeću, koju joj jeon dao i 
platio novcem iz svoga rada i ribolova, to joj se pričinjaše, 
kao da je već nešto malo njegovom ženom. 

Izabraše crnu odjeću, jer Gauda nije još skinula ža- 
lobnog odiela iza smrti svoga oca. Ali Jeanu nije bila 
dosta liepa nijedna od tkanina, što ih pred njima razaviše. 
Bio je pun ponosa u razgovoru s trgovcima. Toga se je. 
dana bavio svim i svačim, dapače se brinuo i za oblik, 
koji će imati ta odjeća, a nekada ne bi ni za što unišao 
u dućan paimpolski. Htio je da odjeća bude urešena ve- 
likim baršunastim vrpcama, samo da bude ljepša. 


IV. 


Kad su jedne večeri sjedjeli na svojoj kamenitoj klupi, 
u samoći one pećine, koju je već tama obavila, slučajno 


im oči zapeše o jedan busen trnja — jedini u blizini — 
što no se je vijugao po pećini povrh ceste. 

U sumračju im se pričini, da vide na tom busenu 
sitno bielo inje: 

— Dini se, da evjeta, — reče Jean. 

I oni se primakoše, da se uvjere. 

Bio je pun evieća. Pošto niesu dobro vidjeli, opipaše 
ga, da svojim prstima osjete to sitno ecvieće, što no bi- 
Jaše sasma vlažno od guste magle. Tada osjetiše prvi 

utisak proljeća. — U isti čas opaze, da su dani dulji, 
da je zrak nešto topliji, a noć svjetlija. 

Kako li se taj busen trnja požurio! .Nigdje u cieloj 
okolici, ni kraj koje ceste ne bi mogao naći takav trn. 
Nema sumnje, da se je. ovdje razevao samo poradi njih, 
da im uzveliča slavu ljubavi... 

— Ej! onda ćemo ga ubrati! —— reče Jean. 

I svojim snažnim rukama sastavi kitu evieća; svojim 
velikim ribarskim nožem, što ga je nvsio za pojasom, 
brižljivo očisti trnje, a zatim ga zatakne Gaudi na grudi. 

— Eto, kao u kakove udavače, — reče on udaljivši 
se malko, da kraj svega sumračja vidi, da li joj liepo 
pristaje. 

A tamo je dolje pod njima mirno more lomilo svoje 
sitne valove na šljunku plitke obale sa slabim jednoličnim ' 
šuštanjem poput snenoga disanja;  pričinjaše se sasma 
prostodušno ili dapače prijazno prama tomu udvaranju, 
što se je zbivalo tamo upravo blizu njega . 

Dani kao da su im bili dugački u zdekivitiju tih pred- 
večerja, a zatim, kad su se razstajali baš u deset sati, 
osjetili bi, kao da im životne snage ponestaje, kao da je 
sada sve svršeno ... | 

Morali su se žuriti i hititi, da saberu potrebite iz- 
prave i da sve drugo urede, jer inače ne će biti spremni, 
pa će im odletjeti sreća sve do por jesen, do nestalne 
budućnosti ... 

Njihovo udvaranje u sumračju na tom tužnom mjestu, 
uz neprestani šum morski i uz grozničavu pomisao, da 
vrieme hiti i izmiče, — sve je to obavijalo nekako oso- 
bito i gotovo žalobito njihovu ljubav. Bijahu to ljubav- 
nici drugačiji od drugih ljubavnika, mnogo nemirniji u 
svojoj ljubavi. 

Još joj on nije kazao, što je imao protiv nje kroz 
one dvie godine, pa kad bi na večer otišao kući, stala je 

Gaudu mučiti ta tajna. Pa ipak ju on silno ljubljaše, to 
je ona pouzdano znala, 

Istina je, da ju je on cielo to vrieme ljubio, ali ne 
kao sada; ta bi joj pomisao napunila dušu i srce kao 
more, što no sediže... raste... dok sve izpuni i oblije. 

On nije nikada znao, šta to znači ljubiti. Kad i kad 
pružio bi se na klupi i spustio glavu Gaudi u krilo, da 
ga miluje poput djeteta, a zatim bi se naglo iz uljud- 
nosti osovio. 

Volio bi on leći na zemlju kraj njezinih nogu, da 
bude tamo i da se svojim usnama dotiče ruba njezine 
odjeće. Osim onoga bratinskog poljubea, koji bi joj dao 
kod dolazka i na odlazku, nije se usudjivao da ju poljubi. 

On je obožavao nešta nevidljivo u njoj, njenu dušu, 
koju je opažao u čistom i mirnom zvuku njezina glasa, 
u izražaju njezina posmjeha, u liepom jasnom pogledu... 

Pa kad je pomislio, da je ona u isto vrieme žena 
od puti, ljepša i dražestnija od ikoje druge žene, da će 
biti naskoro njegova isto tako kao i njegove negdašnje 
ljubavce, a da ipak ne će prestati biti ono, što je sada... 
kod te pomisli prošli bi ga srsi i potresli u njemu i naj- 
sitniju žilicu; nije u napried mogao da shvati, kakav će 
to biti neizmjerni užitak. | 

Ali njegove se misli niesu iz štovanja dugo time 
bavile, pa je samoga sebe pitao, da li će se usuditi to 
svetogrdje i počiniti... 


V. 

Nekoga kišljivog dneva sjedjahu jedno uz drugo kraj 
ognjišta, a baka Ivonna spavaše kraj njih. Vatra je plam- 
sala, a njihove povećane sjene titrahu na tamnom svodu. 

Govorili su tiho, tihano, kao što čine svi ljubavnici. 
Nu te su večeri više puta u razgovoru podulje kao u smetnji 

zapeli. Osobito on nije gotovo ništa govorio, već je oborio 
glavu, smiešio ge i težio, da se otme Gaudinim pogledima. | 

Bijaše to cielu večer s toga, što je ona navalila, da 
ga izpituje o onoj tajni, koje joj nikako nije mogao da 
kaže. Sada je vidio, da ga je uhvatila. Ona bijaše odviše 
lukava i odlučna, pa je htjela svakako da sazna. Nikako 
nije znao, da se izvuče iz toga škripca. 

Možda su me ogovarali ? — pitaše ona. 

Htio je da potvrdi. Što se tiče ogovaranja, oh! ... 
mnogo se bome ogovara u Paimpolu, a i u Ploubazla- 
necu... 

Ona upita, što su kazali, a on se zbuni i nije znao, 
što da kaže. | 

Sad je vidjela, da to mora biti nešto drugo. 

— Možda je bio razlog moje odielo, Jeane ? 

Što se tiče odiela... nema sumnje, da je i ono 
nešto pomoglo: neko se je vrieme ona suviše liepo odie- 
vala, da postane ženom jednostavnog ribara. Ali je na- 
pokon bio prisiljen priznati, da to nije sve. 

— Možda zbog toga, jer smo u ono vrieme bili bo- 
gati? Vi se bojaste, da ne budete odbijeni ? 
| — Oh! ne, nije to, — odgovorio je takim naivnim 
pouzdanjem u samoga sebe, da je Gauda osjetila veliku 
veselost. 

Zatim na novo umukoše i začuše vani jadikujući 
Zvuk morskih valova. 

Promatrajući ga pozorno, stala se u njoj radjati neka 
misao, pa se je i izraz njezina lica postepeno mienjao. 

— Sve to nije bio razlog, Jeane, — dakle što bi 
moglo biti? — reče ona, pogledavši mu na jednom 
ravno u oči, izpitujući mu pogled neodoljivim posmjehom, 
kao da je odgonetnula zagonetku. 

On okrenu glavu na drugu stranu i nasmije se glasno. 

Dakle je to. Ona je odkrila. Razlog joj nije mogao 
kazati, jer ga nije nikad ni bilo. Jest, on se je samo 
tvrdoglavo usiljavao (kao što je Silvestar nekada kazivao) 
— ito je sve. Pa napokon su ga i suviše mučili s tom 
Gaudom! Svi su se dali na taj posao, njegovi rodjaci, 
Silvestar, islandski drugovi, dapače i sama Gauda. Tada 
je stao odgovarati: ne i opet ne, ali je ipak u dnu duše 
mislio, da će se jednoga dana, kad ne bude nitko više 
ni mislio, sve to svršiti sa ,,da“. 

I poradi te djetinjarije Jeanove Gauda je ginula i 
venula, ostavljena pune dvie godine, i željela da umre... 

Poslije prvoga dojma Jean se je najprije nasmijao, 
jer je bio smeten, što je odgonetnula tajnu, zatim je 
gledao Gaudu dobrim ozbiljnim očima, da vidi, što će 
ona na to; hoće li mu bar oprostiti? Sada ga je savjest 
pekla, što ju je toliko mučio. Hoće li mu oprostiti? . . . 

— To je moja narav, Gaućo, — reče on. — Taki 
sam i s rodjacima. Često se puta usilim, pa se srdim 
na njih punih osam dana, a da ni s kim ni rieči ne pro- 
govorim. A ja ih ipak ljubim, vi to dobro znate, pa na- 
pokon ih slušam u svemu, što oni hoće, kao da sam diete 
od deset godina... Nemojte misliti, da ja nisam želio, 
da vas oženim, o ne! To ne bi moglo više dugo trajati 
ni u kojem slučaju, Gaudo, možete mi vjerovati. ' 

Ah! da li će mu oprostiti! Osjeti, kako joj suze na- 
viru na oči. Sada je napokon posljednja negdašnja bol 
odprhnula s tim Jeanovim priznanjem. 

U ostalom, bez tih predjašnih boli, ovaj joj čas ne 
obi bio tako ugodan i ljubak. Sada, gdje sve zna, sada 
kao da ga više ljubi, jer je poznavala dobu kušnje. 

Sad je bilo sve razjašnjeno medju njima dvoma, do- 
duše nenadano i čudno, ali ipak podpuno razjašnjeno ; 
sad više nije nikakva koprena dielila njihovih duša. 

Privukao ju k sebi u svoje naručje... glave im se 
primakoše i oni sada dugo ostadoše tako blizu, da su im 
ge obrazi doticali, a niesu osjećali potrebe, da štogod raz- 
jasne i da u obće štogod kažu jedno drugome. 

U taj je čas njihov zagrljaj bio tako čist, pa premda 
se je baka Ivonna probudila, oni ostadoše pred njom, 
kako bijahu, a da se niesu ni najmanje zbunili. 


VI. 


Bilo je to šest dana prije odlazka na Islandiju. 

Njihova se svatbena povorka vraćala iz crkve sela 
Ploubazlaneca, progonjena biesnim vjetrom izpod tamnog 
oblačnog neba. 

Ovjesivši se jedno drugome o ruku, bijahu oboje liepi, 
stupajući poput kralja i kraljice na čelu svoje dugačke 
pratnje. Činilo im se, da sanjaju. Bili su mirni, sabrani, 
ozbiljni, i činilo se, kao da ništa _ne vide, da i ne žive, 
već da lebde u visinama. 

Činilo se, da ih dapače i vjetar čuva, jer iza njih | 
bijaše povorka u veselom neredu od velikog vjetra, koji 
joj nije dao da mirno stupa. U povorci bijaše mnogo 
mladih, u kojima je buktila životna snaga, a i starih, 
već prosiedih parova, koji su se takodjer smijali, sjeća- 
jući se svoje svatbe, prvih godina zajedničkog života. 

I baka je Ivonna bila medju njima u povorci ; vjetar 
je doduše duvao po njoj, nu zato bijaše ipak sretna, ovje- 
givši se o ruku staroga nekog Jeanova strica, koji joj je 
po starački udvarao ; na glavi je imala liepu novu kapu, 
koju joj kupiše za tu zgodu, a oko vrata mali ovratnik, 
po treći put bojadisan — sada ernom bojom, poradi 
Silvestra. 

A vjetar je drmao svima pozvanicima bez razlike; 
suknje se dizahu i izvraćahu, a šeširi i kape lećahu po zraku. 

Na vratima crkve kupiše vjerenici, po starom obi- 
čaju, kitice umjetnog cvieća, da nakite svoju svečanu 
odoru. Jean je svoje cvieće zatakao, i ne pazeći kako, 
upravo nasred svojih širokih prsa, nu njemu je sve dobro 
pristajalo. Ali Gauda je poput negdašnje gospodjice Gaude 
prikopčala to siromašno i prosto cvieće po gradski baš 
Da rame svoga kaputića. 

Guslač je vodio cielu tu povorku, progonjenu vjetrom, 
a njegova svirka dolazila je do ušiju izprekidano, pa je 
u buci vjetra čudno zvučila, kao piskut morskoga galeba. 

Cieli je Ploubazlanec izišao, da ih vidi. Ta je svatba 
u neku ruku zanimala sve, pa zato dodjoše daleko iz oko- 
lice, da ih vide; na razkršću je putova bilo svagdje na okupu 
svieta, koji ih čekaše. Gotovo svi ,Islandijei“ iz Paimpola, 
prijatelji Jeanovi, nadjoše se ondje. Na prolazu pozdrav- 
ljahu mladence; Gauda im odvraćaše, lagano se nakla- 
njajući, kao gospodjica ozbiljno i ljubko. Cielim su se 
putem divili njojzi.  * | 

Sve se kućarice u okolici, najudaljenije, najernje, da- 
pače i one u šumama, izprazniše od svojih prosjaka, saka- 
tih, ludjaka i tupaka. Svi se smjestiše na razkršća sa raznim 
glazbalima i pružahu svoje ruke, zdjelice i šešire, da do- 
biju milostinju, koju im Jean dobacivaše ponosito, a Gauda 
sa svojim kraljevskim posmjehom. Medju tim prosjacima 
bilo je već vrlo starih, sa siedom kosom i ćelavom glavom ; 
kako su se uviek povlačili u jarcima i jamama kraj ceste, 
lice im bijaše iste boje, kakove je i zemlja, iz koje kao 
da su se malo prije podigli i u koju će se naskoro po- 
vratiti ; njihove su te mutne oči uznemirivale, kao i tajin- 
stvenost njihova brodolomnog i nepotrebnog života. 

Gledali su, gdje prolazi kraj njih ta slava divnog i 
punog života, a niesu je pravo ni razumjeli... | 

Sratovi nastaviše svoj put i iza seoca Pors-Evena i 
kuće Gaosove, jer su htjeli da po starodavnom običaju 

svih mladoženja iz okolice Ploubazlaneca posjete crkvicu 
8v. Trojstva, koja je upravo na kraju bretonjskoga svieta, 

Na podnožju zadnje pećine leži upravo na kamenu 
blizu voda, pa ti se zato čini, kao da je već u pandžama 
mora. Da do nje dodješ, moraš silaziti strmom stazom, 
koja se vijuga medju granitnim vrletima. Tako se je sada 
svatbena povorka rasijala po strmini toga osamljenog rta, 
posred kamenih stiena, a vesele ili ljubavne udvaračke 
rieči gubile se sasvim u buci vjetrova i morskih talasa. 

Bilo je gotovo nemoguće približiti se erkvici, jer prilaz 
po tom nevremenu nije bio baš siguran; more je bacalo na 
obalu svoje velike valove, koji su se Po razpršivali i 
sve poplavili. 

Jean, koji se je s Gaudom, privijenom k njemu, naj- 
dalje uputio, prvi je stao pred valom, što ga je burni 
vjetar u kapljicama na nj sasuo. A iza njih se njihova 
povorka sustavila postepeno, jedno iza drugoga, u visinama 
kao u amfiteatru. Činilo ti se, kao da je Jean došao po- 
kazati moru svoju ženu, nu ono kao da se je srdilo na 
novu tu mladu. 

Okrenuvši se, opazi guslača, gdje sjedi na pećini i 
hoće da nastavi svoj plesni napjev, koji mu je vjetar 
prekinuo. 

— Mani nas sa svojom glazbom, prijatelju moj, — 
dovikne mu on, — kad nam more gudi drugu glazbu, 
koja bolje zuji nego li tvoja... 

U isto vrieme zače lievati kiša kao iz kabla, koja 
ge je već od jutra spremala. Sad nastade silan nered, 
vika i smieh, jer se svi stadeše na povratku penjati na 
visoku pećinu, da se zaklone kod Gaosovih ... 


VII. 


Svadbena je gostba bila kod Jeanovih roditelja, jer 
je stan Gaudin bio vrlo siromašan. 

Gore, u velikoj novoj sobi, bio je prostrt stol za dva- 
deset i pet gosti, koji se prikupiše oko mladenaca. Bile 
su to sestre i braća, bratić Gaos krmilar, zatim Guermeur, 
Keraez, Ivon Duff, svi mornari negdašnje , Marije“, koji 
su sada bili na ,Lćopoldini“, pa onda četiri vrlo liepe 
djeveruše, s perčinima, izpletenim i smještenim u okrugu 
na tjemenu, kao što su nosile nekada vizantske carice, i 
s bielim kapama po novoj mladenačkoj modi, napokoh 
četiri djevera, četiri Islandijca, snažna mladića S  liopim 
ponosnim očima. 

I dolje se u prizemlju takodjer gostilo ; ciela ostala 
povorka nagomilala se tamo u neredu. 

Nadničarke su iz Paimpola izgubile glavu pred ve- . 
likim ognjištem, punim puncatim kojekakvih lonaca. 

> Jeanovi su roditelji za svoga sina željeli bogatiju 
ženu, to je pouzdano, ali Gauda je sada bila na glasu 
kao pametna i odvažna djevojka, pa napokon, ako je i 
izgubila svoj imutak, bila je ipak najljepša u okolici, a 
to je godilo starima, da vide tako liep par mladenaca. 

Stari ja otac bio već poslije čorbe veseo, pa reče 
o. toj ženitbi: 

— I tako će opet biti novih Gaosa, premda ih nije 
manjkalo u Ploubazlanecu. | 

I brojeći na prste, kazivaše jednomu stričeviću, ko- 
liko ima udavača od toga imena: njegov otac, koji bijaše 
najmladji od devetero braće, imao je dvanaestero djece ; 
sva su se poženila i poudavala u rodu, pa je iz toga 
proizišlo množtvo Gaosa, i ne obazirući se na sve one, 
koji poginuše na Islandiji!.... 

— Aija, — reče starac, — ija sam oženio Gao- , 
sovu, svoju: rodjakinju, pa i nas dvoje izrodismo još četr- 
. naest Gaosića. | 

Kod pomisli na taj silni narod vrlo se razveselio i stao 
klimati svojom siedom glavom: | 

— Imena mi moga! bilo je muke i brige odgajati tih, 
četrnaest malih Gaosića, ali sad su već izplivali, jer ih je 
onih 10.000 fradaka, što ih dobiše iz prodaje nasjele, a 
nadjene ladje, zaista baš liepo oporavilo. 

I susjed Guermeur bijaše vrlo veseo, pa pričaše o 
svojim doživljajima u službi, svakakve priče iz Kitaja, 
Antilla i Brazilije, da su se kriesile oči mladićima, koji 
će takodjer tamo poći 

Najljepšu je uspomenu doživio na brodu ,Ifigeniji“. 
Neke su tamne večeri punili spremnice vina, pa je pukla 
kožnata ciev, kroz koju je vino teklo u utrobu ladje. Tada 
umjesto da jave zapovjedniku, što se je dogodilo, stadoše 
Piti, silno piti; ta je slava trajala puna dva sata; napokon 
je toliko vina izeurilo, da je ciela baterija plivala, a svi 
se momci valjali od vina! | | 

* Stari mornari, koji sjedjahu za stolom, smijali su se 
svojim debrodutinim smiehom.. 

— Viče se na službu, — govorahu oni, pa ipak' se 
još jedino tamo može što takove doživjeti !' 

Vani se vrieme nije htjelo da popravi, šta više vjetar 
i dažd. bjesnili su još većma u tamnoj noći. 

Ma da su i bile poprimljene sve mjere sigurnosti, 
ipak se neki uznemirivahu za svoje brodove i barke u luci, 
pa stadoše govoriti 1 dogovarati se, ne bi li pošli, da malo 
pogledaju, što je i kako je. 

Medjutim je drugačija buka, mnogo veselija za sva- 
čije uho, dolazila od ozdo, gdje se mladji svatovski gosti 
zabavljahu; čuli su se veseli povici i buran smieh malih | 
bratića i sestrića, koje je jabučnjača već silno razveselila. 

:Na stol bješe doneseno kuhano meso, pečeno meso, 
perad, više vrsti riba i svakojakih kolača. 

Razgovarahu o ribolovu i kontrabandu, razpravljahu 
o svim mogućim načinima, kako treba nasamariti gospodu 

od carinare, koja su, kako je poznato, najveći neprijatelji 
pomoraca. 

Gore, kod počastnog stola, stadoše dapače pripovieđati 
o smiešnim pustolovinama. 

Taj se je razgovor vodio u bretonjskom jeziku medju | 
onima, koji su se u svoje vrieme po svietu klatarili: 

— U Hong-Kongu, u onim kućicama, znaš li, u 
kućicama, koje se dižu ondje u uzkim uličicama... 

— Ah! da, — odvrati s drugog kraja stola drugi, 


koji je tamo o — da na desno, kad se uzpneš 

gore ? 
— Tako je... kod kinezkih oetik: Klapa 

Tamo smo mnogo iaga doživjeli nas trojica . Gadne že- 


netine, ma Douć, vrlo gadne1... . 

— Da su gadne, to ti vjerujem, — reče veliki Jean, 
koji se je takodjer zaboravio i upoznao te Kinezkinje po- 
lije dugoga puta na moru. 

.— Poslije, kad je trebalo platiti, nastade pitanje, 
tko ima piastera?... Traži... traži po svim džepovima, 
— ali ni ja, ni ti, ši on, — gitko ni pare! — Stadosmo 
se izvinjavati i obećavati, da ćemo se povratiti. (Ovdje 
je nakrivio snažno svoje mornarsko lice i stao tepati kao 
iznenadjena Kinezkinja.) Ali stara se nije pouzdavala u 
naš povratak, pa je stala grditi, vikati i tući nas svojim 
žućkastim papcima. (Sad je stao oponašati slične glasove 
i prenavljati se kao stara u grčbi, izkrećući očima, koje 
je nakrivio prstima.) Na jednom eto dva Kineza, dva... 
gospodara te kućice, ti me razumiješ... Oni zatvoriše 
rešetke ključima, a mi ostadosmo. unutra! Kako je i pravo, 
mi ih pograbismo za perčine, da malko plešu udarajući 
glavom o zid. — Ali grom i pakao! doplaziše i drugi iz 
jama, najmanje njih dvanaest, koji stadoše zavijati ru- 
kave, da se na nas obore, — ali ipak s nekom bojazni. 
— Ja sam baš imao pri sebi svežanj štapova od šećerovine, 

a to su bome čvrsti štapovi, koji se ne kidaju, dok su 
još svježi. Možeš pomisliti, da su nam ti štapovi dobro 
došli, da izmlatimo one majmune ... 

Nu vani je vjetar suviše jako duvao; u taj se čas 
prozori stali tresti od strašne bure, a pripovjedač, svršivši 
naglo svoje pričanje, dignu se, da vidi, što se dogadja 
8 njegovom barkom. 

Drugi stade pripoviedati : 

— Kad sam bio drugi krmilar na Zćnobiji u Adenu, 
opazih jednoga dana, kako se penju na palubu trgovci, 
što prodaju nojevo perje. (Oponašajući njihov glas :) ,, Dobar 
dan, krmilaru, mi ne kradljivci... mi dobri trgovci“. Ja 
ih stanem tjerati, pa su bježali kao zecovi: ,Ako si dobar 
trgovac, a ono donesi: najprije liepa perja meni na dar, pa 
ćemo onda vidjeti, smiješ li gore s tvojom robom“. Tako 
bih bio stekao liepih novaca, da niesam bio lud! (Bolno.) 
Ali ti znaš, u ono sam vrieme bio još vrlo mlad... a 
u Toulonu je neka _ moja poznanka radila kod kitničarke... 

Eto na jednom maloga brata Jeanova, budućega 
Islandijca, liepa ervena lica i živahnih očiju; napio se mali 
odviše jabučnjače, pa mu pozlilo. Trebalo ga brzo iznieti, 
maloga Laumeca, a to je prekinulo pričanje o varci one 
kitničarke, kako mu je izmamila nojevo perje. 

Vjetar je u kaminu duvao i jecao kao guja u pro- 
ciepu; kadkada. je potresao cielom kućom s tolikom 
snagom, da te je strah hvatao. 

— Čovjek bi gotovo rekao, da se vjetar srdi, što se 
mi ovdje zabavljamo, — reče bratić, mornarski provodić. 

— Nije to, već more kao da nije zadovoljno, — 
odvrati Jean smiešeći se Gaudi, — jer sam obećao, 
da ću se njime vjenčati. 

Medjutim je neko neobično čuvstvo stalo obuzimati 
oboje mladenaca; stali su potiho govoriti, držeći se za 
ruke, osamljeni posred veselja ostalih. 

Islandski ribari. 10 

Jean je znao, kako vino djeluje na sjetila, pa zato 
te večeri nije ništa pio. 

Kadkada se zacrvenio veliki taj mladić, kad je koji 
od njegovih islandskih drugova izustio kakovu mornarsku 
šalu o budućoj sreći. | 

Čagovito bi ga obuzela neka nujna tuga, jer je na 
jednom pomislio na Silvestra... U ostalom je bilo do- 
govoreno, da se ne će plesati SOPaII Oca Gaudina i po- 
radi Silvestra. 

Bili su već kod posljednjeg jela i oblizaka. Naskoro 
gu imale odpočeti pjesme. Ali prije toga trebalo je moliti 
molitve za pokojne u obitelji; kod svadba se nikada ne 
zaboravlja ta religiozna dužnost, pa kad opaziše, da se 
je otac Gaos digao i skinuo kapu sa svoje glave, nastade 
velika tišina: 

— Ovo je — reče — za Vilima Gaosa, moga oca. 

I prekrstiv se poče za toga pokojnika latinsku 
molitvu : 

— Pater noster, qui es in coelis, sanctificetur nomen 
tuum... 

Bada se je mukla crkvena tišina razširila sve do 
dolje, gdje su bili veseli stolovi malića. 

Svi, što bijahu u toj kući, opetovahu u duhu iste 
vječne rieči. 

— Ovo je za Ivesa i Jeana Gaosa, moju braću, koji 
se izgubiše na moru kod Islandije . 

— Ovo je za Pierra Gaosa, moba sina, koji se je 
utopio kod brodoloma Zelie . 

Zatim, kad su svi ti Gaosi dobili svoje molitve, okrenu 
se prama Ivonni: 

— Ovo je — reče —— za Silvestra Moana. 

I tada stade još jednu molitvu izgovarati. 

Sada je Jean zaplakao. 
. Sed libera nos a malo. Awen. 

“Poslije toga stadoše pjevati pjesme, koje su' naučili 
u službi, jer je tamo bilo mnogo dobrih pjevača: | 

Un noble corps, pas moins, que celui des. zouaves, 

Mais chez nous les braves 

Narguent le destin, 

Hurrah! hurrah! vive le vrai marin! 

Stihove je pjevao jedan djever čuvstvenim načinom, 
da te je u srce dirao, a zatim je zbor nastavio pjevanje 
liepim glasovima. 

Ali novi supruzi slušahu pjevanje, kao da se je ono: 
ozvanjalo iz daleke daljine. Kad bi se pogledali, oči su 
im se caklile, ali ipak kao da bijahu obavite tankim 
velom. Govorili su sve tiše i tiše, držeći se uviek za ruke, 
a Gauda je često obarala' oči, 'jer ju je malo po malo 
pred njezinim gospodarom piusimao sve veći i sve to 
ljubkiji strah. 

Sada je bratić provodić stao obilaziti oko stola, da 
toči gostima nekakovo svoje vino; donio ga vrlo oprezno 
i pazio silno na pola nagnutu bocu, jer se nije smjelo 
mutiti, kako on kazivaše, 

Stao je pričati povjest toga vina. Sadi su dana 
ribarili i opazili velik sud, kako plovi na pučini; niesu 
nikako mogli da ga uvuku u ladju, jer je bio prevelik ; 
onda su ga u moru otvorili i napunili iz njega vino u 
sve boce i u sve posude, što ih imadjahu na ladji. Ali 
nije bilo moguće da sve odnesu. Zato su znakovima do- 
zvali i druge ribare, pa su se tako sve ladjice, što bijahu 
u onim vodama, sakupile kraj nadjenoga suda. 

— I ja poznajem mnoge i mnoge, koji su bili pijani 
na povratku u Pors-Even. 

Vjetar je neprestance strašno ,duvao. 

Dolje su djeca plesala u krugu. Nekoji su već spa- 
vali, — mali naime Gaosići, — nu ostali se baš djavolski 
razigraše predvodjeni malim Fantecom (Franjom) i mulim 

Laumecom (Vilimom), pa hijedoše na svaki način na polje 
izigrati; zato su svaki čas otvarali vrata, pa je kroz njih 
bura navalila u sobu i ugasila svieće. | 

Bratić provodić dovrši svoje pripoviedanje o vinu. 
Njemu je pripalo četrdeset boca. Umolio je zatim, da se 
o tome ne govori poradi pomorskog nadstojnika, koji bi 
ga mogao tužiti, što nije prijavio nadjenu stvar. 

— Nu trebalo ga je pretakati i paziti na nj, pa bi 
to onda bilo prekrasno vino, jer zaista u njem imade više 
groždja, nego li u svim vinima svih vinotržaca u Paimpolu. 

Tko zna, gdje je dozorilo to vino, što potječe od ne- 
koga brodoloma ? 

Bilo je vrlo liepe boje i vrlo jako, ali bijaše pomiešano 
s morskom vodom, pa je imalo oštar _solni ukus. Uza sve 
to svidjalo se gostima, pa izprazniše više boca. 

Pamet se počela mutiti prisutnima; glasovi postajahu 
bučniji, a mladići počeše grliti djevojke. 

Pjevalo se i nadalje vrlo veselo; medjutim kod te 
večere niesu prisutni ipak bili mirne duše; mužkarci da- 
pače izmjenjivahu znakove nemira poradi nevremena, koje 
je postajalo sve to strašnije. 

Vani je zloguka bura bjesnila jače nego ikada. Priči- 
njala ti se oluja, kao jedan jediti, neprestani, prieteći krik, 
pušten iz cielog grla od tisuća i tisuća bijesne zvjeradi. 

Rekao bi takodjer, da silni pomorski topovi u da- 
ljini muklo pucaju, a to nije bilo drugo nego more, 
koje je sa svih strana navalilo na okolicu Ploubazlaneca ; 
more kao da zaista nije bilo zadovoljno, pa je Gaudu oko 
srca stisla bučna ta strahovita glazba, koje nije nitko na- 
ručio za njihove svatove. 

Oko ponoći, kad su se vjetrovi malko stišali, Jean, 
koji je polagano ustao, dade znak svojoj ženi, da podje, jer 
joj ima nešto kazati. 

Hijede joj reći, da podju u svoj dom . .. Ona se za- 
rumeni, jer ju je bilo stid i jer se je zbunila, što je 
ustala ... Zatim reče, da bi bilo neuljudno odmah otići 
i druge ostaviti. | 

— Nebi, — odvrati Jean — otac nam je dozvolio ; 
mi možemo otići. I on je odvuče. 

Pobjegoše kradomice. Vani se nadjoše u hladnom 
kobnom vjetru, u mrkloj neprijatnoj noći. 

Stali su trčati, držeći se za ruke. 

S visokog puta na pećini niesi doduše mogao gle- 
dati, ali ti se pričinjaše, da vidiš u daljini biesno more, 
odakle je dolazila ta buka. 

Oboje trčahu, premda im je vjetar šibao po licu, i 
to nagnuvši tielo napried protiv bure; više su se puta 
morali okrenuti i, držeći ruku na ustima, udahnuti nešto 
malo zraka, jer im je vjetar prekidao disanje. 

Prihvativši je oko pasa, stade ju skoro nositi, da joj 
se suknja ne povlači po blatu i da ne stane svojim liepim 
cipelicama u vodu, koja je po cesti šuštila; a zatim je' 
obuhvati oko vrata i trčeći brže sasvim je držaše u svom 
naručju... 

Ne, on nije mogao nikada pomisliti, da je tako ljubi! 
Sjeti se, da su njoj dvadeset i tri godine, a on da će imati 
uskoro dvadeset i osam, i da su već najmanje dvie go- 
dine mogli biti vjenčani i sretni kao večeras. 

Napokon dodjoše kući, u svoj siromašni mali vlažni 
stan pod slamnatim krovom; — upališe svjetiljku, koju 
je vjetar dva puta ugasio. 

Stara baka Moan, koju su izpratili kući prije nego 
ošto se je stalo pjevati, bila je tamo i ležaše već dva sata 
u svojem sanduku, koji je bila pritvorila; s poštovanjem 
se primakoše k njojzi i gledahu ju kroz otvor vrata nje- 
zina sanduka, da joj zažele dobru večer, ako možda već 
ne spava. 

Nu oni opaziše, da je njezino častno lice nepomično, 
a oči zatvorene. Bila je zaspala ili se utajila, da ih ne smeta. 

Tada osjetiše, da su sami jedno uz drugo. Drhtali 
gu oboje, držeći se za ruke. 

On se je ponajprije k njojzi nagnuo, da je poljubi 
u usta, nu 'Gauda izmakne svoje ustne, ne poznajući toga 
cjelova, pa poljubi Jeana, kao i onda, kad se zaručiše, 
čistim poljubeem u lice, koje bijaše ohladjeno-od ledenog 
vjetra. ' 

Njihova kućarica bijaše vrlo siromašna, vrlo nizka, i 
u njoj vrlo hladno. 

Ah! da je Gauda ostala bogata, kao što je bila ne- 
kada, kakovim bi veseljem uredila liepu sobu, a ne kao 
ovu bez poda... | 

Još se ona nije priučila na gole zidine od neotesanog 
granita i na neprijatni izgled toga nastaništa, ali njezin 
Jean bijaše sada s njome, pa kad je on tu, sve se je 
preobrazilo za nju, jer nije ništa vidjela osim njega... 

Sada se sastadoše njihova usta i ona nije više svojih 
izmakla kao prije. 

Još su uvjek stajali, držeći se rukama, da se jedno 
drugome jače privinu, pa ostadoše tako, ne govoreći ništa 
u zanosu cjelova, koji nije mogao da prestane. 

Izmiešalo se njihovo disanje, pa zato stadoše oboje 
još jače drhtati, kao da ih trese jaka groznica. 

Kao da im je ponestalo moći i sile, kojom bi mogli 
razriešiti svoj zagrljaj, jer kao da niesu ni za šta drugo 
znalj i ništa drugo željeli, osim taj dugi poljubac. 

Napokon se ona izkine. Obuzela ju na jednom neka 
smetnja : | | 

— Ne, Jeane!... mogla bi nas vidjeti baka Ivonna. 

Ali on, smiešeći se, potraži opet ustne svoje žene i 
priliepi svoje na njezina usta, kao onaj, koji umire od 
žedje, a bila mu je oteta čaša svježe vode. 


_ — i 

To otimanje prekinu divotu ljubkoga oklievanja. | 

U prvim časovima bio bi Jean pao pred njom na 
koljena, kao pred svetom djevicom, ali sad osjeti, kao da 
postaje nekako divlji, pa zato potajice pogleda na staru 
postelju srdeći se, da je tako blizu kraj te bake i tra- 
žeći način, kako da ih ona više ne vidi. 

Ne odkidajući se od svježih njenih usta, pruži ruku 
iza sebe i ugasi svieću, kao da je to vjetar učinio. 

Tada je najednom pograbi u naručaj na svoj način 
i, držeći svoje usne uviek na njezinima, naličio je divljoj 
zvjeri, koja je pograbila zubima svoju žrtvu. 

Ona je podala svoje tielo i svoju dušu, jer više nije 
bilo moguće opirati se njegovu silnomu zanosu, koji bi- 
jaše ugodan, kao kakovo ljubko milovanje. | 

Odnese ju u tami prama liepomu krevetu po gradskoj 
modi, koji je imao postati njihovom bračnom posteljom... 

Kraj njih je ciele prve bračne noći gudila ista nevid- 
ljiva strašna glazba... 

Hu... hu... hu!... Vjetar je sada svom snagom 
bučio i tresao bjesomučno, sad opet opetovao svoju prietnju 
tiho tihano, sitnim sičnim zvucima, kao da je oponašao 
piskut morskog galeba. 

A veliko grobište mornara bijaše tu sasma blizu, bučno, 
nemirno, udarajući valovima o pećine muklim zvucima. 

Jedne noći morat će se u njem boriti posred bje- 
snila tamnih ledenih voda, ... — to su oni znali... 

Pa šta im je stalo do toga! za sada su na kopnu 
u zakloništu od toga nepotrebnog bjesnila, koje se je bo- 
rilo samo sa sobom. 

Tada... u siromašnom tmurnom stanu, kroz koji 
je šibao vjetar, podadoše se jedno drugome, ne brineći se 
ni za što, ni za smrt, jer bijahu spojeni i zaneseni vječnom 
magijom ljubavi . 

' VIII. 
Šest su dana živjeli kao muž i žena. 
U vrieme odlazka Islandija je zaokupila cieli sviet. 
. Radnice su gomilale sol u spremnice broda, a mužkarci 
se bavili popravljanjem raznoga orudja. 
Kod Jeana su i majka i sestre radile od jutra do 
mraka, da dovrše odjeće i rublje za lov. 

Vrieme bijaše tmurno, a more kao da se je nadalo 
vjetrovima, pa je bilo mutno i uzburkano. 

Gauda je podnosila te neumoljive pripreme sa strahom. 
Brojila je sate po danu i izčekivala večer, kad je poslije 
dovršena posla imala svoga Jeana za samu sebe. 

Da li će i budućih .godina takodjer odlaziti? Ona se 
je nadala, da će ga zadržati, ali se nije usudila, da sada 
o tome s njime govori. 

I on ju takodjer silno ljubljaše; sa svojim negdašnjim 
ljubavcama nije on nikada osjetio tolike slasti, o ne, jer 
to je sada bilo nešto sasma drugo; bijaše to tako pouz- 
dana i tako svježa ljubav, da isti poljubci i zagrljaji 
s njome bijahu nešto drugo. 

I svaku je noć njihov zanos u ljubavi rastao i rastao 
takovom snagom, da se niesu nikada zasititi mogli, kad 
je već jutro svanulo. 

Osobito ju je ljubko iznenadilo, što je njezin Jean 
bio tako ljubazan, tako djetinjast, a nekada ga je vidjela 
u Paimpolu, kako se strogo i ponosno vlada pred zaljub- 
ljenim djevojkama. 

 Prama njoj bijaše vazda ljubazan, pa je obožavala 
njegov posmjeh, kojim bi joj se nasmiešio, čim su se 
njihove oči sukobile. 

U tih priprostih ljudi ima neko čuvstvo, neko pošti- 
vanje dostojanstva žene. Veliki jaz dieli ženu od ljubavce, 
koja je samo predmet užitka, pa joj se zato prezirnim 
posmjehom dobacuju poslije svi noćni poljubci. 

Gauda bijaše žena, pa se zato po danu nisu više 
sjećali poljubaca i milovanja, što kao da se nije ni do- 
gadjalo, tako bijahu oni jedno tielo i jedna duša za cieli 
život. 

U sreći svojoj bijaše ona vrlo nemirna, jer joj se ta 
sreća pričinjala nenadanom i nestalnom kao san . 

Ponajprije pitaše samu sebe, da li će kod PATA 
ljubav biti trajna? ... Kadkada bi se sjetila njegovih 
ljubavaca, doživljaja, pustolovina i srčbe, pa bi je onda 
obuzeo strah; — hoće li prama njoj biti uviek tako lju- 
bazan i hoće li osjećati uviek ovakovo nježno poštovanje ? 

Šest dana bračnog života ništa nije bilo zaista za nji- 
hovu ljubav; — ništa nego mali grozničavi početak nji- 
hova života, koji će još tako dugo trajati! 

Jedva su se mogli porazgovoriti, vidjeti i upoznati, da 
su svoji. Zato su sve njihove osnove o zajedničkom ži- 
votu, o mirnim radostima, o uredjenju kućanstva bile 
odgovdjene do povratka. 

Oh! drugih će mu godina, — stajalo što mu drago, 
— zapriečiti, da ne podje na Islandiju!... Ali šta će onda 
raditi, kako će živjeti, kad nije ni on ni ona bogata? A 
on napokon tako ljubi svoje pomorsko zvanje... 

Uza sve to drugi će put ona pokušati, da ga zadrži ; 
u tu će svrhu upotrebi svu svoju volju, duh i cielo 
svoje srce. 

Da bude žena Islandijea, da gleda, kako se primiče 
proljeće puno tuge, da živi cielo ljeto u bolnom strahu, 
ne, sada gdje ju on ljubi više, nego što je ikada pomi- 
šljala, sada bi je obuzeo silan strah, čim bi pomi- 
glila na te buduće godine. . . 

Imali su još jedan proljetni dan, jedan jedini dan. Dan 
prije, nego što odploviše, bilo je na brodu sve u redu i 
tako je Jean cieli dan ostao s njome. Držeći se za ruke 
šetahu cestom, kao što čine ljubavnici. Privinuvši se 

jedno drugome kazivahu si mnogo toga. Dobri bi se ljudi 
osmiošili, gledajući ih: To je Gauda s velikim Jeanom iz 
Pors-Evena, što se neki dan vjenčaše ! 

Taj posljednji dan svanuo je liep kao u proljeću ; 
bilo je nekako osobito i čudno gledati na jednom taj ve- 
liki mir u prirodi, jer nije bilo ni jednog oblačića na nebu, 
koje je obično puno oblaka. Vjetar nije duvao. More bijaše 
umiljato, svagdje jednako bliedo-modro i mirno. 

Sunce je razasulo svoje sjajne trake, pa je pećinasta 
bretonjska zemlja bila natopljena tim svjetlom, što je 
riedko bivalo; zato ti se je onaj kraj pričinjao sada ne- 
kako veselim, pa kao da je oživio i u najdaljim daljinama. 

Zrak je postao tako ugodan i topao, kao u ljetu, 
pa ti se činilo, da će takav uviek ostati, da više ne će 
moći biti tmurnih dana i bure. 

Vrhunci bregova i zaljevi, nad kojima se nisu nad- 
vijali tmasti oblaci, liepo su se odsievali na suncu, pa ti 
se pričinjahu, kao da se i oni odmaraju u vječitom miru. 

Sve je to bilo, da im bude ugodnija slava ljubavi. 

Već se je opažalo u jarcima rano cvieće i i nježne 
ljubičice bez mirisa. 

Kad bi Gauda upitala: 

— Dokle ćeš me još ljubiti, Jeane? 

On bi u čudu odgovorio, gledajući je u lice svojim 
liepim iskrenim očima: 

— Ali, Gaudo, uviek . .. 

I ta rieč, izgovorena vrlo jednostavno njegovim nešto 
divljačkim ustima, kao da je imala pravo svoje značenje 
vječnosti. | 

Ona se ovjesi o njegovu ruku. 

Vesela, što su joj se snovi obistinili, privijaše se 
k njemu nekako uznemireno, jer je osjećala, da je sve 
nekako prolazno . .. Sjutra će odletjeti na pučinu morsku ' 
A sada, kod prvoga njegova odlazka bijaše odviše kasno. 

te nije mogla ništa učiniti, da kako preprieči, da ne od-- 
plovi... | ' 

Sa pećinastih putova, gdje se šetahu, vidjela se ciela 
ta mornarska okolina, koja kao da nije imala nikakova 
drveća, već samo nizko busenje posuto posred kamenja. 

Ribarske su kućarice virile tamo: amo na pećinama 
sa svojim starim granitnim zidovima, slamnatim vrlo vi- 
sokim i grbavim krovovima, koji se stadoše zelenjeti, jer 
je na njima počela s nova rasti stara mahovina; a u da- 
ljini vidjelo se more kao velika prozirna prikaza, koja 
kao da je u svojoj ogromnosti i vječnosti sve okružavala 
i obavijala. 

Ona mu pripoviedaše čudne i divne stvari o Parizu, 
gdje je nekada stanovala, ali to njega nije zanimalo. 

— Tako daleko od obale, — govoraše on — i to- 
liko kopna, toliko kopna od mora donle, ... to mora da 
je nezdravo. Pa onda toliko kuća i toliki sviet ... Mora 
da imade ružnih bolesti u tim gradovima; ne, ja ne bih 
htio u njima živjeti, ja, nipošto. 

A ona se smiešila i čudila, videći, kako je taj silni 
mladić djetinjast i naivan. 

Kadkada sidjoše u one jarke, gdje raste pravo drveće, 
koje kao da se je tamo posakrilo pred vjetrom, što 
duva sa pučine 

Tamo niesu imali nikakova vidika. 

Na zemlji je ležalo suho lišće. Sve je bilo vlažno. 
Cesta, nakićena zelenim busenjem, bila je tamna izpod 
granja, zatim se suzila medju tamnim osamljenim kuća- 
ricama, koje su se od starosti počele već i rušiti. 

A uvjek po koji krst dizaše se visoko pred njima, 
medju suhim granjem, sa svojim velikim Kristom od iz- 
jedenog drveta, koji je naličio tielu, što trpi svoje bez- 
krajne muke. 

Zatim se je staza dizala i oni opet gledahu neizmjerno 
obzorje, i opet nadjoše svježi morski zrak. 

Sad je on stao pričati o Islandiji, o bliedom ljetu 
bez noći, o suncu, što nikada ne zalazi. | 

Gauda nije pravo razumjela, što je pričao, pa je tra- 
žila, da joj to bolje razjasni. 

— Sunce obilazi okolo naokolo, — govoraše on na- 
činivši kolobar svojom izpruženom rukom nad plavičastim 
vodama. — Ali ono ostaje uviek nizko, jer, vidiš, ono 
nema nikakove snage, da se digne; po noći zamoči svoj 
rub u more, ali se odmah digne i stane naokolo šetati 
svoju šetnju. Kadkada se pojavi i mjesec na drugoj 
strani, i onda ne možeš razpoznati jedno od drugoga, 
jer su u onim krajevima sasma nalični. 

— Vidi se sunce o ponoći!... Kako li mora biti 
daleko ta Islandija? \ 

— A fiordi? — Gauda je čitala tu rieč više puta 
u crkvici medju imenima poginulih potopljenika. Njoj se 
pričinjalo, kao da to mora biti nešto vrlo tužno i strašno. 

— Fiordi, — odgovori Jean, — to su veliki zaljevi, 
kao na primjer ovaj ovdje u Paimpolu; samo što su 
okolo naokolo bregovi tako visoki, tako visoki, da se ni- 
kada ne vidi, gdje prestaju, jer su vršci zaviti u oblake. 
Žalostna je to zemlja, Gaudo, ja ti kažem. Kamenje i ka- 
menje, ništa nego kamenje; ljudi na tom otoku i pne 
znadu, što je stablo. Polovicom kolovoza, kad je naš ri- 
bolov svršen, treba da se odanle ode, jer onda se po- 
činju noći; sunce tada padne izpod zemlje, te se ne može 
pridići, pa je onda tamo kod njih cielu zimu noć. 

A zatim, — pričaše op, — imade tamo na obali 
u jednom fiordu groblje, kao i u nas za one iz okolice 
Paimpola, koji umru za vrieme ribolova; pokojnici poči- 
vaju u posvećenoj zemlji, kao i u Pors-Evenu, i imadu 
križeve od drveta kao i ovdje, sa upisanim njihovim ime- 

nima. Dva Goazdiousa iz Ploubazlaneca počivaju Pro a 
takodjer i Vilim Moan, djed Silvestrov. 

I njoj se pričinilo, da vidi malo ono groblje na pod- 
nožju visokih bregova, pod bliedim svjetlom vječnih dana, 
a zatim pomisli na iste te pokojnike, kako leže pod ledom, 
pod mrtvačkim plaštem dugih onih noći, što no traju 
cielu zimu. 

— A zar ribarite cielo vrieme? — pitaše ona bez 
prestanka ? 

— Cielo vrieme... uviek. A zatim se čovjek mora i 
ladjom baviti, veslati i krmilariti, jer tamo more nije uviek 
mirno. Na večer smo umorni i gladni, te sve, cielu večeru, | 
do kraja pojedemo. 

— I nikad se ne dosadjujete ? | 

— Nikada! — odgovori on s tolikim uvjerenjem, 
da je ona osjetila neku nelagodnost; — na brodu i pu- 
čini morskoj nije nikada dugo vrieme, nikada! 

Ona obori glavu, osjetivši tugu, osjetivši, da ju je 
more pobiedilo. 








PETI DIO. 


I 

Pod večer toga njihova proljetnog dana, kad se je 
noć spuštala, osjetiše, da zrak postaje hladan, pa se zato 
povratiše, da ručaju kraj svoga ognja, na koji su metali 
suho granje. 

Posljednji su put zajedno jeli!... 

Ali su još imali cielu noć, da spavaju jedno drugome 
u naručju, i to izčekivanje nije im dalo, da već sada budu 
žalostni. 

Poslije ručka osjetiše opet ljubki dojam proljeća, kad 
bijahu vani na cesti Pors- Evena; zrak bijaše miran, 
gotovo topao, a tragovi sumraja već su se opažali u 
okolici. 

Krenuše u pohode roditeljima, da im Jean kaže 
s Bogom, a zatim se brzo povrališe, da spavaju, jer su: 
odlučili ustati vrlo rano u zoru. 


II. 


Sjutradan u jutro bila je obala Paimpolska puna 
svjetine. 

Odlazak je Islandijaca odpočeo već prije dva dana, 
pa je kod svake plime nova povorka odplovila na pučinu. 

Toga je jutra imalo zaploviti petnaest brodova za- 
jedno s ,Lćopoldinom“, pa su zato žene tih mornara, 

kao i njihove majke, bile sve ondje na obali, da vide, 
kako odilaze. 

Gauda se čudila, što je i ona medju njima, što je i 
ona postala žena Islandijca, pa došla ovamo u istom 
kobnom poslu. 
> Njezina je sudbina bila tako izmienjena u nekoliko 
dana, da je jedva imala kada pomišljati o istinitosti nje- 


zinoj; silazeći po vrlo strmom putu došla je na taj ne- . 


opozovivi rastanak, koji je trebalo sada podnositi — 
kao što čine ostale žene, što su već privikle .. . 


PA 


Nikada nije s bliza gledala taj prizor, to opraštanje. 


Sve je to bilo za nju novo i nepoznato. 

Medju tim ženama nije imala vršnjakinje, pa je zato 
osjećala neku osamljenost; njezina prošlost, — kad još 
bijaše gospodjica Gauda, — živjela je još sada, pa je 
zato bila osamljena. 

Vrieme je na taj dan rastanka bilo liepo, samo su 
na pučini veliki težki valovi dolazili sa zapada i i navieštali 
vjetar, a s daleka se vidjelo more, koje kao da čeka, da 
taj cieli sviet zaplovi. 

. Kraj Gaude bilo je i drugih žena, što bijahu 
kao i ona vrlo liepe i vrlo tronute s očima punim suza; 
ali je bilo i raztresenih i smiešljivih, koje nisu imale 
srca ili baš niesu nikoga ljubile. 

Starice, kojima je prietila skora smrt, plakahu, rasta- 
jući se od svojih sinova. 

Ljubavnici se grlili i ljubili u usne dugim poljubcima. 

Čulo se, kako pripiti mornari pjevaju, da se razve- 
sele, dok su se drugi uzpinjali na svoju ladju tmurni i 
neveseli, kao da idu na kakovo mučilište. 

Dogadjalo se i divljačkih prizora; jadnici, što no su 
podpisali pogodbu, jer su bili na to zavedeni u krčmi, 
otimahu se, ali ih ipak sada ukrcavahu silom, uz pripo- 
moć njihovih žena i oružnika. 

Bilo je i takovih, kojih su se bojali, jer su bili ne- 
obično jaki, pa su ih iz opreznosti opili, te ih donieli na 
nosiljkama i spustili ih kao mrtvace u dno utrobe ladja. 

Gaudu je stao užas hvatati, kad je vidjela, kako ih 
vuku i nose. S kakim će drugovima morati živjeti njezin 
Jean ? 

Kakov strašni zanat mora da je to ribarenje na 
Islandiji, gdje se započinje ovako i kad ga se ljudi tako 

boje? ... 
| Nu kraj svega toga bilo je mornara, koji su se smie- 
šili, a ljubili su bez sumnje kao i Jean život na pučini 
morskoj i taj ribolov. | 

Ti ljudi bijahu dobri i srčani, plemenita i liepa lica ; 
mladići odlazili bi bezbrižno, bacivši još zadnji pogled 
na djevojke, a oženjeni zagrlili bi svoje žene i djecu 
s ljubkom tugom i nadom, da će se bogatiji povratiti. 

Gauda se je ponešto umirila, kad je vidjela, da su 


svi takovi bili na ,Lćopoldini“, koja je zaista imala birane 


mornare. 

Ladje su izlazile dvie po dvie, četiri po četiri, vučene 
na pučinu parnjačom. 

Čim se je ladja ganula, mornari bi tada skinuli 
šešir s glave i zapjevali glasno pjesmu Mariji: ,Zdravo 
da si, zviezdo morska“. 

A s obale mahale su zrakom ženske ruke, da im 
dobace još posljednji ,s Bogom“, a suze im stale lievati 
niz obraze. 


Čim je ,Lćopoldina“ odplovila, otidje Gauda brzim 
koracima u kuću Gaosovu. Iza podrug sata hoda uzduž 
obale po poznatim puteljcima Ploubazlaneca prispje tamo u 
svoju novu obitelj. 

»L6opoldina“ je imala baciti sidro u velikoj luci pred 
Pors-Evenom i konačno istom na večer odploviti, zato su 
urekli tamo svoj posljednji sastanak. 

On se je zaista povratio na čamcu svojega broda, da 
probavi s njome još tri sata. 

Na kopnu, gdje se niesu osjećali valovi, bilo je uviek 
liepo proljetno vrieme, uviek isto mirno nebo. 

Izišli su časkom na cestu, držeći se za ruke. To ih 
je sjećalo na njihovu jučerašnju šetnju, samo ih noć nije 
više imala sjediniti. | 

Lutali su bez cilja, povratili se u Paimpol i naskoro 
se našli blizu svoje kuće, kamo dodjoše nehotice, a da 
na to i mislili niesu. Još su posljednji put unišli unutra, 
gdje se je baka Ivonna silno iznenadila, što ih još za- 
jedno vidi. 

Jean je govorio Gaudi o raznim sitnicama, što osta- 
doše u njihovu sanduku: osobito je napomenuo svoje 
svatbeno odielo. Treba da ga ovda-onda izvadi i na suncu 
provjetri. Na ratnim se brodovima nauče mornari na tu 


pažnju. 

A Gauda se je smiešila slušajući to; — oh! on može 
biti siguran, da će sve, što je njegovo, čuvati s velikom 
ljubavlju. 


U ostalom ciela je ta brižljivost bila za njih sporedna 
stvar, oni su o tom govorili, da govore, da sami sebe 
varaju ... 

Jean pripoviedaše, da su na ,Leopoldini“ bila izžre- 
bana mjesta za ribolov i da je vrlo zadovoljan, jer je 
dobio jedno od najboljih mjesta. 

Ona je željela, da joj to još jednom raztumači, jer 
nije gotovo ništa znala o tim ribarskim stvarima. 

— Vidiš li, Gaudo, — reče on — na palubi naših 
brodova imade rup4, koje su načinjene na stanovitim 
mjestima; u te rupe namjeste se podloge na kolesu, preko 

Islandski ribari. d1 

kojega spuštamo užeta udica. Prije odlazka ili se kockamo 
za te rupe, ili vučemo brojeve iz kape mornarskog dečka. 
Svaki od nas dobije jedno mjesto i poslije, za cielo vrieme 
ribolova, nitko nema prava, da svoju udicu drugamo smjesti, 
nitko ne smije mienjati. Ele, moje mjesto je na stražnjem 
kraju ladje, gdje se, što ti moraš znati, uhvati najviše 
riba; a napokon je i to dobro, što se tamo može prive- 
zati komad platna, jednom rieči, stvoriti kakovo zaklo- 
nište za lice protiv sniega i leda, koji tamo bije i šiba 
po obrazima; to je vrlo koristno, razumiješ li, jer koža 
tako ne izgori za ružnih dana, a oči dulje jasno vide. .. 

Govorili su tiho, tihano, kao da su se bojali popla- 
šiti časove, što im preostaju, kao da bi vrieme moglo 
brže izteći. 

Njihov je razgovor imao poseban značaj onoga, što 
se mora svakako dokončati, za to kao da su i najneznat- 
nije sitnice, o kojima su govorili, postale taj dan nekako 
mističnima i svečanima... 

Posljednji čas prije odlazka digao je Jean svoju 
ženu u naručaj i oni se privinuše jedno drugome, ne 
govoreći ništa, privinuše se u dugi tihi zagrljaj. 

Tada podje na brod. 

Siva su jadra bila razavita, da po njima duva lagani 
zapadni vjetar. 

Jean mahaše svojom kapom na dogovoreni način i 
ona ga je još u daljini prepoznavala. 

I dugo je ona gledala, kako se udaljuje sjena njezina 
Jeana. — Ono sitno crno ljudsko biće, što se izticaše 
na sinjoj morskoj pučini, bio je on, — nu postajao 
je sve neizvjestniji. .. neznatniji i napokon se izgubio 
u daljini, pa ako tamo silom gledaš, oči ti se zamagle 
i tada ništa više ne vidiš... 

»Leopoldina“ se udaljivala, a Gauda ju je sliedila niz 
pećinu, kao da ju štogod neodoljivo sve većma k njojzi 
privlači. 

Nu morala je u skoro stati, jer je bila na rubu 
kopna. Tada je sjela na podnožju posljednjeg velikog krsta, 
koji je bio podignut posred kamenja. 

Pošto je to bila visoka točka, činilo se, da more, 
kad ga odanle gledaš, nekako raste i raste, pa zato bi 
rekao, da ,Lćopoldina“ udaljujući se ide malo po malo 
u visine . 

Gauda gledaše neprestance, trseći se, da dobro utvrdi 
u svojem pamćenju lik toga broda, njegov oblik sa ja- 
drima i trupom, da ga može s daleka prepoznati na po- 
vratku i dočekati na istom ovom mjestu. 

Ogromni su valovi i nadalje dolazili sa zapada, pra- 
vilno jedan iza drugoga, bez prestanka, obnavljajući svoju 
snagu uzalud, jer su se razpršivali o iste pećine, na istim 
mjestima, da poplave istu obalu. 

Čudna je bila ta mukla uznemirenost vod& pod 
vedrim nebom i za tihoga zraka; činilo ti se, proma- 
trajući dugo sve to, kao da je korito morsko prepuno, 
pa hoće da izidje i poplavi obalu. 

Medjutim je ,Lećopoldina“ bivala sve manja u da- 
ljini, pa se je napokon izgubila. 

Nema sumnje, da su je valovi odnieli, jer je vjetar 
bio slab, a ona se je ipak brzo udaljivala. 

Postala je sitna siva točka, te je napokon došla do 
na kraj kruga, gdje se još stvari vidjeti mogu, a onda 
je odmaglila u daleke one neizmjernosti, gdje je sve 
tamno vidu ljudskomu . 

Kad je već bilo šeđani sati na večer, spusti se noć, 
tada brod izčeznu, a QGauda se vrati kući. Bijaše ipak 
dosta odvažna, premda je neprestance ronila suze 

Pa zaista, kakova li bi razlika bila i kako bi osje- 
ćala veću prazninu, da je odplovio kao prijašnjih dviju 
godina, pa da joj nije ni ,s Bogom“ rekao! 

Sada je bilo sasvim drugačije, jer je sve ublaženo, ... 
jer je njezin Jean bio u istinu njezin, ... jer osjećaše, 
da je ljubljena, ma da je on i otišao. 

Kad se je u svoje gniezdo sama vratila, imala je 
bar utjehu, da je ljubi, pa je živjela u ljubkom  izčeki- 
vanju povratka, a to je imalo biti u jesen. 


NI. 

Ljeto prodje u žalosti, vrućini i miru. 

Ona je pazila, da odkrije prvo žuto lišće, da vidi, 

gdje se skupljaju lastavice na odlazak. 
Na parobrodima, što odlaze iz Reickawieka, i po lov- 
cima šiljala mu više listova, ali se nikad sigurno ne zna, 
da li ti listovi dolaze u ruke onoga, komu su upravljeni. 
> Pod konac mjeseca srpnja dobi pismo od njega. Javi joj, 
da je zdrav, da ribolov izvrstno napreduje i da već ima 
1500 ulovljenih riba. 

S početka pa do svršetka bilo je to napisano naivnim 
stilom po jednoličnom uzorku svih pisama, što ih Islan- 
dijei pišu svojim obiteljima. 

Ljudi odgojeni kao Jean ne znaju nipošto pisati o 
svemu onome, što misle, što osjećaju i o čem sanjare. 

> Ona je bila mnogo naobraženija, pa je znala i medju 
redcima čitati svu duboku ljubav, koja nije bila ni 
izražena. 

Diljem lista više ju je puta nazvao svojom ženom, 
kao da ga je veselilo opetovati tu rieč. 

Pa napokon i sam nadpis: Gospodji Margueriti 
Gaos, kuća Gaos u Ploubazlanecu, bilo joj je ugodno i 
drago više puta pročitati. 

Ona je tako malo vremena bila nazivana gospodja 
Marguerita Gaos! ... 

IV. 

Mnogo je radila za tih ljetnih mjeseci. 

Paimpolske se žene niesu u početku pouzdavale u 
njezin radnički dar, govorahu, da ima suviše liepe ruke 
kao kakova gospodjica, ali su kasnije razabrale, da divno 
znade šivati odjeće; pa je zato postala švelja na glasu. 

Što je zaslužila, potroši sve, da uljepša stan — do 
njegova povratka. 

Škrinje, stare postelje, sve je bilo popravljeno, ula- 
šteno, okovano sjajnom kovinom ; prozor njihove podkrov- 
nice, što je gledao na more, dobio je zastore. Kupila je 
nov pokrivač za zimu, pa onda stol i nekoliko stolica. 

Sve je to izvela, a nije dirnula u novac, što joj 
ga je njezin Jean ostavio na odlazku. Spremi ga u ki- 
nezku kutiju, da mu ga pokaže, kad dodje. 

Za vrieme dugih ljetnih večeri sjedjela je pred vra- 
tima s bakom Ivonnom, kojoj je duh postajao bistriji za 
toplih dana, pa je tada plela za Jeana liepu mornarsku 
košulju od modra konca. Baka Ivonna, koja je nekada 
bila vrlo vješta pletivu, sjećala se je malo po malo svega, 
što je u mladosti znala, pa joj je pokazivala. 

Na taj se je posao potrošilo mnogo niti, jer je Jean 
trebao bome vrlo veliku košulju. 

Medjutim se je osobito na večer stalo opažati, da 
su dani kraći. 

Neke biljke, koje su u srpnju bile vrlo bujne, sta- 
doše nekako žutjeti, umirati, a ljubičice počeše opet evasti 
kraj putova, ali bijahu sitnije na duljim stabljikama : na- 
pokon dodjoše posljednji dani mjeseca kolovoza i prva se 
islandska ladja pojavila jedne večeri na početku Pors- 
Evena. Tada započe svečanost povratka. 

U gomili izidjoše svi na pećinu, da ih prime. — 
Koja li je prispjela ? 

To bijaše Samuel- Azćnide, koji je bio uviek prvi. 

— Za cielo, govoraše stari Jeanov otac, i Lćopol- 
dina će u skoro prispjeti; — znam ja to, kad tamo gore 
jedna ode, onda ni druge ne će da ostanu na mjestu. 

V. 

Islandijci se vraćahu. 

Dva se broda povratila sjutradan, četiri prekosjutra, 
a dvanaest druge nedjelje. 

U cielom se kraju vratilo s ujima i veselje, pa je 
za to bilo slave i radosti kod žena i matera. Veselilo se 
iu krčmama, gdje liepe paimpolske djevojke dvore ribare. 

Leopoldina je zakasnila; još ih se deset nije povra- 
tilo. Niesu dakle mogli još dugo izbivati. Pomišljajući, da 
će Jean prispjeti najkašnje za osam dana, — to je bio 
rok, što ga je ustanovila, da se ne prevari — Gauda je 
bila u vrlo ugodnom izčekivanju te je za to držala cielo 
kućanstvo u redu i čistoći, da ga može liepo dočekati. 

Kad je sve uredila, nije imala više nikakova posla, 
a napokon već nije mogla ni na što misliti, jer je bila 
nestrpljiva. 

Tri broda prispješe opet, a iza njih pet drugih. 
Samo su dva izostala. 

— Ele, ele, kazivali su joj, — ove godine Lćopol- 
dina i Marie-Jeanne imadu metle u rukama. 

I Gauda se stala takodjer smijati, a bila je živahna 
i mnogo ljepša u radostnom izčekivanju. 


VI. 


Medjutim su dnevi prolazili. 

Ona je i nadalje oblačila svečano odielo i nadalje 
je bila vesela lica, pa polazila i sada u luku, da se raz- 
govara s drugima. Govoraše, da je to zakašnjenje sasma 
prirodno. Ta zar se to ne dogadja svake godine? Ah! 
pak to su tako dobri mornari i tako dobre ladje! 

A zatim, kad se je vratila kući, osjeti na večer prvo 
trzanje straha i zabrinutosti. 

Ta je li moguće, da se ona već boji? ... 

A ima li se za što bojati?... 

I ona se uplašila, da se već boji... 


VII. 

Došao je 10. listopada! . . Kako li su dani izmicali! 

Jednog je jutra već pala na zemlju hladna magla. 
Bilo je to pravo jesensko jutro. Kad se je sunce pomolilo, 
nadje ju, gdje već rano u jutru sjedi na pragu erkvice 
utopljenika, u koju udovice dolaze moliti; — sjedjela 
je, oči joj bijahu nepomične, a čelo kao da je bilo oko- 
vano gvozdenim obručem. 

Već se dva dana stala spuštati ta tužna jutarnja 
magla, pa se je za to Gauda jutros digla s većim strahom, 
jer je već bila i zima na domaku... 

Koliko je drugčiji taj dan, taj sat, taj čas od drugih 
dana, satova i časova? Ta često puta imade brodova, 
koji su zakasnili za četrnaest dana, a i za mjesec dana. 

To jutro ima svakako bez sumnje nešto osobito, kad 
je ona prvi put došla, da sjedne na prag ove crkvice i 
da pročita na novo imena poginulih mladih ljudi. 

Na uspomenu 
Ivona Gaosa, izgubljenog 
na moru 
u okolini Norden-Fiorda. 

Na jednom se začuje, kako je jak vjetar dunuo s mora, 
a u isto se vrieme nešto svalilo na krov crkvice, nešto 
kao kiša: — bilo je to suho lišće! I izpod svodišta 
navali lišće unutra... Staro drveće, potreseno vjetrom, 
što duvaše s pučine, gubilo je svoju odjeću. 

Zima se primicala!... 

. izgubljenog na moru 
u okolini Norden-Fiorda 
za bure od 4. na 5. kolovoza 1880. 


Čitala je i ne znajući što čita, a kroz otvor su njene 
oči tražile nešto u daljini po moru; onoga je jutra 
more bilo nekako neizvjestno izpod sive magle, koja je 
u daljini nad njim lebdila kao velik žaloban zastor. 

I opet je bura dunula, a suho je lišće plešući dole- 
tjelo unutra. Još je jače opet vjetar dunuo, kao da je htio 
da muči i ove napise, koji su žive sjećali na one, što se 
potopiše u moru, 

Gauda je i nehotice promatrala prazno neko mjesto 
na zidu, koje je čekalo na nadpis. 

Nekako ju je strašno osvojila i progonila pomisao, 
da će se možda morati u skoro metnuti nova ploča na 
ono mjesto, s drugim imenom, koje se ona ni u gum 
nije usudila pročitati. 

Bilo joj je hladno, vrlo hladno, ali je ostala i nadalje 
sjedeći na granitnoj klupi, naslonivši glavu na kamen. 
. izgubljenog . . 

u okolini Norden-Fiorda 
za bure od 4. na 5. kolovoza 1880. 
u 23. godini dobe svoje. 
Neka počiva u miru! 

Pred njezinim se očima pojavila Islandija, s onim 
malim grobljem, — daleka... daleka Islandija, obasja- 
vana od ozdo ponoćnim suncem... I na jednom, — 
uviek na onom praznom mjestu na zidu, koje kao da čeka, 
— opazila je strahovito jasno onu novu ploču, o kojoj 
mišljaše: — bila je to svježa ploča... s mrtvačkom 
glavom .... prekrštene kosti,.... a u sredini zasjalo 
ime, obožavano ime Jeana Gaos!... 

Tada se je osovila i iz grla joj se izvio mukli krik, 
kao da je iznenada poludila... 

A vani je još uviek siva jutarnja magla obavijala 
zemlju, ... a suho lišće poigravajući ulazilo u crkvicu. 





Koraci se začuše na stazi! — Tko dolazi ? 

Tada ona sasma ustade, rukom si popravi kapicu 
i lice. 

Koraci se približavali. Netko će unići. 

Brzo se pričini, kao da je slučajno ondje, jer nije 
još ni za što na svietu htjela da naliči ženi utopljenikovoj. 

To je upravo bila Fanta Floury, žena drugoga ka- 
petana ,Lćopoldine“. 

Ova je odmah shvatila, što Gauda tu radi, zato 
nije bilo potrebno pred njome hiniti. 

S početka su one ostale kao okamenjene jedna pred 
drugom, obje su šutjele, još većma uplašene i srdeći se 
jedna na drugu, što se ondje sastadoše pod istim dojmom 
užasa. 

— Svi iz Treguiera i Saint-Brieuca vratiše se prije 
osam dana, — reče napokon Fanta nesmiljeno muklim 
i gotovo srditim glasom. 

Doniela je svieću, da se zavjetuje. 

— Ah! da... zavjet... — Gauda još nije htjela 
na to misliti, na to sredstvo očajnika. 

Ali je unišla u crkvicu iza Fante ne govoreći ni 
rieči, i obje klekoše jedna kraj druge kao dvie sestre. 

Djevici, zvijezdi morskoj, izmoliše vruće molitve 
iz dna duše. A zatim se u skoro čulo jecanje... suze 
im naglo stadoše teći niz obraze. 

Ustadoše mnogo nježnije i pouzdanije. Fanta je po- 
magala Gaudi, koja je klecala, i dignuvši je u naručje, po- 
ljubi ju. 

Obrisavši suze, urede kosu i izpraše prašinu, koja se 
je na odjeću uhvatila na koljenima, pa otidjoše raznim pu- 
tovima, ne kazavši si ni rieči. 


VIII. 


Posljednji su dani mjeseca rujna naličili drugomu 
ljetu, samo nešto melankolišnomu ljetu. 

One je godine vrieme bilo zaista vrlo liepo, pa bi 
čovjek gotovo mogao pomisliti, veseli je mjesec lipanj, da 
nije žuto lišće poput kiše padalo na ceste. 

Muževi, vjerenici i ljubavnici vratili se, pa se zato 
svuda vratilo i veselje drugova ljubavnog proljeća. 

Jednoga je dana napokon bilo najavljeno, da se jedan 
zaostali brod primiče na pučini. 

Koji ? 

Žene se brzo sakupiše na pećini. Bile su nieme i 
zastrašene. Dršćući i blieda bila je tamo Gauda s ocem 
njezina Jeana. 

— Ja se tvrdo pouzdajem, — govoraše stari ribar, — 
ja se pouzdajem, da su to oni. Crveni rub,... taj je upravo 
takov na njihovoj ladji; šta veliš, Gaudo, kćerko moja ?... 

—- Pa ipak nije, — nastavi on očajno; — ne, mi 
se opet varamo, rt palube je drugačiji. Ni sada nije on, 
jer to je ,Marie-Jeanna“. Oh! ali za cielo ćei oni skoro 
doći, kćerko moja. 

I dan je za danom prolazio, i noć je došla kao uviek, 
mirno i neumoljivo. 

Ona se i nadalje oblačila u svečano ruho, samo da 
ne bude nalik na ženu utopljenikovu. Ljutila se, kad bi 
je drugi promatrali sažalnim pogledima, pa bi svratila 
oči kamo drugamo, samo da ne vidi tih pogleda, koji bi 
joj zaledili krv. 

Sada je običavala ići već rano iz jutra na visoku pe- 
ćinu Pors-Evena, prolazeći iza očinske kuće njezina Jeana, 
da je ne vidi njegova majka i sestrice. 

Sama je išla do na kraj okolice Ploubazlaneca, pa 
bi tamo na pećini sjedjela cieli dan na podnožju osam- 
ljenog križa, odakle se je vidjala ciela neizmjernost vode. 

Svagdje naokolo imade tih križeva iz granita, koji 
se dižu na visokim pećinama tog mornarskog kraja, kao 
da mole za milost, kao da hoće utaložiti one neizmjerne 
žive mistične vode, što no privlače ljude, ali ih ne vra- 
ćaju, jer kao da žele pridržati u svojim njedrima najsr- 
čanije i najljepše. 

Okolo toga krsta u Pors-Evenu bilo je vječno zelenih 
stepa, punih sitna busenja. 

Na toj visini bijaše morski zrak vrlo čist i nije 
imao mnogo onoga slanog zadaha, nego je dapače bio 
pun ljubkoga rujanskog mirisa. 

U daljini se vide svi zavoji ove zemlje. Bretanjska se 
zemlja pruža tamo uz more i na svom rubu uz more na 
razne je načine izciepana kao čipka. 

U blizini se vidi, kako pećine vire iz mora, ali malo 
dalje nema ništa više, nikakav vireći kamen ne kvari 
njezina ugladjenog zrcala; ono je samo malko i ljubko 
bučilo šamom, što no je dolazio iz dubljine one množine 
malih zaljeva. 

U daljini bijaše sve mirno, a u dubljini tako ljubko ! 

Veliko sinje more, grob Gaosa, ostalo je mistično, 
dočim su laki vjetrići poput uzdaha raznosili miris drača, 
koji je opet procvao na posljednjem jesenskom suncu. 

U neke se stalne sate more spuštalo i tada kao da 
se je rukav morski stao izpražnjivati, a zatim se isto tako 
polagano vode dizale i tako je more vječnim mirom raslo 
i padalo, i ne brineći se za one, koji u njemu umrieše. 

A Gauda sjedjaše na podnožju onoga križa, i ostade 
tamo posred onoga mira, gledajući uviek na pučinu, dok 

se nije noć spustila, dok napokon nije više ništa mogla 
vidjeti. 
IX. 

Mjesec rujan bijaše na izmaku. 

Ona nije više niti jela niti spavala. Sada je osta- 
jala kod kuće, stisnula se u kut, ruke spustila u krilo, 
a glavu naslonila na Zid. 

Za što da ustaje, za što da ide spavati? 

Bacila bi se na postelju i ne skinuvši odieće, kad 
je bila suviše slaba. Inače bi sjedjela na istom mjestu, 
a zubi joj evokotali od zime; uviek je osjećala, kao da 
joj je tkogod okovao čelo gvozdenim obručem. 

Osjećaše, kako joj obrazi mršave. Usta joj bijahu 
suha, kao da je u vječitoj groznici, a kadkad bi joj se 
iz grla izvio mukli jecaj. Zvala bi ga njegovim imenom, 
nježno, vrlo nježno, tihim glasom, kao da je bio sasma 
blizu i da joj govori rieči pune ljubavi. 

Dogadjalo se, da je mislila pored njega i na stvari, 
na sasma neznatne stvarce. Tako je, na primjer, gledala 
sjenu majke Božje od ilovače, koja je bila nad svetom 
vodom, kako ta sjena raste, što je više sunce zapadalo. 

Zatim bi je još većma užas obuzeo, i viknula bi 
opet očajnim krikom, udarivši glavom o zid. 

I svi su sati dana prolazili jedan iza drugoga, i svi 
sati večera, i svi u noći, kao i oni iz jutra. 

Kad bi pomislila, koliko se je vremena prije imao 
povratiti, obuzeo bi ju još veći strah ; nije više htjela da 
zna za dane niti kako se koji zove. 

O potonulim ladjama na Islandiji obično se nešto 
znade; koji se vraćaju, vidjeli su dramu 'iz daleka ili su 
našli kakav ostanak, kakovo tielo, ili bilo što, da se može 
nagadjati. 

Ali ne, o ,Leopoldini“ niesu ništa znali, od nje nisu 
ništa vidjeli. Mornari ,Marie-Jeanne“ posljednji su je opa- 

zili drugoga kolovoza, pa su kazivali, da je morala otići 
ribariti dalje prema sjeveru, a više ništa ne znadoše. 

Treba čekati i čekati, a napokon ništa ne doznati! 

Kad će doći vrieme, i oua zaista ne će više čekati ? 
To ona nije ni sama znala. Sada kao da je hitila i težila, 
da to vrieme skoro prodje. 

Oh! ako je umro, da imadu bar toliko milosrdja, 
da joj to kažu! ... | 

Da ga je mogla vidjeti, kakav je u taj čas, — ili 
on, ili ono, što je od njega preostalo!... Da bar Majka 
Božja, kojoj se je toliko molila, ili kakovo drugo više 
biće imade toliko milosrdja prema njoj, pa da joj nekim 
drugim pogledom pokaže njezina Jeana!... ili živa, kako 
ge bori s morem na povratku, — ili bar njegovo tielo, 
udavljeno morem ... da bar znade!!... 

Kadkad bi je obuzela pomisao, da se je jadro po- 
javilo na obzorju, i to da je ,Leopoldina“, koja se pri- 
miče i hiti da dodje! 

Tada se je i ne misleći htjela da digne, da iztrči 
gledati na pučinu i da vidi, je li to istina... Ali se je 
opet srušila na svoje ležište. 

Vajme! gdje je sada ta , Leopoldina“? Gdje bi mogla 
i biti?... Svakako tamo... u onim strašnim daljinama 

kod Islandije, ostavljena, smrvljena, izgubljena . .. 
| I cielo njeno razmišljanje svršavaše se uviek istom 
prikazom: — raztepen prazan brod ljulja se na tihom 
ginjem moru ; tiho se ljulja, bez buke i šuma, i to kao 
iz ironije, posred silnog mira mrtvih voda... 


X. 

Bila su dva sata iz jutra. 

Osobito je noću pozorno slušala svaki korak, što se 
primicaše. Od svake buke i svakoga najmanjeg neobičnog 
glasa zadrhtala bi kao šiba na vodi, a sliepoočice joj 
zatitrale. 

Dva sata poslie ponoći. 

I te je noći kao i drugih noći skrštenim rukama i 
otvorenim očima sjedjela u tami i slušala, kako vjetar buči 
po okolini svojim vječnim šumom. 

Na jednom začu korake, nagle korake na cesti! 

Tko bi mogao prolaziti u to kasno doba? 

Ona se digne uzbudjena do dna duše, a srce joj 
presta kucati... 

Stao je pred vratima, uspeo se malim kamenim ste- 
penicama . .. 

On!... Ah! božanstvenog li veselja, to je on!... 
Netko je pokucao... ta zar bi to mogao biti tko drugi! .. 
Već je stajala bosonoga; ona, tako slaba već toliko 


dana, skoči okretno kao mačka i raširi ruke, da ogrli- 


svoga ljubavnika. 

Nema sumnje, da je ,Leopoldina“ u noći došla i 
usidrila se u zaljevu Pors-Evena, — i on je dohitio. Sve 
je to ona u svojoj mašti smislila u brzini, pa je stala naglo 
trgati noktima zapon na vratima, koji se je težko vadio... 

Ah!... I ona lagano uzmakne' smrvljena, oborivši 
glavu. Liepi njezin san bio je svršen. 

To nije bio nitko nego Fantec, njihov susjed . . . 

Shvaćajući malo po malo, da je to bio netko drugi, 
da od njezina Jeana nije bilo ništa u blizini, osjećaše, 
kako malo po malo pada u isti ponor, u dubinu svoje 
strašne očajnosti. 

Siromašni Fantec stao se izpričavati; njegovoj je ženi 
vrlo pozlilo, a sada se i njihovo diete davi u zibci, jer 
ga je uhvatila nekakova bol u vratu; zato je došao moliti, 
da mu priskoči u pomoć, dok on podje po liečnika u 
Paimpol . .. 

Što se to sve nje tiče? | 

Od svoje je boli podivljala, pa za to nije imala mi- 
losrdja za boli drugih. 

Srušivši se na klupu, ostade tamo gledajući ga ne- 
pomičnim očima, kao da je umrla, a nije mu ništa od- 
govorila, nije ga slušala ni gledala. 

Šta se nje tiču gve te stvari, što priča taj čovjek ? 

On je tada sve razumio; shvatio je, zašto su mu 
“ge vrata tako brzo otvorila, pa mu je bilo žao, što joj je 
zadao novih boli. 


Stao se izpričavati: — Istina je, da vas nisam smio 
gmetati! . .. 
— Mene! — odgovori Gauda živahno, — a za što 


baš ne mene, Fantec? 

Život se naglo u njezine žile povrati, jer ona još 
nije htjela očajavati pred drugima, ne, ona nije nipošto 
hijela da očajava pred drugima. 

Sada je opet osjetila milosrdje prama njemu. 

Obuče se da ides njime i bila je dosta Ja da nje- 
guje malo njegovo diete. 





Povrativši se u četiri sata kući, baci se na krevet, 
jer ju je san svladao od umora. 

Ali onaj je trenutak neizmjernoga veselja ostavio 
iza sebe trag u duši njezinoj, pa je kraj sveg razočaranja 
još trajao; u skoro se probudi sva uzbudjena, osovi se 
na pola sjećajući se nečega... Bilo je to nešto novo, 
što se ticalo njezina Jeana... Posred množine izmiešanih 
misli, što su se vraćale, brzo je tražila u glavi, što bi to 
moglo biti. . 

— Ah! ništa, vajme! — ne, ništa nego li Fantec. 

I po drugi put se survala u dubljinu svoga ponora. 

Ne, u istinu se nije ništa izmienilo u njezinu tužnom 
izčekivanju, koje je bilo bez nade. 

Pa ipak je osjetila, kao da je bio blizu, kao da je 
nešto njegova bića lebdilo oko nje. — Stala je pozornije 
osluškivati korake, što no se vani ozvanjahu, naslućujući, 
da će netko doći i govoriti o njemu. 

I zaista, kad je svanuo dan, došao je otac Jeanov. 
Skinuo je svoju kapu, pridigao siede svoje koge, koje 
su bile kovrčaste kao i u njegova sina, pa je sio kraj Gau- 
dina kreveta. I njemu se kidalo srce, jer njegov Jean, liepi 
njegov Jean, bijaše najstariji sin, ljubimac i ponos njegov. 

Ali on nije očajavao, ne, još nije očajavao. 

Stao je Gaudu umiljato miriti. Posljednji, što do- 
ploviše s Islandije, govorahu o vrlo gustim maglama, a 
te da su mogle zadržati ladju. 

Za to mu je sunula u glavu misao, da je ladja ba- 
cila sidro kod otočja Fereć. To daleko otočje leži daleko 
gore, odkle listovi vrlo polagano dolaze; tako se je njemu 
samomu dogodilo prije četrdeset godina, te je njegova 
blagopokojna majka već dala za njegovu dušu čitati službu. 
Božju... 

» Leopoldina“ je tako liep nov brod, a imade na pa- 
lubi tako čvrste mornare! . 

. Stara je baka Moan obilazila oko njih, kasu glavom. 

Očajnost njene unuke skoro joj povrati snagu i bi- 
strinu duha. Redila je kućanstvo, gledajući ovda - onđa 
malu požutjelu sliku svoga Silvestra; koja je visjela na gra- 
nitnom zidu u okviru žalobnoga vienca od crna biserja. Ne, . 
odkad joj je more otelo njeno unuče, nije više vjerovala 
u povratak mornara; sada je molila Majku Božju samo od 
straha, tepajući molitve staračkim svojim usnama, ali je 
zato u srcu osjećala neku mržnju prama njoj. 

Ali Gauda slušaše požudno te utješljive rieči, a ve- 
like njene oči gledahu s velikom ljubavlju toga starca, 
koji je naličio njezinu Jeanu. Već to, što on bijaše kra) 
nje, kao da je bio štit pred smrću, pa je bila mirnija i 
nekako bliže svomu Jeanu. 

Suze su joj tiho curile niz obraze, a u sebi je izgo- 
varala vruće molitve Djevici, zviezdi morsko). 

Zaustaviše se tamo kod onog otočja, da možda po- 
prave oštećeni brod, — ta to je bilo moguće! 

Ustade, počešlja se i obuče, kao da bi se mogao 
sada vratiti. 


Još nije bilo sve izgubljeno, kad njegov otac nije 


očajavao. I nekoliko dana stade ponovno izčekivati. 
Bila je jesen, sinja jesen sa tmurnim večerima; vrlo 


je rano postalo tamno u staroj kućarici, a bilo je tamno 


i svuda naokolo u staroj bretvnjskoj zemlji. 

I dani su bili sumračni. Ogromni i neizmjerni oblaci 
prolažahu polagano obzorjem, pa bi i o podne kadkad 
bilo tamno. 

Vjetar je neprestance bučio, kao daleki zvuci erkve- 
nih orgulja, koje ozvanjaju_ muklim i očajnim zvucima ; 
kadkad bi se ti zvuci primakli sasma do pred vrata, pa 
bi stali ondje rikati kao zvieri. 

Ona je postala blieda, vrlo blieda, pa se je pognula, 
kao da ju je starost dirnula suhim svojim noktima. 

Često bi gledala stvari svoga Jeana. Njegovo je vjen- 
čano odielo razmatala i smatala, a osobito modru košulju, 
koja je zadržala oblik njegova tiela; kad bi ju lagano 
metnula na stol, opazila bi erte njegovih pleći i prsa; 
zato ju je napokon metnula na poseban stol, da u nju 
ne dira, ne bi li što dulje zadržala taj oblik. 

Svaku su se večer izvijale iz zemlje hladne magle. 
A ona još uviek promatraše sa svoga prozora tužnu oko- 
linu, kako bieli dim ovdje ondje izlazi iz kućarica; tamo, 
gdje je bilo dima, povratiše se muževi, ptice selice, što 
ih je zima kući dotjerala. 

Uz mnoga ognjišta tih kućarica moralo je biti ugodno, 
jer se je sa zimom odpočelo opet ljubiti u cieloj okolici 
tih islandskih ribara . .. 

Kao utopljenik za slamku, tako se je i njezina misao 
uhvatila za ono otočje, gdje se je mogao usidriti njezin 
ljubavnik, pa se stala nadati i čekati... 


Islandski ribari. 12 

XI. 


On se nije nikada povratio. 
Jedne noći mjeseca rujna slavilo se tamo-na morsko j | 
pučini oko tmurne Islandije, Ba velike bjesomučne 
buke, njegovo vjenčanje s morem... s morem, koje bi- 
jaše takodjer njegova majka, jer more ga je njihalo i 
stvorilo od njega jaka i snažna mladića, — a zatim ga . 


je opet k sebi primilo u njegovoj dajljepšoj muževnoj dobi. 


Neka je mistična magla obavila to vjenčanje. 

Cielo su se vrieme vijala nad njima tamna jadra, da 
prikriju njihovu svečanost, a vjerenica bijaše bučna i 
ozvanjaše sve većma svojim strašnim muklim glasom, da 
nadjača krik i jauk.. 

On se je sjetio Gaude, svoje ženo od puti, u groznoj 
borbi protiv te grobarske vjerenice; mislio je na Gaudu, 
dokle se god nije podao i drugu vjerenicu primio u na- 
ručje sa silnim lavljim krikom, koji je zahropio, jer su 
mu bila usta puna vode. I tako se je raširenim rukama 
izpružio i ukočio za uviek. 





Kod toga vjenčanja bili su svi oni, koje je nekada 
pozvao. Svi, osim Silvestra, koji je zaspao u vilinskim 
vrtovima, — daleko tamo na drugom kraju zemlje . . . 

